السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله وبعد
اسعد الله صباحكم بكل خير ومن علي وعليكم فيه بعلم نافع ورزق طيب وعمل مقبول واسأل الله سبحانه وتعالى ان يأخذ بقلوبنا الى ما يرضيه عنا ويثبتنا واياكم حتى نلقاه
ويجملنا واياكم بستره الجميل ويرزقنا واياكم الصبر الجميل ونسأله سبحانه وتعالى ان يعفو عنا ويجدد ايماننا ويقوي صلتنا بالدعاء وبالقرآن وبالصلاة ما زال حديثنا مع كلام الرجل الموفق المبارك ابن القيم
نسأل الله سبحانه وتعالى ان ينزل على قبره الرحمات تترا ويتقبل منه ما تعالى وما كتب يقول ابن القيم رحمة الله عليه وهو يتكلم في سياق المآلات للاصرار على الذنوب
والسير في طريق البعد عن الله سبحانه وتعالى يتكلم عن الفواتير التي ينبغي ان تدفع ان لم يتب المرء بهزا الطريق طريق البعد عن الله وليه بنقول طريق البعد لان المعصية تبعدك
ولزلك يقولون فلان تاب الى الله. اي عاد الى الله لانه لما عصى ابتعد فاذا تاب رجع نسأل الله ان يجعلنا واياكم من المقربين ويبعدنا واياكم عن البعد والشقاء قال ومن عقوباتها
انها اتعمي القلب فان لم تعمه اضعفت بصيرته ولابد اه المحتك بكلام ابن القيم رحمة الله عليه يجد ابن القيم احيانا بيكون لديه اه حسم في بعض الكلام من الحسم الذي
قاله ابن القيم الان ان لم طعمه اضعفت بصيرته ولابد ولابد سبحان الله وهذا السطر نحن نحتاج اليه بل نحن في اشد الحاجة اليه في اشد الحاجة اليه ليه بقى
لان كل يوم وان شئت فقل تتكرر عليك في اليوم مرات ففي كل بضع ساعات تجد امرا انت تحتاج الى بصيرة فيه كل يوم انت محتاج حضرتك انك تكون صاحب بصيرة في القرار ده
وسبحان الله بلا اقول لك على حاجة القرارات اليومية اللي انت بتاخدها العفوية الروتينية روتين الحياة انت محتاج فيها بصيرة يعني والدتك بتقول لك ادخلي اعملي الغدا تشوف البساطة في في التنفيز
وبتحس ان ده قرار عفوي ده محتاج توفيق محتاج ان الله سبحانه وتعالى يعينك السر كله كل السر ان الله لا يكلك الا اليه اه في حد بيتصل بك وبيقول لك ده فلانة تعبت. بيتصل بك وبيقول لك هنعمل ايه النهاردة في المشوار ده؟ ده فلان في الشغل كان
قل طب انت ايه رأيك؟ طب ننزل ليه البضاعة ولا نعمل ايه؟ الولد يرجع مع الاتوبيس المدرسة ولا يرجع مع آآ ولاد جيران لان آآ باباهم هناك النهاردة احتمال ياخدهم. ده كل دي قرارات عفوية من وجهة النزر. الزاهرة لكن
ثقتها تحتاج الى توفيق تحتاج ان الله سبحانه وتعالى لا يكلك الا اليه. ولزلك هناك اقوام ان عاشرتهم تكاد تقسم بالذي خلقهم ان هؤلاء معجونين في التوفيق بتقولوا ان الناس دي معجونة
بالتوفيق ما من قرار ولا من اشارة ولا من كلام ولا من توجيه ولا استشارة الا وتجد اثار التوفيق وان ثوب التوفيق قد زينه  انت كل يوم بتحتاج انك تكون صاحب بصيرة
بتحتاج انك تكون موفق ان قلبك يكون شايف انك يرى الحق حق كل شوية بتشوف على مواقع التواصل خناقة ودربكة وبيان من آآ مش عارف مين بيقول ايه على مين. والتاني يطلع يرد والتالت يقول كزا ومش عارف ايه
فيجي واحد يقول انا هعمل ايه؟ انا اتلخبطت. هو مين صح ومين غلط ده انا بسمع للاتنين ده انا بقرأ للاتنين ده انا كنت سبحان الله امبارح مع ده وبكرة عندي مشوار مع التاني. والاتنين بيردوا على بعض
ده كل واحد من دول معه مجموعة بتدي لايكات وبتشير للتاني اعمل ايه في افعال ظاهرة تساعدك ولكن ان فقدت الاسباب المعنوية فلا يرجى بك توفيق ولا يرجى لك بصيرة
النقطة دي مهمة جدا جدا جدا خلاص انا هبعد عن كل حاجة وهقفل كل حاجة ومش هشوف اي حاجة هتطلعلك في اي حاجة بان الفتن كده كده هتزهر واخدين بالكم
الفتن كده كده بتزهر هتلاقي فتنة طالعة لك على الموبايل هتلاقي فتنة جاية لك من صفحة داخل عادي جدا بتقرأ لاحد الافاضل تفاجئ ان في اعلام طالع لك من على اليمين طالع لك من على الشمال
آآ مش عارف رابط جاي ايه؟ بتسمع شيخ من الافاضل ولا مقطع جميل جدا ولا مش عارف حتى ازاي تعملي كورونا وازاي تعمل جلاش بالجبنة وتيجي تسمع وبتاع تروح طالعة لك حاجة تانية خالص لا لها علاقة بالجلاش ولا لها علاقة بالجبنة ولا
لها علاقة باي حاجة وتاخدك في حتة تانية خالص هتعمل ايه ساعتها سبحان الله هنا انت تحتاج الى اشياء لن ينجيك الله سبحانه وتعالى الا بها والقرب منها. منها وعلى رأسها
هو ان يكون معك كشافات خاصة الانسان اللي بيكون معه الكشاف وماشي في طريق ضلمة مش قلقان. ليه؟ النور معه كتاب الله كتاب المبين كتاب ربنا كتاب مبين ولزلك ما تقوليش انا ما عنتش عارف مين صح ومين غلط
ووردك في كتاب الله منخفض صحبتك لكتاب الله ضعيفة وفي رواية متوسطة طب هتنور ازاي هتنتبه ازاي هتشوف ازاي ازا كان اللي ربنا وصفه بانه كتاب مبين وصفه بانه بصائر
انت مش معك حظك من البصائر حظك من من المبين قليل قوي فايه اللي يحصل نسأل الله العفو والعافية فهتلاقي نفسك في تشويش هتلاقي نفسك مش شايف تلاقي نفسك في في ناس ماشية
سبحان الله وبتجري جدا وعلى وماشي وبسرعة مية وعشرين وبيجري في الطريق وانت بتقول هو الناس دي شايفة ازاي ده انا الدنيا كلها عندي شبورة واحس ان انا هخبط في حد
وانت ماشي وقلقان على سرعة عشرة ومرعوب التاني ماشي على مية وعشرين ومية وتلاتين ولا فيه اي حاجة تيجي تقول له ايه؟ انا عاوز اركب معك فتيجي تبص تلاقيه ده الدنيا هنا منورة قوي معك
فتقول له هي ازاي ماشية كده معك اه التقوى ان يرى بنور الله وهو هزا الانسان معه المنورات لانه انسان مدرك كويس قوي ان الضبابية بتاعة الفتن الضبابية بتاعة مواقع التواصل الضبابية اللي بتتعرض عليك
ليل نهار شبهات شهوات بل بالقرارات والله القرارات اللي بتاخدها يوميا بل في احيانا في العبادات بل اعمق من زلك انت محتاج بصيرة في فهم في فهم الكلام محتاج بصيرة وتوفيق في انك تفهم ما بين السطور وانك تقرأ
كتب العلماء وانك تفهم حتى التفسير حتى تفهم التفسير احيانا سبحان الله تقرأ في كتب في القرآن كده تقول ازاي؟ دول يقولوا كده وازاي اما يعملوا كزا؟ ما هو انت لو كنت
صاحب بصيرة وفاهم هتفهم كويس قوي ان القولين بتوع العلماء لهم واجهة عالية قوي جدا فسبحان الله! فالكتاب المبين دورك معه ايه وموقفك وصحبتك ايه معه فما يبقاش الورد ضعيف
فبالتالي الوارد هيكون ضعيف. ما انت لكل ورد وارد فطالما انت وردك ضعيف الوارد الذي سيرد على قلبك وينور هذا القلب لان الورد ده هو الشاحن بتاع بصيرة القلب لو بصيرة القلب ديت شبهناها بالموبايل
فالشحن بتاعه اتصالك بالسماء وما يتعلق بالسماء اخبارك وانت لما بتكون مع مش عارف تقول له يا رب انت البصير بصرني يا رب انت نور السماوات والارض نور قلبي وعقلي
يا رب بصرني يا رب حتى في المشاكل الاسرية حتى فالمشاكل اللي بين الزوجين بتحتاجه كشاف داخلي تحتاج انك توفق وانك توفقي في القرار واخدين بالكم هزا الامر في غاية الاهمية
وغادي نبان لكم من ضمن البصيرة برضو انك تكون حاضر لقاء زي ده وده انك تايه تسأل مجموعة من الاسئلة هل الاسئلة ديت في مكانها وفي سياقها دي بترجع برضو هي للبصيرة والنور
فكل واحد لابد ان يدرك كويس قوي وياخد باله كويس قوي ان الفتن اللي موجودة حاليا واللي مش هتقف لان الفتن كموج البحار والفتن كموج البحار لن تقف واحنا كده كده طول ما احنا ماشيين في الدنيا احنا ماشيين على شط
البحر فكل شوية هتلاقي موجة جاية موجة جاية فالموج ده هنعمل معه ايه فاسأل الله سبحانه وتعالى ان يوفقنا واياكم فمن عقوباتها انها تعمي القلب يبقى هي من العقوبات هي التامنة
بدعم القلب تمام؟ فان لم طعمه اضعفت بصيرته ولابد تضاعفت مصيرته ولابد وابن القيم بيقول لك انا اتكلمت في موضوع الضعف ده فمش هنطول فيه تاني. ثم قال فاذا عمي القلب وضعف
فاته من معرفة القوة وقوته على تنفيذه في نفسه وفي غيره بحسب ضعف بصيرته وقوته  بيقول ان القلب اما بيكون اعمى هيكون ماشي في الضلمة لا عارف ايه اللي يصلحه في اخرته. ولا عارف القرار الصحيح
وهيكون كمان ضعيف القوة في التنفيز وضعيف القوة في التبليغ وضعيف القوة في التأثير. يبقى ضعف في التأثر وضعف في التأثير والتغيير يقول فان الكمال الانساني. شف الكلام النفيس. بيقول ايه؟ الكمال الانساني
عارفين الناس يقولوا لك ايه الكمال لله وحده في كمال في كمال انساني ماشي يقول فان الكمال الانساني مداره على اصلين ايه هم الاصلين دول معرفة الحق من الباطل وايثاره عليه
معرفة الحق من الباطل وايثاره عليه يا سلام هنرجع تاني نقول الوحي لو انت قريب من الوحي هتقرب من الفرقان وهتقرب من الايه البصائر من ادعية النبي صلى الله عليه وسلم
اللهم ارنا الحق حقا وارزقنا اتباعه شوفوا ارنا الحق حقا ليه لان ممكن الاستازة هبة وممكن الاستاز ايمن يشوفوا الحق باطل ممكن تشوف النقاب جاهلية وممكن تشوف اللحية قلة نضافة
وممكن تشوف سمت اهل الاستقامة آآ ناس مجرمين ناس ارهابيين ناس يستحقوا الابادة ممكن تشوف كده ممكن تشوف واحد بيسمي بنته عائشة تبقى قاعد عمال تضحك وتقول ياه في حد في مدينتي يسمي عائشة
انتم لسه هنا عشان كده انت محتاج ان يريك الله الحق حقا ويريك الباطل باطلا واخدين بالكم فممكن فيه حد يكون شايف الحق باطل؟ اه ممكن يشوف الحق باطل نسأل الله العفو والعافية
ممكن انت ممكن تشوفي ان زوجك له القوامة ده حق ممكن النهاردة منكسرة التلوس السمعي والبصري بقى ايه الموضوع بقيتي انت شايفة وتهزي كتفك كده وانت قاعدة في الجلسة يعني التي ربما هيا بنا نفسق ساعة
ويقولوا ايه؟ واشمعنى هو اللي يبقى له القوامة نسأل الله العفو والعافية يبقى انتم محتاجين تقولوا ايه؟ اللهم ارنا الحق حقا. انك تشوفي الحق حق ليه؟ لان انك تشوف الحق باطل دي معناها ايه
ان القلب اتقلب. بقى قلب المنكوس ان القلب حصل له اتقلب فما عدش فيه نور هيخشه لو انا النهاردة معي كوباية وفي عصير جميل قوي جنبي الكوباية دي النهاردة اتقلبت هتعرف تحط فيها اول حاجة مش هتعرف تشرب
فالشراب اللي جوة هيقع على الارض تاني حاجة مش هتعرف تحط فيها شراب حلو المذاق الشاهد الجميل والعسل المصفى اللي معاك مش هتعرف تحطو ليه؟ لانك قلبت الكوباية واخدين بالكم في ما عنتش شايف
بقيت بترى ان بنتك اللي انت ما اهتمتش بها ما تهتمتش بتدينها وما اهتمتش باخرتها وما اهتمتش بالمستقبل الخالد بتاعها وقصرت اما جهلا واما قصدا في تعليم دينها بقيت شايف ان البنت دي
النهاردة لما ربنا يكرمها وتيجي بتقول خلاص انا ربنا سبحانه وتعالى قذف النور في قلبي واريد ان احفظ كتاب الله اريد ان اتعلم ديني ويريد ان اهتدي بهدي امهات المؤمنين
واسير خلف طريقهم تروح واقف قدامها وكل حاجة تروحيه مشاكس معها وتتخانق معها ليه كده احنا جونا ما ينفعش في الكلام ده وان ده تطرف وان ده مش عارف ايه. وان ده ده جهل بالدين
نسأل الله السلامة عشان كده اما بقول لك انك محتاج تقول ارنا الحق حقا انك تشوف الحق حق في ناس شوفوا محمد صلى الله عليه وسلم كان مع الجمال ده كله ومع الرحمة دي كلها
كانوا البعض شايف عليه ساحر ثمما يقول عن النبي صلى الله عليه وسلم والله ما كان وجه على وجه الارض ابغض الي من وجهه بيقول انا ما كنش فيه وش على على وجه الارض ابغض الي من وجه النبي صلى الله عليه وسلم
طب فاء ازاي فاق بطريقة غريبة جدا عجيبة اتربط في الجامع اتأسر فربط في المسجد فلما ربط في المسجد شافهم بيصلوا وشافهم بيتكلموا ازاي مع بعض وتكلم معه النبي صلى الله عليه وسلم
على مدار ثلاثة ايام ففي الاخر راح قايل ايه فصار والله لا يوجد على وجه الارض وجه احب الي من وجهه يا سلام على الجمال شوفوا الدنيا زبطت ازاي بس اوعى تنسى ان هي زبطت ليه لان الله اراه الحق حقا
ماشي وشاف الكلام ده امتى؟ بمعاملة النبي وعبادة النبي. والنقطة دي مهمة جدا لان في مدرسة الاخلاق وان آآ الناس اللي عندهم ان الدين كله عبارة عن ازرع شجرة واعمل زل
واطعم حيوان والقصة دي وخلاص اللي هي ادنى شعب الايمان لان الحياء النبي صلى الله عليه وسلم ذكر ان الايمان بضع وسبعون شعبة او ستون شعبة اعلاها لا اله الا الله وادناها اماطة الاذى عن الطريق صدقة
واماطة الاذى من الدين ولكن هي من ادنى شعب الايه؟ الدين والادنى ده قد يدخل اللسان الجنة بس ما تجيش تقول لي ان الاسلام هو اماطة الازى عن الطريق ونعمل بقى جمعية اماطة الازى عن الطريق. ايه المشكلة؟ ما فيهاش مشكلة خالص. بس انك تبدأ تصدر ان الدين كله اماطة الازى عن الطريق
لو شلنا الازى وشيلنا القمامة وشلنا مش عارف ايه وشلنا الاكياس البالية وخدمنا البيئة ان نضيفة وعملنا مش عارف ايه خلاص كل ده بقى اه اه يدخلها هو ده الفردوس الاعلى
صليت اشركت ما تشغلش بالك بالكلام ده طالما قدمت خدمة للمجتمع بس خلاص انت كده ايه في حتة تانية خالص لأ هم شافوا شاف اخلاق النبي ورأى عبادة النبي شايف النبي صلى الله عليه وسلم وهو بيسجد
شاف النبي صلى الله عليه وسلم وهو يبكي رأى النبي صلى الله عليه وسلم وهو يتكلم مع اصحابه في التوحيد وسمع ايات ومن اياته وهو يسمع الكلام ده كل الحاجات ديت فرقت
فرأى الحق حقا  فكرة انك تدعو الله سبحانه وتعالى وتقول  آآ اللهم ارني الحق حقا في حد بيزكر بحديس اقربكم مني مجلسا احاسنكم اخلاقا اقربكم مني مجلسا من اهل التوحيد احسنكم اخلاقا. نعم هذا الفهم صحيح. جزاكم الله خيرا. بس اوعي تنسي من اهل التوحيد
ومن اهل الاتباع لكن ما يبقاش واحد اخلاقه كويسة وليس من اهل التوحيد او اخلاقه كويسة ومن اهل البدع بس بسبب اخلاقه؟ اه كل حاجة هتفوت لأ اقربكم مني مجلسا من اهل التوحيد والاتباع احسنكم اخلاقا
نعود يبقى الكمال الانساني يقول ابن القيم معرفة الحق من الباطل وايثاره عليه طيب الدعاء بيقول ايه بقى؟ اللهم ارنا الحق حقا اه وبعدين وارزقنا اتباعه لانك انت ممكن تشوف الحق
بس مش ما بصي انت صح وفعلا لبس الحجاب صح مم بس انا مش هعمله انت صح ان ان يتزين وجهك باللحى انت صح بس انا مش هعمله اه انت هنا محتاج وارزقنا اتباع
قيام الليل صح بس انا مش هاعمله. مش قادر مش هعمله اما غلبت هوايا غلبني اقول كسل والكلام ده كله ده موضوع انت محتاج ان ربنا يسددك فيه وده اللي هتلاقوه دايما ابن القيم ولعل ان شاء الله في يوم من الايام نتكلم عليه
الحاجة اسمها القوة دايما بيقول اللفز ده عشان اما تلاقوه تعرفوا هو يقصد ايه. القوة العلمية والقوة العملية. يقصد العلمية ان ترى الحق حقا والعملية الاتباع الاتباع. واخدين بالكم؟ فمعرفة الحق من الباطل
انت عارفة ان ارتباطك بالقرآن ده مشروع استراتيجي استراتيجي لا يعرف الخسران ولا البار لا يعرف الخسران وده اللي هيكمل معك في العمر الخالد وهيكمل معك في قبرك. هيكمل معك في الساهرة
ارض المحشر وهيكمل معك يوم القيامة انت عارف اهو باسم مشغول بكل المواد عنه والقرآن بتاع الاجازة وغرزت في اولادك ان القرآن وحصة القرآن اما يكون فيه اجازة فالولد بقت فيه بزرة علمانية صغيرة كده بتبدأ تكبر بقى بتتسقي
كل يوم بقى من الحياة فبتبدأ تكبر تكبر تكبر تكبر تكبر طب العلمانية جت منين؟ ان الدين اه مش حياة ما ينفعش يزاحم الحياة ان لا صوت يعلو فوق صوت الدراسة
انا اجيب له مدرس رياضة مرتين تلاتة قصتين تلاتة في الاسبوع اجيب له مدرس علوم حصتين تلاتة في الاسبوع واجيب له ويروح تمرين السباحة ما فيش مشكلة حتى في الشتا في حمام سباحة دافي
آآ يروح عادي جدا تمرين الكورة عشان يبقى نجم كبير وبرضو يا شيخ عشان مش يعيش على الكبت برضو مزاكرة مزاكرة مزاكرة الكبت عشان نفسيته آآ ويروح مش عارف يخرج مع مين وياكل فين ويطو ومطاعم ايه وبتاع الكلام ده كله. طب والوحي والقرآن
ما هو قلنا بقى القرآن بتاع الاجازة يا شيخ انت بتنسى ليه فسبحان الله! فالولد من البداية اتربى عليه ان الدين اجازة الدين دين دي هو في الدراسة حصة مش عليها مجموع وفي في الاجازة اه اما اكون فاضي ونيجي الاجازة انا تعبان ما حدش حاسس بي انا
ضغوط طول السنة في الدراسة فعاوز اخد راحة انا عاوز اخد راحة مم فبالتالي ان الولد فانا عارف عارف عارف ان القرآن اهو. صح؟ بس ايه حتة بقى ايه رزقنا اتباع ما جتش
وارنا الباطل باطلا انك تشوف الباطل باطل مش كل شوية تقولي ما انا متلخبط لابد ان تسأل نفسك ما الذي ارتكبت وما الذي فعلت وما الذي كان سببا في بعدك
حتى ابتلاك الله ان ترى الباطل حقا يا ترى ايه الران وايه الفساد والظلام اللي جوة قلبك لدرجة ان الباب الذي تراه الحجاب الذي يحجبك عن الجنة صرت تراه بابا لا حجاب
يا ترى ايه ايه اللي انت عملته عشان توصل للدرجة دي ايه اللي انت عملته عشان تشوف ان صفحة ابي جهل صفحة ابي جهل والكلام اللي بيقوله ابو جهل كلام خير وكلام حلو
وعلى فكرة ابو جهل ممكن يخش الجنة والناس كلها تخش النار ياه ده انت واضح ان في مشكلة مش سهلة جواك انك تشوف المجرم آآ راجل كويس قبل بقى هنتكلم معاك على سبب اجرامه والكلام ده لأ لأ انت محتاج تنضف من جوة
في جلخ في قطران الدنيا بايزة وارنا الباطل باطلا وارزقنا اجتنابه النقطة دي مهمة قوي انك محتاج انك تشوف الباطل باطل وتاخد الاهتمام عشان كده بيقول لك ابن القيم كلمة
ايه بقى وما تفاوتت منازل الخلق عند الله في الدنيا والاخرة الا بقدر التفاوت في منازلهم في هذين الامرين. بيقول لك هو الفلتان في الاخرة ايه؟ والفرق هو في الحتة دي
هي شايفة ان الباطل انها تكلم زميلها في الشغل وتدناها معه بالتمن تسع ساعات وزميلي آآ فلان وزميلها فلان وفي الجامعة يتكلموا مع بعض والكلام ده كله. وفي الاخر خالص بتقول لي لا والله انا بعامله زي اخويا
ياه ايه الحاجة الوحشة اللي في قلبك موصلاك انك طري انك تشوفي الاخدان ده الحاجة دي الباطلة دي تشوفيها حق وانك لا تري الباطل باطلا تب انت النهاردة بتقول انا شفت النهاردة اتنين في منزر في غاية السوء
في الشارع ومنزر صعب جدا قدام الناس في نهار رمضان ولا في اي حاجة وتلاقي واحد يدعي اللباقة ويقول لك ايه وانت بتقول ليه اقول ليه الناس مجاهرة بتجاهر بالزنب
يعني انا مش رحت اكشف حاجة ده ناس بتجاهر في بالزنب. بقول وربنا يسترنا والله ده انا شفت النهاردة حاجة نسأل الله ان يستر البنات والولاد تيجي كل اللي شاغلك هو انا بقول ليه وانكرت ليه
نسأل الله العفو والعافية انك تشوفي المعصية اللي ليل نهار وقع فيها تشوفيها ان هو احنا ما بنعملش حاجة غلط ده احنا زي الاخوات نسأل الله العفو والعافية. ونيجي في الاخر خالص
خلاص آآ نيجي بقى ناس نلحق بقى نقول الحقنا يا عم الشيخ ولا غالبا بقى بتقول الحقنا يا عم الشيخ خلاص احنا وقعنا في مشكلة وبتاع. اه الشيخ بقى اللي يحل لك المشكلة. امضي لي هنا لو سمحت في الورقة ديت
اعمل ايه وهل يجوز ان انا اضحك على خطيبي اللي جاي يتقدم لي وما اقولوش ان انا مش بنت ايه ده الكلام ده ايه؟ ايه اللي حصل لك؟ تامر بقى اخويا
عمل مشكلة كبيرة جدا. احنا قلنا ان هو مش اخوك ودايما سبحان الله في هذا الباب  اقول الكلام ده اقول اي انسان سمح لفتاة ما هي تخون زوجها تخون ابوها تخون دينها تخون
يعني آآ والدها وسمح لها انها تعمل كده هذا انسان لا يستحق ابدا ولا يؤتمن ابدا على عرض عايزة تتجوزي وعايزة تعملي اي حاجة؟ اه ده ما يصلحش خلاص انتهى
براحتك بقى عاوزة تضحكي على نفسك وتسكني نفسك براحتك بس كاستشارة بعيدة عن اي حاجة اه لو هتتزوجي ولا هتكملي مع اي حد وحياتك اه الشخص ده لأ حياتك يعني الحلال يعني. الشخص ده لأ. طب ليه
لأ ما ينفعكيش وبعدين هيدنوا طول عمره ويراك رخيصة ودايما الشباب لا يبزلون في الشيء الرخيص الحاجة الرخيصة ما يدفعش فيها الحاجة الرخيصة ما يدفعش فيها يضحك عليك بقى يقول لك انا مش هنفع هعدد اصل زوجتي هتمنع اصل مش عارف لا لا لا هو انت ما يتدفعش فيك هو الموضوع عندك ببلاش
الموضوع بالنسبة للشباب الفاسد ده الموضوع هو شايفه يعني جاي سهل قلبة وقومة وخلاص يا عم خلاص انا ليه بقى اروح ادخل في زواج بقى وبيت وبتاع والقصص دي كلها
خلاص هو مجرم وآآ حتى لو هو مش واخد باله على فكرة. يعني هو ممكن ما يكونش منتبه بسبب عمى القلب وهو ما عادش منتبه. بس هي اغلى ما فيك
اغلى ما فيك يعني ايه اغلى حاجة عند آآ بالنسبة للراجل تغريه في المرأة؟ انا بتكلم عن الرجل ما تتكلمش على حد تاني. اه. الرجل اعلى حاجة كانت بتغليه بتغريه في المرة كرامتها وحياءها
واخدين بالكم؟ فالحتة دي اما ما تكونش موجودة عند واحدة خلاص دي واحدة عادية خالص بقى يتسلى. يبقى موضوع تسالي لكن الشخصية ديت لأه طبعا مش دي طب لو دفع ورضي وبقت زوجته والكلام ده كله؟ يبقى طول عمره شاكك فيها
ليه ما انت عملت معي من ورا كل الناس وقابلتيني وكملت معي من ورا كل الناس انا ليه اللي يامني انك بتعملي كده مع حد غيري؟ ما انا تاريخك معي
تاريخك معي وكل يوم هتشوف هيشوف في عينك المعنى ده وانت هتشوفيه في عيني فما ينفعش بقى ان الباطل ده لا من البداية ما تكونش شايفه باطل وارنا الباطل باطلا وارزقنا اجتنابه. فابن القيم بيقول لنا ما تفاوتت منازل الخلق
عند الله في الدنيا والاخرة الا بقدر تفاوت منازلهم في هذين الامرين وهما اللذان اثنى الله على انبيائه بهما في قوله واذكر عبادنا ابراهيم واسحاق ويعقوب اولي الايدي والابصار. اولي الايد يعني القوة
في تنفيز الحق اللي هو بقى اتباع القوة في تنفيز الحق والابصار البصائر في الدين فوصفهم بكمال ادراك الحق وكمال التنفيز يقول ابن القيم وانقسم الناس في هذا المقام اربعة اقسام. اربعة اقسام
فقيم نفسك بقى القسم الاولاني اللي هم اولي الايدي والابصار. عشان كده دي من الادعية اللي ربما ما تاخدش بالك منها انك تسأل الله ان يجعلك من اولي الايدي والابصار الذي اخلصهم
الذين اخلصهم بخالصة ذكرى الدار دي مهمة جدا ان يجعلك من اولي الايدي والابصار المخلصين بزكرى الدار يعني ايه يقول الايدي تكون عندك قوة في تنفيز الحق. قوة في القيام قوة في البر قوة في حسن الجوار. قوة في صلة الارحام قوة
في تحري الحلال قوة وليست وسوسة قوة وليست وسوسة قوة في قراءة الورد قوة في اه استجابة نداء الصلاة عندك قوة في العشرة بالمعروف. عندك قوة بالاحسان للايه؟ للابناء المعنى ده كل مهم جدا
يبقى اولي الايدي اللي هما اصحاب القوة فتسألي الله ان يكون ايه وتكون انت من اولي الايد خلاص والابصار كن عندك من الناس اللي موفقين اصحاب البصيرة في الدين. اصحاب البصيرة
عارف دايما ايه اللي يبصره القرار ده يقربني من البر ولا يبعدني ولا يقربني من العقوق القرار ده يقربني من حسن العشرة هو اللي يبعدني عنها. القرار ده يقربني من الله سبحانه وتعالى ولا يبعدني. القرار ده يسرني ان اراه
وفي صحيفتي يوم الوقوف بين يدي الله ولا لأ الحاجات دي بتخلص يبقى اولي الايدي والابصار. مين اللي هيوفق للاتنين دول اللي هياخد اللي بعدها اخلصناهم بخالصة ذكرى الدار دي ربنا بيقول لك دول خدوا
حاجة خاصة كده خلاصة الخلاصة ايه هي؟ عينهم على الاخرة زكرى الدار اما اخلصناهم بخالصة ذكرى الدار. هم يذكرون غيرهم بزكرى الدار وانهم لا يرون الا ذكرى الدار يبقى هما في نفسهم مركزين في اخرتهم
وعادي وعايشين في الحياة جدا. داوود عليه السلام ملك من الملوك وعادي وبيصنع دروع وكل حاجة وسليمان والدنيا والهيلمان بتاع الايه؟ الملك بتاعه. وفي الاخر وهو في عز الشغل ده كله؟ اه زكرى الدار
فمن باصص فوق وبيعلم الناس ويربي الناس ان ينتبهوا لاخرتهم عشان كده دايما من الحاجات المريحة النافعة الماتعة ليكي وليك لما تيجي تاخد قرار حتى لو اسري زوجتك بتقول لك كزا كزا وانت متضايق منها فعاوز تاخد كزا
فايه الحاجة اللي تساعدك؟ من ضمن الحاجات اللي تساعدك. اي قرار هتاخده تسأل نفسك السؤال ده. هل هذا القرار ينفعك عندما يهال التراب عليك ام لا انا مش هزود مصاريف النفقة
جميل وهم بيدعوا ان مش عارف ايه لا هو السبع تلاف جنيه كافيين جدا الخمس تلاف جنيه كافيين جدا. ماشي. تمام. ده قرار انت هتاخده ومش هتزود على ام الاولاد ولا هتديها اكتر من كده. جميل. نسألك السؤال
هل هذا القرار ينفعك عندما يهال التراب على قبرك ام لا هل هذا القرار ينفعك عندما تقف بين الجبار يسألك عن ما فعلت ام لا ان كانت الاجابة نعم ينفعني فاستمسك به
قبل ما تروح بقى تدنك دي تشخشخ وتسأل الشيخ ده من الشيخ ده وتروح مش عارف فين وتدور على النت ومش عارف ايه وسألت خالتي ليلى وخالتي ليلى قالت لي وعمي
السيد وعم السيد قال لي يا ابني لأ اربع تلاف كافية ده خمسة كده انت غرقتها في النعيم والقصص دي كلها. لا تسأل طنط ليلى ولا عم السيد خلاص قبل ما تسأل اي حد وتسأل الشيخ وتدور على صفحة الشيخ هيسم اللي يريحك
اه انت اسأل نفسك السؤال ده. كفى بنفسك اليوم عليك حسيبا تيجي في يوم من الايام حتى ولو كنت اعجمي ولو ما بتعرفش تكتب اسمك بكتاب انت مشغول يوميا بتأليفه
بتأليفها خلاص؟ اقرأ كتابك ده كتابك كنجم اقرأه بس هو ما كنش ليه في التأليف لأ ده انت ده اكبر مؤلف حضرتك اللي مؤلفه اقرأ كتابك كفى بنفسك اليوم عليك حسيبا
اصل هي اللي راحت وهي اللي قالت وهي اللي وترتني وانا كنت رد فعل وليس فعل اقرأ كتابك اصل الشيخ قال لي اقرأ كتابك. اصل انا اتقصقصت كتير مريحة جدا
عشان كده بنقول لكم ذكرى الدار هتريحك من قرارات كتير انت معطلها قرارات كتير معطرها احد الاخوة يمكن لعله بيسمعني دلوقتي وبيشرفني ان هو بيسمعني آآ بيقول لي في يوم من الايام انا كنت جاي من سفر كنت انا وهو معه في سفر يعني وجايين مرهقين جدا
فبيقول لي وانا جاي من السفر فنمت فالفجر ازن فصحيت على الازان فبيقول وانا بقفل المنبه مكسل بقى وما نكسر فبقول ايه انا مش مصلي تحت انا هصلي هنا ومش قادر اصلي تحت
فبيقول سبحان الله! فقلت لنفسي ايه لو ديت اخر صلاة هتصليها والضهر هيتصلى عليك رحت قايم جري بيقول لقيت نفسي اتنفضت قلت لو الضهر لأ يبقى خلاص بقى يقولوا الشيخ ده ده مصلي معانا الفجر والله النهار ده وطلعناه امام
وقرأ بسورة القيامة واخدين بالكم؟ لا يا عم انا هطلع جري اروح اصلي فشوف سبحان الله بتريحك بتريحي زوجي قالي اعملي كزا وجاي الساعة حداشر بالليل فبقولك ايه انا مصدعة ومش فاضية ومش كل شوية تقولي ايه امي وبتاع والكلام ده كله
فانا مش فاضية للقصة ديت عيالك وبتاع عيالك على اساس ان هم مش عيالها يعني. عيالك طول اليوم مبهدلني والمزاكرة ومش عارف ايه وكده فابتخرت تنام وحطت راسها اسالت نفسها
طيب لو الفجر قالوا ان شاهندا ماتت هو بينه وبين نفسه وعيالك وحياتك يا رؤية ده كان سبحان الله ده كان بيكلمها امبارح بقول لها الله يكرمك انا مصدع جدا لو تعملي لي كوباية شاي. قالت له باقول لك ايه وعيالك ومش عيالك فنامك
ايه اللي يحصل والعكس قالت له بعد ازنك الله يكرمك وانت جاي لو تقدر بيجيب مش عارف ايه وانت بتاع بقول لك ايه مش كل يوم بقى تقولي لي هات عيش وبتاع انت تنزلي انت مش صغيرة وانت مش عارف ايه والكلام ده كله. هات له اعمل معروف انا والله ما قادرة خالص
ومش عارف ايوة بقى اتمسكني بقى شغل بقى النساء بقى هو شغل مش عارف ايه لأ انا عارفكم وطبيقكم طيب الله يسامحك ويعفو عني وعنك وبعدين يرجع من الشغل ما يلاقيهاش
او او هو يروح يبقى اخر حاجة ايه؟ اتريق عليها واتسخط منها ويعني سخر منها واتهمها بالبائض. لكن هو اول ما يقفل معها وبعدين يقول ايه يا عم انت انت على طريق ليه كسرت قلبها
طب افرض دلوقتي اا قابلت الله سبحانه وتعالى يبقى اخر حاجة اا اخر حاجة داخل كده على عسكر الموت اخر حاجة عارف كده اما بعض الناس في بعض بلاد خلاص؟ بعض البلاد كده اللي هي ناحية المحيط الهادي
اه تلاقي مسلا في حد مقابلك كده اول ما ابنك رح واخد منك موبايلك واول حاجة يعملها يفتح الفيس والواتس والتليجرام ويشوف اخر حاجة انت عملتها اه في حاجات كده تبقى انت قلقان
صح وخايف شف بقى عم عسكر الموت وان الملايكة تبقى كاتبة اخر حاجة عملتها ادخال الضيق على اسرته وان هو لم يكن محسن للعشرة مع زوجته واولاده. اخر حاجة اخر سطر في صحيفته
اخر سطر في صحيفتها ان هي قالت له ايه؟ طيب طيب ماشي خير خير خير خير. وراحت عاملة له ايه حزر عشان ايه مش عاوزة تشوف اي رسايل منه في الوقت ده
على فكرة بقى ما انت مش عارف هو عمل ايه يا ستي انا ما ليش دعوة هو عارف هو انا معكم على الواتس انا بقول لك انت دلوقتي استشعري ان ديت على فكرة لو لو كانت دي في في صحيفتي واتكتبت وانا قبلت الله هتكون من من الاعمال الجميلة لي
ان انا قفلت اه ليه؟ لانه كان قاعد ايه يؤزيني وهيخليني اغلط شرعا فانا خفت ان انا اغلط شرعا وآآ يضيق صدري فارتكب زنب فقفلت النت خلاص لو هو ده اللي عشان كده بقول لك ايه لو هينفعك في قبرك
واخدين بالكم عشان كده بقى تقول لي بقى ده هي انت ما تعرفهاش ولا ما تعرفوش انا ما ليش دعوة ولا اعرفك ولا ما اعرفكش هي دي ما فيهاش رياء رياء ايه؟ هو نبقى رأي مين دلوقتي
فين الرياء اللي هنا فين الريال هنا؟ هو انا بيني وبين نفسي النهاردة عن ما حضراتكم في واحد مسلا قال لي انت ما بتفهمش حاجة مسلا. على النت دلوقتي خلاص؟ وانا دلوقتي انا عاوز ارد عليه
او بعدين استحضرت ايه افضل رد ممكن ينفعني يوم القيامة واذا خاطبهم الجاهلون قالوا سلام. بيني وبين نفسي حدست نفسي قال فسكت فين الرياء هنا الناس تتكلم عني كويس الناس تتكلم عني تتكلم ولا ما تتكلمش وانا مشغول بالناس؟ هو انا بقول عن معسكر الموت هم دول؟ هو عسكر الموت ده هو ده مش كمين حقيقي يعني بشري
فنسأل الله سبحانه وتعالى هيقولوا ماتت على ايه؟ انا ما ليش دعوة هم يقولوا ماتت على ايه؟ وبعدين آآ النبي صلى الله عليه وسلم قال وجبت وجبت لما الناس قالوا ايه
ذكروا خيرا فلما سيدنا ابراهيم دعا ان يكون له لسان صدق في الاخرين. كان بيطلب الرياء هل كان بيطلب الرياء حاشاه صلى الله عليه وسلم طبعا انتم فاهمين كويس قوي اه ايه المراد. المراد اللي ينفعك في قبرك دوسي فيه
واللي تخافي منه ارجعي يقول ان الناس انقسمت اربع اقسام. القسم الاولاني وهو ايه بقى هؤلاء اشرف القسم اللي هم ايه؟ اشرف اقسام الخلق واكرمهم على الله طيب في قسم تاني
مش اولي الايدي والابصار. يعني مش ما وصلوش القوة بتاعتهم عالية في العمل ولا القوة ايه البصيرة قال عكس هؤلاء لا بصير في الدين ولا قوة على تنفيز الحق. لا فاهم في الدين ولا بيعمل طاعات
يقول وهم اكثر هذا الخلق الذين رؤيتهم قذى العيون بتحس ان هو كان عاوز يعني لو كان معه كرباج كان هيضرب. قال وهم قذى العيون وحمى الارواح وسقم لسقم القلوب
يضيقون الديار ويغلون الاسعار. اه والله ربنا ينتقم من المجرمين والزلمة الذين يضيقون الديار ويغلون الاسعار وسقم القلوب وحمى الارواح وقزع العيون. شف يضيقون الديار. تبقى الدار واسعة. دول موجودين تحس انك اتخنقت
عشان كده من جمال الجنة ونزعنا ما في صدورهم من غل اخوانا. ما ينفعش تخش الجنة وفي غل. ليه؟ لان لو الغل جواك ودخلت الجنة ما تستمتعش بها لان الغل اللي جواك يضيق الواسع
واخدين بالكم الغل ده يضيق الواسع نسأل الله العفو والعافية. ولزلك انت اما بتضايق من حد وبتكره حد لو قابلته في صحن الكعبة تحس ان العمرة اتخنقت صح؟ تحس ان ايدك مش مرتاح
فدايما اللي عندهم الغل والاحتقان والكلام ده مش عارفين يعني يستمتعوا. مش عارفين يعيشوا في الحياة مرتاحين فمهما بقى الدنيا وسعت ضيقة فابن قيوم يضيقون الديار ويولون الاسعار يعني بسببهم ايه؟ يبتلى المرء بمسله. ولا يستفاد بصحبتهم الا العار والشنار
الا العار والشنار نسأل الله العفو والعافية. فده القسم لمعان قوة في التنفيز الحق ولا بصيرة في رؤية الحق طب القسم التالت قال من له بصيرة بالحق ومعرفة به لكنه ضعيف لا قوة له على تنفيزه ولا الدعوة اليه
هو عارف الصح بس لا بيعمله ولا بيدعو اليه لابن القيم دقيق جدا بيقول ايه؟ هو عنده بصيرة بالحق. عارف الصح ايه عارف ان المفترض وانا في الجامعة ما فيش حاجة اسمها ان الصلاة اما اروح
هنبقى نجمع اصل لسة هفك الكوتشي بقى والشراب وبتاع وانا هتوضا ازاي والقصص دي كلها فاما اروح فده عارف الحق ان هو عارف انه له بصيرة بالحق ومع ذلك لكنه ايه؟ ضعيف لا قوة له على تنفيزه
لا قوة له على تنفيزه. ما ولا الدعوة اليه. شف بيقول لك ايه؟ عنده مشكلتين. ضعيف انه حتى ما بيدعي. يعني ما بيجيش كده هي مبتلى لما بتروح بتجمع الصلوات
فهي تسكت بقى تسكت على اللي ايه على الفساد اللي هي وقعت فيه والتقصير اللي وقعت فيه لأ قصدي تعمل بقى خير فتقول لواحدة زميلتها لأ حاولي انت تصلي ومش عارف ايه لأ بقت ضعيف لأ ده كمان ممكن تدعو للضد نسأل الله العفو والعافية
القسم الرابع بقى قال لك له قوة وهمة وعزيمة لكنه ضعيف البصيرة في الدين معلوماته غلط لكن عنده نشاط رهيب عنده نشاط رهيب لا يكاد يميز بين اولياء الرحمن واولياء الشيطان
بل يحسب كل سوداء تمرة عارفين خراج الجمل مخرجات الجمل اسمها ايه؟ بعرة ففي واحد في يوم من الايام مسك البعرة دي ايه من الناس اللي في الصحرا احيانا بيستفيدوا من الحاجات دي فين؟ في
الفحم والحاجات ديت ازا اه نشف البعر ده فالمهم مسكها في ايده فهي لونها ايه؟ اسود فواحد بيقول له ايه ؟ على فكرة انت في ايدك بعرة. قصدي في ايدك تمرة. قال له لأه طبعا
انا في ايدي بقرا فيقول له تمر يا ابني لأ بعرق هو عارف ان دي مخرجات الايه الحاجة اللي بيرعاها من جمل وبعير وغيره. فقال له لأ. دي تمرة وانت مش عاوز توريها لي. يا ابني لأ تمرة. فالراجل اللي معه البعرة صدق
فراح واكلها فيحسب كل سوداء تمرة فاللحاح اللي حواليه  من كسرة الدندنة خلاص نسأل الله العفو والعافية. خلوه يفهم كده فيحسب كل سوداء تمرة. احيانا برضو انت كده. تبقى انت في البداية عارف الصح. بس من كسرة التشويش
يحصل ايه يحصل حاجة زي كده نسأل الله العفو والعافية وكل بيضاء شحم وبيحسب الورم شحمة والدواء النافع سم وليس في شف والدواء النافع سم في ناس يقول لك بص ما تقوليش الحقيقة. اديني المرهم المريح
لان الحقيقة مرة ما تقوليش انت محتاج عملية ما تقوليش ان الزايدة هتنفجر في بطنك اديني مخدر اضحك علي خلاص عشان كده الجماعة اللي مبتلى بالشرب دايما ها امتى بيكسر الدنيا ويتخانق
وعاوز يسرق ويبهدل ويهدد بالسكينة عمى بيفوق لما بيبطل ويفوق طب ايه اللي بيخليه يهدى اول ما ايه ما ياخد يعني ايه ياخد اما بيشرب تاني وياخد الحاجة دي بيرجع فين
للحياة الوهمية حياة الايه؟ المرهم المريح بس خضرني خضرني ونيمني فاول ما بيصحى ويجي له الوعي بيرجع للحال الحياة بقى الحقيقية فيرجع يتجنن هو مش عاوز مش عاوز يعيش الحقيقة
عاوز يدنو في منطقة الايه الراحة منطقة الهدوء في ناس كتير كده في ناس كتير كده زي ما في حد قال لي يا شيخة الله يكرمك لفز ان هو بيرخص المرأة ده ما بلاش انا مش عارف ايه. لأ هو ده حقيقة عند الشباب المجرم ده
وياما سمعتها من آآ من بعضهم في الكلام مرة في شاب في جامعة كان لسه متخرج وبتاع فبيقول لي انا عاوز عروسة وبتاع قلت له ده انت مكسر الدنيا كلها
انا اسمع عنك يعني انك ماشي مع امة محمد فضحك كده قال لي لأ دول رخاص انا عاوز ام قلت له اه يا مجرم اتق الله ونصحته يعني بالتوبة بس اللفز بقى
هو شايف كده؟ قال لي لا الناس ديت رخيصة انا اشتغلت سالي انا عاوز ايه انا عاوز ام فآآ الدواء النافع هو بيشوفه سم يقول وليس في هؤلاء من يصلح للامامة في الدين ولا هو موضعا لها
وده مش بتاعه امال مين اللي ياخد الامامة قال وجعلنا منهم ائمة يهدون بامرنا لما صبروا وكانوا باياتنا يوقنون نسأل الله العفو والعافية. الصبر واليقين بالصبر واليقين تنال الامامة في الدين
يقول فاخبر سبحانه ان بالصبر واليقين نالوا الامام في الدين. سبحان الله! اللفظ ده للفز التيمي بتاع ابن تيمية. بس بقى انطبع على ايه؟ تلميزه وهؤلاء هم الذين استسناهم الله من جملة الخاسرين واقسم بالعصر الذي هو زمن سعي الخاسرين والرابحين
على ان من عاداهم فهو من الخاسرين والعصر ان الانسان لفي خسر. الا الذين امنوا مين اللي هينجو من الخسران؟ اربعة الا واحد الذين امنوا او ما فيش ايمان بدون علم عشان تؤمن لازم تتعلم. فبيتعلم دينه ويزداد ايمانا. فكلما ازداد ايمانا ازداد علما وازا كلما ازداد علما
دخل ايمانه هكزا طيب العلم ده هتف العلم بالعمل والا ارتحل فيبدأ يعمل ومش اي عمل عمل الصالحات مش عمل صالحا عمل صالحات كتير تنوع فيبدأ يشتغل وعملوا دول يعني في تعاون على البر والتقوى ومع بيئة صالحة
يبقى ايمان فلما جه الايمان بعد عنه درجة من درجات الخسران. الخسر الابدي بعد عنه. فان شاء الله ده مآله الجنة يوما من الدهر هيخشها يبقى الا الذين امنوا. وبعدين عملوا الصالحات ازداد النجاح بتاعه وقل الخسر
بس لسه في درجاتنا الخسر لسه عنده ده بينجو منها ازاي بالتواصي السنائي تواصوا بالحق بيبدأ يتواصى بالحق يعني ايه تواصي؟ يعني فيها تفاعل. انت تقول لي وانا اقول لك مش انا الشيخ بس اللي بدي محاضرة؟ لأ انت بتزكرني وانا بزكرك. بنتعاون على البر والتقوى
وتواصوا بالحق وبعدين الحق عاوز صبر عليه وتواصوا بالصبر بالاربعة دول يقل خسرانك. فعشان كده قيم نفسك في الاربعة التواصي هتلاقوه فين؟ كتير منا بيحصل تواصي بيعمل التواصي بتاع الصبر
واحد عنده بلاء بتصبره واحد مش عارف موت آآ بتعزيه. ففيه تواصي بالصبر. لكن التواصي بالحق قليل ومهجور انك تلاقي واحدة اا لبست الحجاب انك تروحي على طول ايه تتواصي بالحق. واحدة مقصرة في شيء انك
اللي هو الامر بالمعروف من الاخر يعني يقول فلم يكتفي منهم بمعرفة الحق والصبر عليهم حتى يوصي بعضهم بعض ويرشدهم اليه وحضوا عليه. سريعا يقول اذا كان من عدا هؤلاء خاسرا فمعلوم ان المعاصي والذنوب تعمي
قصيرة القلب فلا يدرك بالحق كما ينبغي وتضعف قوته وعزيمته فلا يصبر عليها. بل قد تتوارد على القلب حتى ينعكس ادراكه كما ينعكس سيره. هيقول ايه؟ فيدرك الباطل حقا. والحق باطل. والمعروف منكرا. والبنكر معروفا
عارفين عمو بابا يقول لك ايه ولا ماما طب اعملها خلاص وفي رقبتي يوم الدين خلاص كده انا عديت يعني اما حضرتك تقول لي كده ولا ايه؟ يعني انا يوم القيامة كده اما اجي اتحاسب عليها اقول لها دي دي عند بابا. اهو لأ دي بتاعة ماما ماما قالت لي خليكي بشعرك
ودي عندي انا لا هي ماما لو عارفة ان في يوم اخر ما كانتش قالت كده لو مستحضرة ان في يوم اخر ما كانتش هتقول كده هي فاكرة ان اليوم الاخر ده ان احنا هنروح للايه
آآ عند آآ عمو فلان اللي الدنيا ماشية فيه عند عنده بالواسطة ومش عارف لا لا لا انسي ماما وانسي بابا في الكلام ده لا طاعة لمخلوق في معصية الخالق ليس تحقيرا للمخلوق ولكن تعظيما للخالق. ما فيش حد غالي عليك
انك تغامر باخرتك عشانه ما فيش حد غالي عليك انك تضيع اخرتك عشان دنياه هو يعني يا ريت عشان اخرته هو لأ عشان دنياه كمان عشان هو يستمتع بالدنيا بتاعته ويبقى كده آآ عايش برستيجه اه انا اضيع اخرتي بقى العمر الخالد
لأ برضو بكل ادب وبكل احسان وبكل رقي وبكل ود وبكل معروف انا مش هسمع كلام حضرتك تقول لي انزل هات سجاير انا مش هتجيب سجاير ليس تحقيرا لحضرتك ولا اباء للطاعة
لكن شف انت عاوزني اجيب سجاير من المحل اللي تحت انا مش هنزل لكن حضرتك تقول لي رح هات مكرونة من آآ بلاد ما وراء النهر من الهند. اروح على عيوني
فالموضوع كله ما لوش علاقة بموضوع ان انا عاوز اسمع كلام حضرتك ولا لأ حضرتك اطلب مني معروف انا اعمل المعروف اللي حضرتك تقول لي عليه خلاص؟ اقسم بالله يا شيماء لو ما جيت الفرح معي النهاردة ورقصتي
في بين مع بنت خالتك مي قسما بالله لهكون سخط عليك ليوم الدين بس ياللا بقى ياللي ياللي حافزة قرآن يا عاقة اعمل ايه انا بقى ساعتها اقول لها يا امي ساسعى في برك
ويزداد احساني لك ولكن لو قطعت اربا اربا خلاص مش هعمل اللي بتقوله. اقول لك على حاجة؟ ده انا هدعو مي ان هي اصلا ما تروحش   فنسأل الله العفو والعافية
اوعى في يوم من الايام تسمع كلام حد ولو كانت لحيته واصلة الارض شيخ بقى مشخشب بتاع الكلام ده كله اه يورطك في اخرتك ويضيع لك اخرتك. ما فيش حد غالي عليك
انك تضيع حسنة عشانه. عشانه والدتك ديت ولا ولا انت هتيجي يوم القيامة اه تقول لك حسنة عندها هتفر منك اصلا فر بينك ما مش بتاعك ما عنديش دعوة وانت مش هتنفع تيجي يوم القيامة
وهو ربنا قال لك اسمع كلامها على طول الخط اه لأ اللي قال لك اسمع كلامها وبرها قال لك فيما دون المعصية وتروح انت مكمل معه وتقول له اصل انت هو ربنا قال لي اسمع كلامها. ربنا قال لك اسمع كلامها كده على الاطلاق
لأ اه هصاحبهم في الدنيا معروف حتى لو امروني بالشرك هصاحبهم في الدنيا معروف بس هصاحبك في الدنيا بالمعروف لكن الاخرة لأ الاخرة لأ يقول فيدرك الباطل حقا والحق باطل والمعروف منكرا والمنكر معروف. فينتكس في سيره ويرجع عن سفره الى الله والدار
الاخيرة الى سفره الى مستقر نفوس مبطلة التي رضيت بالحياة الدنيا واطمأنت بها وغفلت عن الله واياته وتركت الاستعداد للقائه ولو لم يكن في عقوبة الذنب الا هذه العقوبة وحدها لكانت كافية داعية الى تركها والبعد منها والله المستعان
وهذا كما ان الطاعة تنور القلب وتجلوه وتصقله وتقويه وتثبته حتى يصير كالمرآة المجلوة في جلائها وصفائها ويمتلئ نورا. بيقول لكن الطاعة بتعمل ايه؟ بتنور القلب. بتخلي القلب ده مراية. مراية نضيفة. في حد عنده مراية متخربشة
في مراية كده بتبقى احيانا كده مصدية وبتاع وفيها لخبطة. خلاص وفي حاجة كده مراية جميلة روعة هو بيقول لك ان القلب بيبقى مراية يقول فاذا دنا الشيطان منه اصابه من نوره ما يصيب مفترق السمع من الشهب الثواقب. يقول لك الشيطان ييجي يقرب منك
قلبك ده مراية فنور الشمس لما بتيجي على المراية بتعمل ايه؟ انعكاسات. فشمس الرسالة وشمس الوحي على القلب اللي منور ده زي المراية بيطلع منه اشعة كأنها الشهب للشيطان. يقول فالشيطان يفرق من هذا القلب اشد من فرق الذئب من الاسد
حتى ان صاحبه ليصرع الشيطان تلاقي الشيطان كده مش قادر عليك فيخر صريعا كما قال النبي صلى الله عليه وسلم بيقول على عمر ان الشيطان يفرق من عمر فيجتمع عليه الشياطين
فيجي الشيطان كده شافه واحد مسروع من من من عندهم فيقول بعضهم لبعضه ما شأنه ايه اللي عمل في علقه؟ آآ شوشو ده اللي اتبهدل اللي تبعنا ده اتبهدل ليه
فيقال اصابه انسي وبه نظرة من انسي. من الانس ابن القيم بيعمل حركة يعني ايه حتة ادبية كده فبيقول لك ايه بيقول لك اصل آآ اصل في واحد من الانس ادى له نزرة
فابن القيم بيقول ايه؟ فيا نظرة من قلب حر منور يكاد له الشيطان بالنور يحرقه واخدين بالكم طبعا ابن القيم ما بيتكلمش في غيبه وما يتكلمش في القصص ديت عشان بس مش يتأولوا ابن القيم ابن القيم بايه؟ سرح في الالم الادبي يعني. هو بيتكلم ايه
ان في ناس سبحان الله يفر الشيطان منه كما يفر عمر يعني. فبيقول كأن الشيطان مش عارف يجي ناحيته سبحان الله افيستوي هذا القلب وقلب وقلب مظلمة ارجاؤه مختلفة اهواءه
قد اتخذه الشيطان وطنه واعده اوعى حد يمسك بعد الدرس يقول لك ايه سبحان الله الاخ فلان امبارح صرع شيء جن. ولقينا الجن وبتاع ويقول لك قصر النزر للجن نزرة فصارعه. ومحمد قال كده وابن القيم قال كده
اهدوا هداكم الله. يقول قد اتخذه الشيطان وطنه واعده مسكنه اذ تصبح بطلعته حياه وقال فديت من لا يفلح في دنياه ولا في اخراه. نسأل الله العفو والعافية قرينك في الدنيا وفي الحشر بعدها
فانت قرين لي بكل مكان فان كنت في دار الشقاء فانني وانت جميع في شقا وهواني. نسأل الله العفو والعافية. يقول وما يقول وقد قال الله سبحانه وتعالى من يعش عن ذكر الرحمن نقيض له شيطانا فهو له قرين. نسأل الله السلامة. يقول لك اللي هيبعد عن
زكر الرحمن ليس له الا وحي الشيطان نقيض له شيطانا. يبقى له واحد خلاص فهو له قرين عارف الصحبة الفاسدة؟ اه خلاص انت هتبعد عن زكر الرحمن ايه اللي هيحصل لك؟ خليك قرين. القرين ده هيعمل ايه بقى
هيقول لك اه اه في درس الفجر مش عارف الاخ مين وتعال نحضر وبتاع والقصة ديت لا طبعا هيقول لك هيا بنا نكفر ساعة ايه يا اخي ايه انت كله كله ايه كده على طول كله دروس دروس دروس دروس دروس دروس دروس دروس
خلاص حضرت درس؟ اه يلا بقى نكمل بقى في البعد عن الدرس فهو له قرين وانهم ليصدونهم عن السبيل هيعمل القرين ده هيصده عن السبيل عن الطريق الصح. وبعدين مش هيصده بس ده هيقول له ايه؟ ده احنا شيخ الاسلام
خلصت الدرس؟ اه اطمن عليها اقول لها ايه الاخبار؟ استفدت ايه النهاردة لا بالله عليك وبعدين يا عم ده كان بيقول الكلام ده غلط النهارده في الدرس. انت بتعمل ايه؟ ييجي الشيطان يقول له ايه؟ يا عم دي اسمها مدارسة علم. مدارسة العلم
ماشي انت برضو مش افرض هي نسيت افرض طلعت مش فاهمة صح في الدرس. مش برضه تطمن هي فاهمة صح ولا لا ويحسبون انهم مهتدون هيدنو كده لغاية امتى؟ حتى اذا جاءنا. اه والله رعب. الاية دي رعب
ويحسبون انهم مهتدون حتى اذا جاءنا شوفوا الوقف ده هيدنو كده لغاية ما يجي لغاية ما يقابل ربنا يبقى زالمك ومفتري عليه ويقول لك ايه اللي بيني وبينك ربنا ياه ويحسبون انهم مهتدون حتى اذا جاءنا. حتى اذا جاءنا قال يا ليت بيني وبينك بعدا
المشرقين فبئس القرين يقول لك بقى ويدنوهم يتبروا من بعض ويشتموا بعض ولن ينفعكم اليوم اذ ظلمتم انكم في العذاب مشتركون انتم عارفين كده اما يبقى مسلا ايه واحد من البيت عمل مشكلة
فالحاجة تبعت على الواتس من باب الايه تهيئة الاجواء فتبعت تقول له ايه؟ ابنك عمل كزا وكزا وكزا وكزا وكزا وكزا وكزا وشف هتربيه ازاي فطبعا الولد بيبقى مرعوب خاصة لو الوالد يعني من الناس اللي
شجكي وفلكي وجمعا كلا لك بيضرب بقى ويعمل مشاكل كده فايه اللي بيحصل؟ الولد بيبقى مضطرب جدا جدا جدا صح طيب ايه اللي بيهديه شوية وهو في نفس الوقت اخوه كسر كوباية
راحت والدته راحت ايه قالت له راحت مصوتة في الرسالة اللي بعدها قالت له ايه؟ بص بقى انا مش قادرة  وادي التاني الباشا اهو اللي بقول عليه طيب. خلاص؟ دخل دلوقتي واتكسر الكوباية
بنتها بقى بتلعب ايه بتلعب بالكورة الصغيرة ناحية النيش فوقعت الازاز بتاع النيش ايه اللي بيحصل بقى للام دي تعلي الرتم اعلى للراجل فايه اللي بيحصل؟ الولد الاولاني هدي شوية. ليه
لان كلنا في الهوا سوا والضرب هيتوزع عالكل فالعصاية اللي جاية اه مش هنفارق مش انا مش هنفرد بيها لوحدي ففي العزاب اه ربنا بقى بيقول لهم يوم القيامة الموضوع مختلف
مش عشان كلكم مع بعض الموضوع ايه؟ هتهيهون على بعض لا لا لا في القيامة الموضوع مختلف تاني كل واحد حسبته لوحدها نسأل الله العفو والعافية ربنا ينجينا واياكم وان يرزقني واياكم الامن والامان والسلم والسلام
ويثبتني على التوحيد والاحسان والايمان نحن واياكم حتى نلقاه. واسأل الله سبحانه وتعالى ان يرزقني واياكم حسن العمل وحسن الخلق وحسن الختام. وجزاكم الله خيرا
