السلام عليكم ورحمة الله وبركاته الحمد لله رب العالمين والحمد الحسن والثناء الجميل واشهد ان لا اله الا الله وحده لا شريك له. واشهد ان محمدا عبده ورسوله. وبعد اسأل الله سبحانه وتعالى
ان يزيدنا واياكم بزينة الايمان وان ينفع بي وبكم حيثما كنا وكنتم وان يشرح صدورنا وان ييسر امورنا وان يصرف عنا وعنكم ما يشغلنا عنه ويمن علي وعليكم بالعلم النافع والعمل الصالح والرزق الطيب المبارك
يسر الله اموركم ونور الله قلوبكم وهيأ الله سبحانه وتعالى ما يدهشكم في قبوركم جعلني الله واياكم ممن رضي بالله ربا وبالاسلام دينا وبمحمد صلى الله عليه وسلم نبيا ورسولا
واعاذنا واياكم من العز والكسل ومن الهم والحزن ومن الجبن والبخل وغلبة الدين  ما زال حديثنا مع كلام الرجل الموفق ابن القيم رحمة الله عليه وهو يتكلم عن التعلق والعشق لغير الله سبحانه وتعالى
وكان يقول اه ومن المعلوم انه ليس فيه عشق صور مصلحة دينية ولا دنيوية بل مفسدته الدينية والدنيوية اضعاف اضعاف ما يقدر عليه او فيه من المصلحة. وذلك من وجوه
يقول احدها يعني ان التعلق ده بيعمل تشويش كبير جدا على القلب وعلى العقل وطبعا على الجسد وهنشوف ازاي تأسيره على الجسد كمان قال احدها الاشتغال بحب المخلوق وذكره عن حب
الرب جل وعلا وذكره المتأمل يجد ان كل العبادات شرعت لاجل اعلاء زكر الله سبحانه وتعالى وانك تزكر الله سبحانه وتعالى ولزلك آآ ما بخست عبادة في العصور المتأخرة في عصرنا الحاضر مثلما بخست عبادة الذكر
ناس كتير بتتعامل مع الزكر ده يعني آآ الاذكار اللي هو مجرد ايه ترديد لساني وخلاص والمتأمل في كتب التزكية وكتب التراث كتب الاحاديث يجب كلام العلماء وتبويب العلماء لموضوع الاذكار
يعلم ان كثير من المسلمين لا يعرفون مقصد الاذكار هو واهمية وعظمة الاذكار الذكر اللي بيفهم منه اللي هو الحمد لله انا قلت الازكار اللهم لك الحمد آآ الحمد لله قلت ازكار الصباح. الحمد لله قلت ازكار المساء هو ليس عن هزا اتكلم
ليس عن هذا اتكلم فكل مفهوم وكل سناء وكل آآ ما يخطر في بالك يتعلق بفكرة انا قلت الازكار لأ مش هو ده اللي انا اقصده امال ايه اللي انت تقصده
مقصود اللي انا هقوله دلوقتي واحد بيقول لواحد امبارح الساعة واحدة بالليل انت جيت على بالي كنت سبحان الله في زكرك وبعدين اتكلمت آآ مع فلان وآآ وقلت له حاجة عنك
يعني جيت في بالي كنت في زكرك يعني انا ذكرتك في قلبي وتذكرتك في حالي ثم عبرت بلساني عن ما استقر في حالي. فهمتم حاجة بقى اديكم مسال عملي بس مباشر الان
محمد النهاردة بيدي الدرس اه هزا الدرس انت بتدي درس لايه؟ اصل انا كنت المفترض ادي امبارح فقلت لا خلاص اجلت ما هو ليه برضه انت لماذا تعطي اه لقاء
هل انت بتعطي اللقاء ومستحضر اولا ان الله هو اعلى واجل واكبر ممن يستمع اليك الان من مخلوقاته لو انت وانت بتتكلم فرع ان تعلي ذكره في نفوس من يسمع
واصل لحضراتكم الفكرة يعني وانا بكلمكم دلوقتي انا جاي ادي الدرس حتى اعلي ذكر الله في نفسي وعليه عندكم واذكركم بالله واجعل الله سبحانه وتعالى هو محور انتباه القلب والحاجات دي
المعاني دي مهم ادراكها هو ده الزكر الزكر الخلاصة استحضار الذكر واذكر اسم ربك استحضار الذكر ده بيخلص معك حاجات كتير جدا فلما انا بذكر ربنا سبحانه وتعالى الله في سورة المزمل
لما زكر القيام تلاوة القرآن وزكر الله سبحانه وتعالى من ملمح ان لك في النهار سبحا. وفي دعوة وفي تحرك لمهام الحياة. وفي كزا وفي كزا وفي  التي واذكر اسم ربك اوعى الدين تفوتك. يعني ايه واذكر اسم ربك؟ مش مجرد الزكر اللساني
الا يغيب عن قلبك ابدا انك في هذه الدنيا ذاكرا لله اي مستحضرا وتذكر بالله كده ده انسان يعلي ذكر الله سبحانه وتعالى ده الحد الادنى من الزكر هو ان تقوله بلسانك او ما قلنا اللسان
الذكر اللساني في اوقات ازكار الصباح ازكار المساء بعد بعد الصلوات مش عارف ايه والكلام ده كله والزكر القلبي لا ينبغي ان يكون له اوقات لا ينبغي ان يكون له اوقات
واخدين بالكم زي ايه؟ زي اللي احنا بنتكلم فيه دلوقتي اللي هو مش هنتكلم في التعلق والحب والعشق ادي اتنين كده متعلقين ببعض فهي تقول ايه والله ما بيروح من بالي
وهو يقول ايه سبحان الله ما بتغيبش عن دماغي. بزاكر الاقيها مش عارف ماشي في الشارع بافتكرها. عاوزها داخل اشتري حاجة بشتري مقليها معي طبعا ده مأزون يكون مأزون لك تعمل كده يعني
فاللي بيحب واللي فعلا عنده العمق ده يبقى الامور مختلفة تماما تعرفوا حد كده سمعتم عن حد كده يقول لك فلانة ديت انا سبحان الله ما بتغبش عن بالي تعرفوا حد كده ولا حاسين ان دي حاجة افورة خالص اول مرة تسمعوا عنها المخطوبين
المخطوبين ما ينفعوش يعملوا كده العاقدين ماشي الا اخوات الفاضيين لا مش شرط الفاضيين معرض التألق انا بتكلم دلوقتي في ناس بيعملوا كده في ناس بيعملوا كده ولا لأ بيقول لك انا سبحان الله ما بيكذبش عن بالي
كتير صح طيب خدوا الكتير دول حطهم قدامكم كده وركزوا بقى في اللفز اللي جاي ده والذين امنوا اشد حبا لله خدتوا بالكم من الجملة دي ؟ اه دي جملة حياتين
هل هذه الجملة تلفظ بها كل ما سوى الله؟ سبحانه وتعالى وانك تعرف ان في ناس ايه ده بيقول لك لا لا حضور الله لا يغيب عن قلبي لا يغيب داخل آآ السوبر ماركت
وانا بشتري اه باعلي الله سبحانه بعلي كلمة الله سبحانه وتعالى بشوف الوحي امرني ايه في المسائل ديت كتابا وسنة هتعمل ازاي مع الناس؟ آآ خارج مع داخل الخلاء بادخل برجلي ايه؟ وباقول ايه؟ وباعمل ايه؟ والتفاصيل دي كلها لا يغيب عن بالي
ولزلك مسلا فيه واحد تلاقيه مركز جدا في السنن سنة النبي صلى الله عليه وسلم بياكل ازاي؟ بيقعد ازاي؟ بيفتح الباب بيقول ايه؟ بيخرج من الباب بيقول ايه؟ لما حياته كلها واخدين بالكم
اه طب هو ليه بيعمل كده وليه مركز في التفاصيل دي اننا في كل مشهد من محياي انا لا يغيب عني ذكر ربي في قلبي فاريد ان اعلي واخدين بالكم بقى من الفكرة
اعلي كلمة الله في القلب اعلي ذكر الله في قلبي وبالتالي في في الاخرين اتمنى المعنى ده يكون واضح جدا جدا. اديتكم مسال قبل كده لو مجرد تتخيل ان النبي صلى الله عليه وسلم اليوم
سيتناول الفطور معك في بيتك او الغداء وانت راجع وداخل البيت لقيت ان البيت غير مهيأ اوي او ان الفطار ناقص كوب الشاي الجاي في بارد شوية بتاع هتعمل ايه
هتزعق لزوجتك وتدخل وتقول لها احرجتيني وعملتي وسويتي وليه كده الكلام ده ابنك لو طلع الرضيع واللي عنده ثلاث اربع سنين ويعني مش لابس احسن حاجة تدخل تتخانق لو لقيت اي حاجة مش عاجباك هتعمل ايه
حتى تبدأ تتكلم بطريقة كده معينة مستحضر خيركم خيركم لاهله هتتكلم معها بالراحة ومش عارف ايه والكلام ده كله. وآآ هتلاقي نفسك آآ متفاعل بطريقة معينة مش مكبر حاجات ينبغي ما تكبرش
طيب ليه مستحضر اصل النبي موجود والله يا رسول الله آآ يعني يا سبحان الله ان النساء بقى يا رسول الله ومهام الحياة والكلام ده كله طبعا مقامك اعلى من هذا بكثير
لكن هنعمل ايه ؟ انا يعني آآ زكرتها وقلت لها يا بنتي ليه تعملي كده ؟ ربنا يحفزها معزورة عندها مهام وعندها كزا وهي ففي عزرها حاليا واخدين بالكم ايه اللي مخليه
ايه اللي مخليه يعمل كده هو استحضر ان النبي سيراه ده لو واحد معه الشيخ العدوي مش هيعمل الا كده مش هيعمل كده لا هيدخل يزعق ليه اصل هيبان على وشه يقول له مالك في ايه ما هيسكت لأ وبتاع
هو عارف ان الشيهي الموضوع بسيط الموضوع بسيط واخدين بالكم لو قال له انا بحب المخلل فدخل قال لها في ما قالت له لأ ما هي دي الدنيا بسيطة خالص مش فانا قايل لك وتعملي وانت دايما بتنسي والقصة يا عم اهدا يا عم
الموضوع بسيط موضوع بسيط خالص خالص خالص وانت عارفة ان انا بحب اكل مع الطبيخ عيش مش رز. او لو فيه رز كمان لازم تسخنيها عيش. وبعدين ايه؟ غير يا ام احمد ربنا يبارك لك
وتقري عينك باحمد لو مناسب وما فيش صعب عليك تسخني لنا كده رغيفين مع الرز ده. اكن لك من الشاكرين كان بودي والله اقوم اجي اساعدك. بس معلش ضهري واجعني
ليه بيتكلم بالطريقة دي؟ ما الشيخ قاعد. ليه بيتكلم بالطريقة دي؟ استحضاره ان النبي يسمعها فيريد الا يفعل شيء الا ما يكون من تعاليم الوحي طيب الا ينبغي ان يكون في قلب كل مسلم
ذكر الله في قلبه اعلى من انه يشهد مخلوق بجواره لرسول الله صلى الله عليه وسلم او غيره  ينبغي فما غاب هذا الامر الا بعدما بهتت مشاهدة العبد لتلك المنزلة
وصلت بقى لكم فكرة يعني ايه الازكار وايه اهمية الزكر. فاهمية الزكر اللساني جميلة جدا جدا وهي دي ضرورة. امال ليه العلماء بيتكلموا كتير في الاذكار عشان تصل الى تلك المنزلة
وترتحل اليها طيب ايه الوسيلة اللي هتساعدني في كده ؟ ازكار الصباح والمساء والازكار اللي احنا بقى فين ؟ بنقولها ونقولها بعد الصلوات وبنقولها فين ؟ الازكار الايه؟ ازكار اعمال اليوم والليلة الازكار اللي بتكون يعني ماشية معها بالتوازي
دخل الباقي البيت خارج من البيت بتفتح بتركب آآ دابة آآ مسافر هتقول ايه؟ دخلت مكان بالليل هتقول ايه في السحر اه لما يظهر الليل هتقول ايه؟ صليت المغرب بتقول ايه؟ مش عارف الحاجات دي بقى ايه؟ بتدربك
تمرين تدريبي على ان تصل لتلك المنزلة التي تكلمت عنها ايه آآ من دقائق ازا لابد ان تدركوا ان الذكر اللساني هو السفينة التي تسير بها في موج البحار حتى ترسوا عند بغيتك
وانت ماشي وبتقول الاذكار هتكون ده الهدف بقى. اقول بقى قد ايه واقول ازكار الصباح والمساء وازي وفين وبتاع. ما الموضوع ده بقى خلاص بقى. انت ازا اذكار الصباح والمساء باللسان في غاية الاهمية. وضرورية جدا
ليه ؟ لان هي آآ كأنها كأنها تعليم التجويد لمن يريد ان يتلو كتاب الله كما تلاه رسول الله. صلى الله عليه وسلم. وقعد به بيتعلم التجويد مش عارف ايه. لكن طول ما هو مش هو ماشي بقى قاعد يقول لك قاعد بقى وايه مشغول بقى
آآ احد قطب قطب قطب قطب قطب جد جد واحد عمال يراجع ومش عارف يقول كده وحروف القلقلة خمسة الاول قاء. ايه يا عم انت بتعمل  الحاجات دي كلها عشان دنك محبوس الحبسة دي
فالاذكار في غاية الاهمية باقولها تاني لازكار باللسان في غاية الاهمية. وهي البوابة التي تدخلك قصر آآ ان يبقى في قلبك الله هو المذكور الدائم والاساسي والمحرك يا رب كلامي اتفهم
صح فيقول احدهما احد الاستشكالات اللي بتحصل هو الاشتغال بحب المخلوق وذكره عن حب الرب جل وعلا فلا يجتمع في القلب هذا وهذا الا ويقهر احدهما صاحبه. ويكون السلطان والغلبة له. فعلى حسب المفهوم. زي ما قلت لحضراتكم انت
غالب عليك ايه ايه اللي جوة قلبك؟ والحاجات دي بتفرق كتير في اصلاح العلاقات والتوفيق اتنين متجوزين حديسا معقود اللي كتب كتاب موجود وعقده آآ امرهم والاتنين عاوزين ايه؟ يتم امرهم على خير
فيه واحد منهم شايف هو مشحون مشحون بفكرة هي الفكرة خلي بالك خلي بالك منها اوعى تضحك عليك وهي خلي بالك منه. اوعى يدحك عليك. اوعى يقول لك هنوقف بقى التعليم انت بقي لك سنة في العلاج الطبيعي. اوعي خلي بالك كزا كتير من الرجالة
بيحبوا نسائهم يكملوا خلي بالك اه حسابك بتاع البنك خليه اربطيه بحساب اخوك عشان انت برضه انت تكوني مطيورة في يوم من الايام يجيب لك ايس كريم فانيليا بتاع يحط لك عليه صوص شوكولاتة تبدأي تسرحي هوب تدي له الحساب
كل حاجة اربطيه بحساب اخوك واوعي في اي وقت من الاوقات يقول لك ده انا مزنوق والدهب بتاعي فانتبهي خلي بالك. وانا شايف والصح لو جزء من الدهب عند ماما
البنت ده الوقت اللي بيتقال لها دي ويروح يتقال له خلي بالك وامها وابوها خدت بالك لما ابوها قال لك وانت لأ شقة مش عارف آآ المستقبل مش هتنفعنا احنا عاوزين حاجة جنب بنتنا هنا احنا قاعدين في مدينتي طول عمرنا ومدينتي هي القبلة
انت فاكر لما كنا قلنا مش هينفع نطلع من زايد واللي هيطلع من زايد هيقل مقداره فاكر لما كان بيكلمك بالنفسية دي  هو مركز جدا جدا جدا وهو عاوزك دلوقتي يورطك في مش عارف ايه الكلام ده
الاتنين دول داخلين دلوقتي. داخلين اهو. داخلين هل الفكرة ديت اللي هتغلب ولا فكرة ان انا داخل انا وبنت نريد ان نعان على مشاق الحياة الاخروية وننجح فيها ونستعين بالله على صلاح دنيانا
فهي ان شاء الله تكون نعم المرأة الصالحة اللي تعيني. وانا اكون بازن الله نعم الرجل الصالح الذي يسندها ويحميها وايه ويرتحل بها الى الدار الاخرة في امان ان شاء الله. ونهيأ مستقبل لاعلاء كلمة الله سبحانه وتعالى في انفسنا وفي الارض
الفكرة الهين اللي هتكسب الفكرة اللي احنا قلناها دي من شوية اه دي سمعها في الجامع دخلت امومة واعية وهو دخل ان شاء الله خيركم. فطلعوا بالفكرة دي. لا يمكن عمليا في فكرة تانية زحمة فكرة. فالهون اللي
اكسب هو بقى كلمة ابن القيم الا فلا يجتمع في القلب هذا وهذا الا ويقهر احدهما صاحبه هي ندية وهي لازم ترد علي وهي لازم تحسسني بكزا وهي وهي وهي. وهي شايفة ايه
هو عاوز يمارس علي سي السيد. اسمعي وخلاص هو ما عندوش فكرة القناعة والكلام ده. الفكرة دي اما تكون موجودة هي اللي هتسيطر ولا فكرة انتبه ان فيه شيطان يريد ان يخرب الديار
الشيطان يريدك ان تتقلب على هذه البنت خلي بالك هي لما قالت كده لو انت رديت بواحد اتنين تلاتة اربعة ده هتحضر شقة الشيطان هيحضر اكتر اللي هنا الفكرة اللي هتغلب
خدت بالكم لما الانسان بيكون في قلبه وعقله حاجة معينة لا هتؤثر على على الغير. الكلمة دي الجميلة جدا بتاعة ابن القيم فلا يجتمع في القلب هذا وهذا الا ويقهر احدهما صاحبه
هتلاقي هم بيحبوا بعض جدا بس دايما في مشاكل في البيت. ما لا يمر عليهم اسبوع الا ومشكلة تكاد تدمر كل شيء لو تأملنا هنلاقي ان في حاجة جوة بتسيطر على
آآ المشهد بتسيطر على المشهد هو بيقول عشان وهي بتقول اصل عشان فالحاجات الخلفيات دي بتقهر الباقي بقى والموفق من يوفقه الله سبحانه وتعالى يقول التاني عذاب قلبه بمعشوقه هم ليه مش صافيين عشان حضرتك مش متجوزة ومش فاهمة
عذاب قلبه بمعشوقه. فان من احب شيئا غير الله عذب به ولا بد. ولو انت متجوزة وسألت السؤال ده يبقى انت محتاجة آآ يعني تخش دورة امومة من اول وجديد
يقول الثالث ان العاشق قلبه اسير في قبضة معشوقه يسومه الهوان ولكن لكثرة العشق لا يشعر بمصابه نسأل الله العفو والعافية يقول ان العاشق قلبه اسير في قبضة معشوقه سبحان الله
انتم عارفين يعني ايه الاسير صح عارفين العصفور العصفور خلق للطيران ويحلق العصفور خلق انه يطير فلما تحطه في قفص بتلاقيه مهموم لا اله الا العصفور مهموم ولا ممكن قاعد جدا امال يلعب ويجري ويتحرك
وتدي له شوية مش عارف ايه وده انه يطير. اه مشغول مشغول جوة في القفص والكلام ده كله تمام كده العصفور ده اللي انت حبسته في القفص احيانا بسبب انك قاعد كل شوية تلعبه وتدي له حبوب ومش عارف ايه. هو ايه؟ مشغول
بالحبس مشغول عن الحبس. مشغول عن الحبس. اه الدنيا رايقة وبتاع لكن مسكين اما تفتح له بقى القفص ويطير. ياه ايه المتعة اللي انا كنت مش حاسس بها دي واخدين بالكم وعادي هيحب صاحبه وممكن ييجي ويقف عند البلكونة ويجيب له كزا لكن يرجع تاني في القصة دي
خلاص بدأ يحلق العشق يمنعك من التحليق العشق يمنعك من التحريق من التحليق العشق العشق اللي احنا بنتكلم في الدرجة بتاعته بيعمل ايه مش بيمنعك من التحليق وبس بينتهك خصوصيتك
بينتهك بينتهك خصوصيتي وكلما زاد عن حده سينقلب الى ضده ولابد. انت مخلوق انت عندك مخلوق انك تتعلق ربنا خلقك كده علق من علق فانت محتاج انك تتعلق. لازم اول حاجة تتعلق بها ان تتعلق بالايه؟ بالشريعة
وبالرب سبحانه وتعالى الاكرم الخالق الذي خلق مخلوق من علق فانت تتعلق جدا به. فده تعلق الاول. الحاجة التانية ان ربنا خلقك من عشان لازم هيكون فيه علاقات انت متعلق بها
وسمي الانسان انسان من معاني ان هو بيأنس بشبيهه في حاجات بيأنس بها الخطر فين ان الدرجة دي مهم جدا تكون محددة. سكر في الشاي ملح في الطعام هي مهمة جدا
لكن لما بتزيد يحصل بقى تشويش كبير جدا تشويش ضخم تلاقي حياتك آآ بيحصل فيها انت مش عارف آآ عاوز تخلو مع نفسك مسلا تصلي اه ساعتين عاوز تعتكف آآ وتقعد في العشر الاواخر في
رمضان آآ في الحرم آآ عاوز تعمل اي حاجة؟ مش عارف ليه مش عارف ايه اللي مانعك من كده مشغول الزهن مشغول الزهن. وطبعا هتلاقي الدخول في التفاصيل التفاصيل التفاصيل. ما انت انت لما بتعشق حد انت بتدخل في تفاصيله جدا جدا
جدا جدا جدا وتعمل زووم جواه اوي اوي اوي اوي اوي اوي الطبيعي هو هيعمل معك ايه لو عشقك وفعلا حس بنفس الدرجة دي هيعمل نفس اللي انت عملته وما فيش كائن على وجه الارض
وقت الجد بيسمح انك تدخل في كل التفاصيل التفاصيل التفاصيل. طيب ليه؟ لان اي حد هيدخل في تفاصيل التفاصيل هيعلق تعليقات هتزيد خلاص تعليقات كتير آآ التعليقات دي مع الوقت
هتبدأ اعمل تشويش كتير اوي اوي اوي العاشق قلبه اسير في قبضة معشوقه. يسومه الهوان ولكن لكسرة لسكرة العشق لا يشعر بمصابه وقلبه كعصفورة في كف طفل يسومها حياض الرضا الردى والطفل يلهو ويلعب
اللي هو الموت فهمنا كده الفكرة دي بيمنعوا من تكريم زاته ان هو يعيش مكرم مش عارف يعيش مقابل مش عارف حب الجدة للاحفاد وحب الامهات والكلام ده كله. الاصل ان هو حب فطري جميل. حب الزوجة للزوج والعكس. حب فطري جميل. وطبيعي هيكون حب مش زي حب
الاصدقاء ولا حب الجيران ولا هيبقى حب خاص لكن لابد يا جماعة الخير اي حد انت بتحبه ان اردت ان العلاقة بتاعتك تستمر معه على اعلى درجة من الصفاء على اعلى درجة من الصفاء
انك تساعده دائما وابدا على ان يبقى له زات منفصل عن زاتك وله خصوصيات فصل عن خصوصيتك حتى يشعر دائما لشعور ولقد كرمنا يا رب الكلام ده يكون مفهوم اوي
مفهوم قوي انتم عارفين ان فيه ناس مقاطعة ناس. مقاطعة مخاصمين ناس من ايام ما كانوا في الجامعة من ايام ما اه مش عارف ايه. ليه؟ اصل راحوا مشوار بدون ما يقولوا
اصل راحوا آآ مطعم ومش خدوني دا عملت حنتها او اتخطبت ومش قالت لي واخدين بالكم طب عادي دي دي انت صحيح اتقدم لك آآ حمزة يعني ما حاضر هبقى اقول لك. انت مخبية عني
لأ استني استني انت بتخبي عني والله يعينك بقى. الله يعينك على دي. مع الفكرة دي. خلاص بقى. اه هات صابعك بقى الصغير ونخاصم بعض بقى شغل الاطفال وهنعيش العيشة دي. هو انت
رحت المسجد ورحت حضرت الدرس ومش قلت لي منة كلميني انا بكلمك انت عملت كده ومش قلت لي انا شايف ان ده عادي كانت حاجة من يعني يعني اتحرك الموضوع بسيط خالص
واخدين بالكم؟ الامر بسيط خالص زوجتك بتكلم آآ حد يعني. ليه الدخول في التفاصيل والتحكم في العلاقات بتاعتها علاقتها باخواتها تبقى درجة اد ايه وعلاقتها باصحابها درجة قد ايه ومش عارف ايه والكلام ده كله. لما تلاقي ان الشيء انقلب الى ضده وان فيه تشويش انصح ببساطة الموضوع بسيط خالص. لكن كنت بتكلمي مين
والاخبار ورحتم وايه اللي حصل واللي حصل ومين اللي وعملنا ورحنا وجينا ومش عارف ايه انت فين دلوقتي؟ انا عاوز اعرف اصحابك كلهم انت مش عارف انتم كنتم طولتوا اه سبحان الله عملت ورحت وجيت وعملت واشتريت ايه ايه الكلام ده
فنسأل الله العفو والعافية. هزه الاشياء ممكن ما تكون من العشق. ممكن يكون من باب انا انا انت ملكي. انا اتحكم فيك التحكم وهو بيشترك مع مع التحكم في التفاصيل ديت حب التملك. ايوة حب التملك
حب التملك لا يعني ملك الحب ملك الحب ده تعلق يقول ان الرابع انه يشتغل به عن مصالح دينه ودنياه تلاقي الاخت بقت دبلانة كده والبنت دي كانت كويسة وكانت بتحفظ قرآن من يوم ما اتكتب كتابها
اه انقر انته وما فيش بقى دروس والدنيا وبتاع ويلا وكانت شغالة في اعمال رسالية آآ تركت الاعمال الرسالية وبحجتي اصل انا آآ اصل انا مش عارف ايه فليس شيء
اضيع لمصالح الدين والدنيا من عشق الصور واحد عنده عشق للعربيات نبعد عن الاشخاص شوية عشان كلمة عشق الصور ديت ندي فيها مسال فليل نهار يتابع الصفحات بتاعتها والموبايلات ومش عارف ايه والتفاصيل والكلام ده كله. من الساعة كم بقى النجم؟ خلص خلص النجم ده ودخل بيته الساعة عشرة
بدأ يمسك الموبايل في التفاصيل دي حداشر الا ربع على الساعة اتنين كده الموبايل وقع على صدره وكان منهم الباشا ده لا منه نفع مصالح دنياه بقى لا منه نفع جسمه ونام
وريح عينه وريح العمود الفقري بتاعه واخدين بالكم وصداع وجيوب انفية ما عملش كده ولا منه قام صلى له ركعتين ولا حتى مسك كتاب ينفعه في دين ولا ولا في آآ دنيا ما فيش
يقول اما مصالح الدين فانها منوطة يا سلام على اليوم على الجملة ديت وانتم بتسمعوها ايه في الجمعة كده انها منوطة بلم شعث القلب واقباله على الله مصالح الدين. انا داخل اصلي الفجر. منوط بايه
فخلاص الفجر ازن كانك لا تعرفهم ولا يعرفونك. خلاص انتهى انت لا عارف زوجتك ولا هي عارفاك انت لا عارف ولادك ولا هم عارفينك خلاص انتهى. الفجر ياللا سب كل اللي في ايدك واتوكل على الله
انزل صل انزل صل رايح اصلي واخدين بالكم داخل دلوقتي افتح المصحف بتاعي عشان اراجع سورة البقرة عندي اختبار. او حتى عندي اختبار بس مش اختبار ارضي عند يوم القيامة
اختبار في وقت الظل لما الشمس تبقى موجودة عاوز استزل في ناس هتستزل بنورها وبنور الزهراوين فانا عاوز الحقها فاعمل ايه عاوز اجمع قلبي وعقلي واقبل فهو بيقول مصالح الدين منوطة بلم ايه؟ اشعة القلب
واقباله على الله انا النهاردة داخل المسجد داخل المسجد عاوز يعمل مسجد. النبي صلى الله عليه وسلم بيقول عي على المسجد. بيت كل تقي قلب معلق بالمساجد. فانا داخل المسجد مش داخل ها طيب ماشي. طب يلا يلا يلا سلام سلام عشان مش عشان الاقامة بس سلام. طب اقول لك بس يا ابني يلا الصلاة يلا يلا
سلام. خلاص طب بص اعمل كزا وابعت على كزا وانا هبص على الشيت وبتاع والكلام ده كله. خلاص؟ وابعت لي الاكسيل ياللا سلام. مش تنسى خلاص؟ وعلى الباور بوينت ورح داخل
المسجد الشيخ بقى بيقرأ فين كلا ان كتاب الفجار لفي سجين وقاعد يتكلم بقى في جنة ونعيم وبتاع وانت ايه عند كده ايه وهو قاعد وبيقول عليين وبتاع وانت تقول ايه يا ربي ناقشت مارس برضو انا مهم جدا مارس ده يبقى بعته ان شاء الله اول ما اخلص الصلاة هقول له ايش يمارس
لا عارف الشيخ قرأ ايه ومش قرأ ايه وبتاع ودخل صلى الفجر لقى الشيخ قاعد عمال يقرأ ومستني السجدة مستني السجدة بتاعة صلاة الفجر ما هو تايه تايه الحقيقة مرة كده ايه يخلصه. الشيخ كان بيقرأ بايه؟ بيقرأ بسورة يوسف
بيقرأ في سورة يوسف وصاحبنا سرحان خالص وهو ايه عارف ان صلاة الجمعة فيها سجدة بيقول لي بقى مستني السجدة مستني السجدة. ده كله بسبب ايه؟ شتات القلب يعني صورة يوسف دي تقريبا الغافل النايم
لو حبيت تسرح مش هتسرح ان الراجل كان بيقرأها واخدين بالكم؟ لكن شتات القلب يعمل كده اه فابن القيم يعني جاب لك الخلاصة مصالح الدين منوطة بايه بلم شعث القلب. انت مش هتعرفي تقيمي ليل وتصلي ركعتين
وقلبك آآ في وادي تاني وانت مش هتعرف تدخل تفتح مصحفك وتبص في الايه الوجه ده وتزاكره او تحفزه الا بالطريقة ديت لم شعث القلب واقباله على الله وعشق الصور اعظم شيء تشعيسا وتشتيتا له. شفتم الكلمة عاملة ازاي
اعظم حاجة تشتت  العشق الصور قعد عيني ما بتتشلش من على حاجات الله لونها جميل الله شوفي دي بقى اه تحفة يا سلام بقى لو دي بقى على ولو ده بقى لو عليهم بقى شراب مش عارف آآ
آآ لونه ايه؟ ولو الشراب ده بقى خد مش عارف كده وتمشي بقى على السجاد ياه والشمس تكسر بقى عينك بالطريقة دي ايه يا عم في ايه فيقول اعظم شيء تشعيسا وتشتيتا له
فيبدأ ايه اشعة القلب ده توهان القلب تايه. غير في واحد عارف ان عنده امتحان بكرة فيزيا  لا صوت يعلو في داخل قلبه  صح مش مرت عليكم خالص حتى في الدنيا لو حضرتك عندك في الحلقة المعلمة قالت يوم السبت يا بنات عندنا اختبار في سورة الايه؟ ال عمران
انت عاملة ايه فمعلش يا ابو ايمان الله يكرمك انا هسيب بس العيال هروح اقعد عند امي عشان بس اراجع بس الله يكرمك فمركزة جدا عشان تخلص آل عمران وقفل الموبايل وبتاع ليه ؟ عاوز انجح في الامتحان. طب ما انت عندك امتحان اخرة
انت مركزة فيه ليه امتحان الاخرة ده ما ما يعني المادة بتاعته مش هتفرق يعني ما هي مادة الفيزيا هتفرق والحاجات دي هتفرق بس مادة امتحانات الاخرة دي مش هتفرق معك
اي حاجة يعني مصالح الدين محتاجة ايه ؟ قال لك منوطة بلم شعث القلب. طب انا قلبي هجيبه ازاي وهو ايه اصلا مش معي انا متوهه في عشق صور اللي من ضمنها الاطراف بشر او غير بشر. فاحنا ضربنا امسلة في غير البشر. لأ اضربها بقى في البشر بقى. حط بقى ان المتعلق بواحدة
من يوم ما هو بتاع بتشوفوه كده دبلان في تانية جامعة ما له خلاص وقع بقى وهي وقعت يعملوا ايه الولد ده بقى زهنيا شارد كده ومجاميعه قليلة. على فكرة اما بيجيب مجموع كويس هو بيزاكر عشان يفتخر قدام حبيبته
راسه مش يحرجها قدام اهلها فتقول لهم آآ محمود ده محمود طالع آآ التاني آآ على الدفعة يعني حتى كمان الحاجات اللي بيحقق فيها انجاز بيكون احد الاسباب الكبيرة ايه؟ هي طب ايه الدليل
ايه الدليل؟ الدليل ان فدوى لما باباها يقول لها مش هينفع محمود وتتجوز حد تاني ممكن تلاقيه بقى باهت كده وما عدش بيزاكر زي الاول. والدنيا فصلت معه وما عدش ناجح
واخدين بالكم ليه ان كان فيه محرك خفي للنجاحات دي يا رب الكلام ده يكون خفيف على القلب واما مصالح الدنيا فهي تابعة في الحقيقة لمصالح الدين فمن انفرط عليه مصالح دينه وضاعت عليه فمصالح دنياه اضيع واضيع
مصالح دنيا اضيع واضيع. هو بيقول لك طب اللي ضيع دينه مصالح الدنيا ايه ما يا جماعة الخير لا تثقوا في من ضيع دينه ان ياتي بدنياك الخامس ان افات
الدنيا والاخرة اسرع الى عشاق الصور من النار في يابس الحطب شوفوا الكلام بتاع ابن القيم ان افات الدنيا والاخرة اسرع الى عشاق الصور من النار في يابس الحطب. يقول وسبب زلك. احكي لنا يعني
قال كلما قرب من العشق وقوي اتصاله به بعد من الله بعد من الله هي لا تدي ضهرك للشمس لا تدي وشك للشمس هي هي كده هتدي وشك للشمس قل وراك جاي
هتدي ضهرك للشمس كله قدامك ومش هتلحقه وسبب زلك ان القلب كلما قرب من العشق وقوي اتصاله به يعني زايد عن حده بعد من الله فابعد القلوب من ابعد القلوب من الله قلوب عشاق الصور. واذا بعد القلب من الله طرقته الافات من
من كل ناحية واذا بعد القلب من الله طرقته الافات من كل ناحية ابنك عنده خمس ست سنين مازن يروح المدرسة لوحده او رايح المسجد لوحده الفجر بيمشي كل مرة مع ابوه اخوه
عمل ايه؟ بنمشي دايما من الطريق اللي اول ما بنخرج بناخد يمين صاحبنا الولد ده قال لأ انا هاخد الناحية دي فخد شمال الدنيا ضلمة والنور قاطع  خلينا نقول النور كان موجود
بس النور قطع بقى وهو بعيد والده فين ؟ والده مشي من شارع والولد الصغير مشي من الشارع. قال احنا الساعة كم دلوقتي ؟ الساعة خمسة الفجر النور قطع وفي كلاب بتهوهو. صاحبنا ده هيعمل ايه بقى؟ الشيطان يتولى
خلاص انت بعدت عن مكان يحميك واذا بعد القلب من الله طرقته الافات من كل ناحية. انت قلبك قلبك اضعف من الطفل اللي عنده اربع سنين اللي احنا اتكلمنا عنه خمس سنين ده
تخيل بقى انك تبعد كده نص كيلو عن آآ عن من يحميك وانت في الضلمة دي والساعة خمسة والكلاب بتهوهو عليك ويلا يا نجم قابل يقول واذا بعد القلب من الله طرقته الافات من كل ناحية. مع اي حاجة بقى كلب ينهش. عيل كده بيشرب سجاير بالليل يخوفك
آآ حرامي كان معدي كده يعني شايف شغله فهتلاقيه برضه ايه يعمل معك حاجة اه شباب سهران يرخم عليك فان كل الافات بقى مش انت اللي بعدت فان الشيطان يتولاه. ومن تولاه عدوه واستولى عليه لم يأله بالا. ولم يأله بالا. خلاص بقى اضرب
كله بيضرب كله بيضرب كلب بيهوهو عيل صغير بيشتم آآ كله كله مش انت اللي بعدت ولم يدع الشيطان او العدو اذى يمكنه ايصاله اليه الا اوصله احيانا الشيطان عاوز يبعدك عن ربنا
هو مش احيانا هو كتير بس احيانا يستعمل الوسيلة اللي انا هقولها يريد ان يبعدك عن عن الله. بس علم شرعي الله اكبر عليه. عبادة الله اكبر عليك نساء ومال انت اسد ما بتجيش ناحيتهم. ايه يا عم النجومية دي
هيبعت لك بقى ايه واحد يخلص لك المشهد. ايه يعمل يعمل ايه المشهد يخليك تتعلق بالشيخ بتاعك تحبه او تحب قرين لك صاحبك او تبتلى بعلاقة بقى سواء محرمة او علاقة تانية خالص او حتى علاقة صحية بس تروحي
دايس بنزين في موضوع التعلق اوي. ويجيبها لك من الباب ده عشان يعمل ايه؟ يشوش عليك اخرتك يشوش عليك الاخرة ولم يدع اذى يمكنه ايصاله اليه الا اوصله خلي بالكم الكلام بتاعي ده لو ممكن بعض الناس هو محتاج شعرة وضابطه ومهم جدا
ان ممكن دلوقتي اخ زوجته تعبانة جدا. وهو بيحبها فعلا وهو عنده آآ كان متفق مع شركة عمرة انه يطلع عمرة بس زوجته فعلا مرهقة جدا وتعبانة هيبدأ يقول ايه لأ
انا هادوس على تعلقي وهدوس على كزا وامشي واسيبها ما تسيبني يا محمود ما لأ ما انا لأ انت درس الجمعة بتاع الشيخ انت فاكراه فاكرين احنا كنا احنا الاتنين حاضرين وقلنا نضحك
يوم ما نمت ومش عملت لي فطار. لأ انا فاكر اليوم كويس اوي ايه اللي يحصل بحجة الهروب من فخ من فخ التعلق يبدأ ايه؟ يقع في فخ لست بخيركم لست انت بخيرهن بخيرنا. ليه بقى
لان النبي اجلس عثمان ابن عفان مش بقى عمرة ده هيطلع يحارب مع رسول الله في بدر الاقعد يا عثمان مع مع زوجتك مرض زوجتك زوجته مريضة وتعبت جدا وبتاع
شفت دلوقتي هي ايه هبتدي دلوقتي تقول له شفت الشيخ قال ايه ؟ ايوة بس مش كان دور برد ده كانت تعبانة تعب النبي لما رجع من بدر لقاها ماتت
صلى الله عليه وسلم اه فهي الموضوع ده محتاج كنترول لكن مش يجي لك جيوب انفية وهتروح العمرة وتسيبني وتروح معيطة لأ مش هي ديت لكن ما تبقاش الاخت معلقة محاليل واحتمال تدخل آآ ده الوقت عناية مركزة
وعندها مشاكل وانت ربنا يعافي الجميع. وانت تقول لي انا رايح اعمل عمرة. اصل انا حجزت اصل انا حجزت اصل انا طالع مع الاخوة رحلة اصل انا اصل انا هعتكف
انت هتعتكف وتسيب آآ زوجتك تسيب امك تسيب اخوك تسيب ابنك بالطريقة دي فهمتم كده الفكرة فالابواب ديت فيها تشويش كتير ممكن اي حد ياخد ايه اه ياخد منها طرف فالموضوع ايه
ان شاء الله احنا بنتكلم في يعني يكون عندك ثقافة آآ تجاه موضوع العشق والتعلق وكده وتفهم اضراره وتفهم ايه ضوابطه والكلام ده تفاصيله تفاصيله محتاجة بقى ايه انك تكون موفق ومحتاجة توفيق من الله محتاجة ممكن تستشير فيها اعمل ايه في الموقف ده لكن مهم يكون عندك
عندك ثقافة مدار الباب ده لو زاد عن حدها واخدين بالكم ولم يقول ابن القيم فما الظن بقلب تمكن منه عدوه كان الظن بقلب تمكن منه عدوه واحرص الخلق على غيه وفساده
نسأل الله السلامة ربنا يتولانا والله يقول انت ايه زنك بي؟ احرص الخلق على غيه وفساده وبعد وبعد منه وليه من لا سعادة له ولا فلاح ولا سرور الا بقرب ولد. يقول لك انت الزن بقلب تمكن منه عدو
وتمكن منه احرص الناس احرص الخلق على افساده وبعد منه وليه. ومن لا سعادة له ولا فلاح ولا سرور الا بقربه وولايته. هيروح فين ده تخيل الشخص ده هيروح فين
السادس انه اذا تمكن من القلب واستحكم وقوي سلطانه افسد الزهن واحدس الوسواس ولو تمكن بقى من القلب واستحكم وقوي سلطانه افسد الذهن الزهن بقى سرحان بقى واحد بس الوسواس
تعرفوا ناس كانت دبلانة اوي كده وضعفت ومش عارف ايه والكلام ده كله لما تعلق ببنت او العكس وبقى سرحان كده زهنيا ومش عارف ايه والكلام ده جميل هتلاقوها بقوة شديدة جدا في فكرة عشاق الصور
اللي بيتفرج على حاجات غلط وبعدين بيبدأ يدخل في مرحلة العادات السيئة السرية اللي حصلت له ضعف كده وبقى سرحان ودبلان ودايخ وبتاع والقصة دي كلها فنسأل الله العفو والعافية. وربنا يهدي شباب وفتيات المسلمين
يقول وربما التحق صاحبه بالمجانين الذين فسدت عقولهم فلا ينتفعون بها واخبار العشاق في ذلك موجودة في مواضعها بل بعضها مشاهد بالعيان واشرف ما في الانسان عقله. يا سلام عليك يا ابن القيم يا رايق
وبه يتميز عن سائر الحيوانات فاذا عدم عدم عدم عقله التحق بالحيوان البهيم عشان كده سميت ايه بيقول لك حيوان الحيوان ده عجماوات. يعني ايه عجموات؟ يعني لا تستطيع ان تعبر
عن نفسها ما قالهاش ما تعرفش تعبر فهي ايه؟ ما لهاش عقل بل ربما كان حال الحيوان اصلح من حاله. وهل اذهب عقل مجنون ليلى واضرابه الا العشق وربما زاد الجنون على جنون غيره كما قيل قالوا جننت بمن تهوى فقلت لهم العشق اعظم مما بالمجانين
العشق لا يستفيق الدهر صاحبه وانما يصرع المجنون في الحين يقول لك لا ده العشق اعلى كمان السابع انه ربما افسد الحواس او بعضها اما افساد معنوي او افساد سوريا
الفساد المعنوي هو تابع لفساد القلب. ما هو القلب يا جماعة شوش. فهيتشوش عليه الجوارح. هو الملك الملك ضاع آآ خلاص  فان القلب اذا فسد فسدت العين والاذن واللسان فيرى القبيح حسنا منه ومن معشوقه
كما جاء في الاثر حبك للشيء يعمي ويصم. فهو يعمي عين القلب عن رؤية مساوئ المحبوب وعيوبه زي شاب رايح لبنت يتزوجها في فرق كبير اجتماعي وفي فرق كبير مادي
وهو من اسرة يعني معينة. او خلينا نتكلم في الفروق الدينية عشان الدنيوية ديت محتاجة ايه؟ كلام ممكن موضع اخوة اخواتي البنت ديت وهي مش عارف ايه قليلة الصلاة انت اصلا ما بتصليش الا متقطع. آآ والدها راجل آآ آآ
اشرب حاجات مش كويسة. ووالدتها ست كده مم يعني عندها جرأة معينة وهو من اسرة طيبة وبتاع فتيجي تتكلم معه بس والله العزيم يا ماما ندى ديت اقسم بالله مش شبههم
ندى دي والله طيبة جدا والله يا ماما ندى دي والله يا ماما ندى دي والله لو تشوفيها في الجامعة والله يا ماما ندى دي اقسم بالله لما ببقى اما بسمع صوتها بس والله
حببني في السيرة لان هي كزا مرة بتزكرني بتبعت لي كده حاجات في السنن وحاجات في ايه آآ النبي قالها صلى الله عليه وسلم وصيامه ان انت اما تقول النبي لازم تصلي عليه
صلى الله عليه وسلم فصاحبنا ده ايه اللي مخليه هنا هو زي ما ابن القيم بيقول حبه كان ايه؟ الاسر اللي له. حبك للشيء. عين القلب عن رؤية مساوئ المحبوب وعيوبه
الا ترى العين ذلك ما عنده سكن ولا شغال ولد مش شغال ولا عنده سكن واخدين بالكم وسنه لسة صغير وعنده لسة الجيش وهي تقول هو ده سبحان الله اللي انا كنت مستنياه. انت مستنية تقعدي فين طيب؟ يعني هتقعدي يعني في المخيمات
وهتعيشي على شغل الجامعات الخيرية مسلا هتتعطف عليك ما لازم ما نستطاع منكم الباءة. فين الباءة يا بنتي؟ الراجل ده ما عندوش بقى الحدود الادنى لتكوين اسرة فين هي؟ هو خلي بالكم يا جماعة هو قال هيشتغل شغلانتين واحدة الصبح وواحدة بالليل
اوه لأ في واحدة تالتة اشتغلها في شغلانة تالتة اشتغلها ان هو اشتغلك يقول فلا ترى العين ذلك ويصم اذنه عن الاصغاء الى العدل فيه فلا تسمع الاذن ذلك والرغبات تستر العيوب. فالراغب في الشيء لا يرى عيوبه حتى اذا زالت رغبته فيه ابصر عيوبه
اعرفوا حد قال قبل كده انا ما اعرفش ايه اللي كان حاصل لي. والله ربنا نجاني منها والله ربنا نجاني منه اقسم بالله يا ربي انا والله كل عام افتكر
اقول انا انا كنت يا جماعة ما كانش في واحد منكم معه اعزكم الله حزائه كده يقلعه ويصحيني والله ما هسامحك يا ماما انت كنت سايباني ازاي هو انت كنت يا بنت الحلال آآ قبل حد يقول لك حتى سلام عليكم
مش تعرفوا ناس بيعملوا كده فالراغب في الشيء لا يرى عيوبه حتى اذا زالت رغبته فيه ابصر عيوبه. فشدة الرغبة غشاوة على العين تمنع من رؤية الشيء على ما هو به. يا سلام عليك رايق
شدة الرغبة غشاوة على العين تمنع من رؤية الشيء على ما هو عليه او على ما هو به هو راغب جدا في الزواج خلاص فالرغبة دي مخلية ايه مش شايف يختار ازاي
والعكس برضو يقول والداخل في الشيء لا يرى عيوبه والخارج منه الذي لم يدخل فيه لا يرى عيوبه ولا يرى عيوبه الا من دخل فيه ثم خرج منه ولهذا كان الصحابة الذين دخلوا في الاسلام بعد الكفر خيرا من الذين ولدوا في الاسلام
الكلام ده نفيس جدا جدا جدا وليس هو دعوة كلام ابن القيم ليس دعوة لجمود القلوب وان احنا نضعف الحب ونضعف آآ التعلق المنضبط المتوازن. لا بالعكس ده هو ابن القيم جميل جدا. اللفظ ده جميل جدا جدا لا يرى عيوبه الا من دخل فيه ثم خرج منه
الكلمة ديت من الحاجات اللي تساعدك جدا جدا في ضبط العلاقات ازاي انت بتحب اه ولادك. بتحب زوجتك. بتحب اه مم اه انت بتحبي ابنك. بتحبي ايا كان عادي ممكن الدخول بقى هو الا من دخل فيه عادي يبقى فيه وقت
مع بعض في التفاصيل وبنقضي وقت جميل وبتاع. سم خرج منه بس مش خرج منه يعني انا سايبه لأ خلاص بقى عندي عندي حياتي عندي حياتي خلاص الزوج بيحب جدا زوجته. بيعشقها عشق يعني
عالي اوي هو مسافر انا مسافر برة بيشتغل آآ في مؤتمر في اي حاجة فخلاص هي اتكلمت معه ساعتين وبعدين حبيبي الاخت عندها مطبخ وعندها ولادها وعندها حياتها. فخلاص بقى سابته ورفضت المطبخ وبتعمل المحشي وبتعمل كرنب وبتعمل
مش عارف ايه وهتغسل آآ ايه وتعمل ايه وتمسح ومواعين حياة بقى خلاص ولو هي طالبة في جامعة عندها مزاكرة عندها مش عارف ايه. ولو هي اخت بتشتغل. فعندها حياة
التاني مش قادر يقبل الدرجة دي. فابن القيم بيقول له ثم خرج منه لأ لازم فيه اوقات خلاص يعني سب عشان عندك حياة كمل حياتك سبها عشان هي عندها حياة
خلاص سيبيه الراجل عنده شغل ولهذا كان الصحابة الذين دخلوا في الاسلام بعد الكفر خيرا من الذين ولدوا في الاسلام. قال عمر رضي الله عنه انما تنقض عرى الاسلام عروة عروة
اذا ولد في الاسلام من لم يعرف الجاهلية من لم يعرف الجاهلية واما فساد الايه؟ المعنوي الفساد الحسي قال ولما الافساده للحواس ظاهرا فانه يمرض البدن وينهكه. ودي اتكلمنا فيه. وربما ادى الى تلفه
كما هو معروف في اخبار من قتلهم العشق. طبعا ابن القيم هنا في كتاب الداء والدواء مش هدفه انه يتكلم في اخبار العشاق وان كان هيتكلم عنها في في كتاب اخر يعني
يقول وقد رفع الى ابن عباس وهو بعرفة شاب قد انتحى. ضعف اوي كده وبقى ايه جسمه ايه ضعيف حتى عاد عظما بلا لحم. فقال ما شأن هذا؟ قالوا به العشق
رجع على ابن عباس يستعيذ بالله من العشق عامة يومه احنا في عرفة بدأ يستعيز بالله من العشق سبحان الله ولزلك ده مرض انت محتاج تستعيذ بالله من العشق الايه؟ المذموم المدمر
من العشق المذموم والتعلقات المرضية تستعيذ بها خلاص؟ وتسأل الله سبحانه وتعالى عشان برضو تبقى الضبط ان تحب من يحبه المعنى ده مهم وان تحب آآ المحبة الفطرية انها تحبها محبة تكون لله. فانا بحب امي وبحب ابويا وبحب آآ بيتي وبحب
حياتي وبحب لبسي وبحب سعتي وبحب عربيتي. اهم حاجة يكون حب ايه؟ مغلوب لا حب غالب اه اخر حاجة وهي التامن. يقول ان العشق هو الافراط في المحبة عدينا الوقت المسموح به دقيقة فخلونا دقيقتين كده كمان
لما اخلص يعني عشان ربما اللقاء اللي بعد القادم يكون آآ يعني احاول الخص روشتة كاملة عشان الكلام يعني نشرناه في كل اللقاءات اللي فاتت دي نحاول نجمعه في ايه في لقاء واحد ان شاء الله. يقول ان
العشق هو الافراط في المحبة بحيث يستولي المعشوق على قلب العاشق حتى لا يخلو من تخيله وذكره والفكر فيه بحيث لا يغيب عن خاطره وذهنه. فعندئذ تشتغل النفس عن استخدام القوة الحيوانية والنفسانية فتتعطل تلك القوة فيحدس بتعطلها من
الافات على البدن والروح ما يعز دواءه او يتعذر تتغير افعاله وصفاته ومقاصده يعني نفس الكلام اللي احنا كنا المحنا فيه. يقول فيعجز البشر عن صلاحه. خلاص الحب اول ما يكون زجاجة. تأتي به
تسوقه الاقدار حتى اذا خاض خاض الفتى لجج الهوى جاءت امور لا تطاق كباره خلي بالك الحقوا العشق مبدأه سهل مبادئ سهلة حلوة واوسطه هم وشغل قلب واخره عطب وقتل
ان لم يتداركه تتداركه عناية من الله الا ان تداركه عناية من الله كده اول ما تحس ان الموضوع داخل ليه هيسخن ؟ لأ ابدأ ايه ؟ اضبطه تاني وتالت وعاشر. عشان الكلام ده ممكن يشوش على بعض الناس
هل انا حبي للي انا عقدت عليها هو انا حبي لزوجي انا حبي لابني آآ الحب العالي ده فيه مشكلة ما فيهوش مشكلة مم ما لم يأتي على مصالح دينك ودنياك
بدأت تحس ان الصلوات بتسرح فيها بدأت تحس ان اورادك ضعفت فيها. بدأت تحس ان دروس علم مش عارف تحضرها. بدأت تحس ان حاجات كتير جدا بقت ايه ما عدتش زي الاول خالص في مصالح دينك
وبعدين مصالح الدنياك دايما قاعد شارد قاعد في الجامعة سرحان قاعد في البيت بتزاكر آآ آآ كل اما تيجي تزاكر حاجة تلاقيها ايه برضه دماغك مش معك آآ تدخل في مشروع مش مركز اللي راكب العربية هتعمل حادسة كده يبقى فيه خطر
فهمتم كده؟ الفكرة طب الحاجات دي بفضل الله مش موجودة خلاص انت كده حب زي ما تحب بقى وتدوس في الحب عادي جدا. ما فيش اي مشكلة اتفقنا فهو ان يكون فيه ضابط هل الحب ده والتعلق ده مشوش اخرتك على مصالح دينك ومشوش على
صالح دنياك ولا انت رايق والدنيا كويسة ؟ الطبيعي ان فيه احد الاوقات انت هتنشغل. الطبيعي ان هي ما تعبانة انت تعبان. هي بتمر بحاجة فانت مشغول ده طبيعي لكن حياتك كده كل اما واحد يقول لك ايه يا ابني مالك في ايه يا ابني مش عارف ايه على طول كده لأ يبقى في حاجة كبيرة محتاج انك تقف مع نفسك فيها
آآ مش مجرد انك بتعمل حاجة ظاهرا بيروح الشغل بيصلي لأ انت بتعملها زي ما كنت بتعملها ولا لأ العلاقة بقى المتينة والاجمل والامتع واللي زي دي بقى تسجد لله شكر اعطاك اياها اللي هختم بها دي. ايه هي؟ انك تتفاجئ انك بعد
اعدل علاقة دي ازددت  مصالح دنياك ومصالح دينك بقية العبادة بتاعتك بقت اروع واجمل وبقيت سبحان الله دنيويا حاجة بقت اللهم لك الحمد بقت بقيت احسن بكتير يبقى هنا العلاقة دي علاقة حافز عليها وسل الله ان يحميك من التشويش فيها
واشكر ربك واسجد شاكرا لنعمه عليك ان الله سابقك بتلك الصين النعمة ازن ان شاء الله من ختام الدقيقتين التلاتة دول يضبطوا ما ممكن يشوش فيما قاله ابن القيم. يسر الله لكم ودبر الله
لكم الخير والتوفيق وجزاكم الله خير. السلام عليكم ورحمة الله وبركاته
