السلام عليكم ورحمة الله وبركاته الحمد لله رب العالمين الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد اسأل الله سبحانه وتعالى ان يحفظكم بحفظه
وان يسترنا واياكم بستره الجميل ونسأله سبحانه وتعالى في هذا المجلس وكل مجلس علم نافع وعملا صالحا ورزقا طيبا مباركا بيض الله قلوبكم ويسر الله اموركم وشرح صدوركم واسأل الله سبحانه وتعالى ان ينزل على قلوبنا
وفيها السكينة ويغشانا برحمته ويزكرنا واياكم في الملأ الاعلى ذكرا حسنا عايز تعملني واياكم استعمالا رضيا مرضيا مقبولا ويجعلني واياكم من اهل الله وخاصته العالمين بكتابه العاملين بمراده سبحانه وتعالى
يجعلني واياكم ممن رضي بالاسلام دينا وبمحمد صلى الله عليه وسلم نبيا وبالله ربا اسأل الله ان يوفقني واياكم لما يحب ويرضى  احفظنا ظاهر ويجملنا ويجملنا باطنا ما زال حديثنا
مع كتاب الدواء والدواء للموفق ابن القيم رحمة الله عليه وكان يتكلم  المقدمة هذه المقدمة هو يقول كل ما زكرته مقدمة بين تحريم الفواحش ووجوب حفظ الفرد وذكر حديث اكثر ما يدخل الناس النار الفم والفرج
ويتكلم عن ارتكاب الفاحشة والخطر فيها وقال ان مفسدة هادي هذا الامر هو مناقضة لصلاح العالم ان المرء اذا زنت ادخلت العار على اهلها وزوجها واقاربها ونكست رؤوسهم بين الناس
وان حملت من هذا فان قتلت ولدها جمعت بين الزنا والقتل. وان حملته الزوج ادخلته على اهله واهلها اجنبيا ليس منهم فواريسهم وليس منهم ورآهم وخلى بهم وانتسب اليهم وليس منهم
الى غير ذلك من مفاسد زناها واتكلمنا في خطر هذا الامر في الدنيا وفي القبر ويوم القيامة اسأل الله سبحانه وتعالى العفو والعافية يقول ومن خاصيته اي من عقوبة هذا الزنب
انه يوجب الفقر واتكلمت المرة اللي فاتت في الموضوع ده وقلت ان مشكلة الزنب ده ان هو بينتشر جامد جدا في الاوقات اللي احنا فيها وآآ ربنا يعافيكم ويعافي جميع المسلمين
الزنب ده اه كتير من الاباء والامهات للاسف مشارك فيه مشارك فيه تسببا اه ناس كتير بتربي ولادها وبتبني شخصيتهم من خلال رؤيتهم الشخصية من خلال الوحي ودي نقطة لازم نكون مدركينها يا جماعة. اللي بيبعد عن نور الوحي
بيتعاقب لازم يتعاقب انت فاكر انك هتبعد عن الوحي والكلام ده المهم ما يبقاش فيه فواتير لا حضرتك فاهم غلط الرب جل وعلا يقول فليحذر الذين يخالفون عن امره ان تصيبهم فتنة
او يصيبهم عذاب اليم لازم نكون مدركين كويس اوي ان ربنا هل للمؤمنين ادخلوا في السلم كافة ما تنقيش طبيعي علاقة ده العلاقة دي بين اللي انت كنت بتتكلم فيه من شوية
كتير من الامهات بتقول لأ انا عاوزة بنتي عادي انا ضامنة بنتي وشايفة ان هو عادي تحتك طالما في اطار مش عارف ايه اللي انت بتقوليه ده ده شرع مين
شرع ربنا شرع حضرتك وده نزرتك عشان يعرفوا بعض وهي منتقبة ما شاء الله وزوجها ملتحي وبنتها ما شاء الله على اسم ايه الصحابيات بس هي مخطوبة بقى جديد نعمل ايه؟ نعمل ايه؟ طبعا مش هنسأل الشيخ فلان. ليه؟ لان احنا عارفين رأيه. عاوزين نجيب من على النت ونسأل الشيخ حودة
اللي بيقول ما فيش مشكلة انه يزورها كل يوم اتنين وفي رواية كل يوم خميس ولو عادي جدا عدى لغاية نص الليل وهو قاعد طالما عاوز يتعرف عليها وطالما الموضوع في اطار الانضباط الشرعي
وطالما ان احنا في بيئة محترمة والقصص اللي ايه هي عارفة ان احنا عارفين ان هي بتمسل بس هي عارفة ان احنا عارفين ان هي مش هتعرف تمسل لما تخش قبرها
واخدين بالكم ونقاتل بقى في الحتة ديت براحتك بقى. ده انك هات لي بقى ايه الفتاوى وبتاع والشيطان هيبدأ يخش لك بقى طب يا شيخ ينفع اكلمها كل يوم وخطيبي كلمني
عشان يصحيني لصلاة الفجر طب بلاش صلاة الفجر. ينفع اقرأ وردي عليه لان هو معه اجازة قبله اصلا ما بيعرفش اصلا يقرأ القرآن بالتشكيل. ينفع اراجع معه عشان لو غلطت وكده ويبقى يعرف ان البيت شيخ قائم على كتاب الله. ويبقى من البداية كده انا وريته كل حاجة بوضوح
واقسم بالله يا شيخ انا هقرأ عادي لن ايه مش هقرأ بالاحكام عشان آآ في حروف مرققة فلا ارقق قلبه وانا اتلو هذه الايات معها بالكم ناس كتير للاسف يدخلوا لك من مية الف باب
وبعدين الشيطان مش هيغلب معك. ده لا طاعة في طاعة والطاعة دي اللي هي الاجتماع على البر والتقوى وعفة الايه الانسان الشيطان مش هيسيبها. وبعدين هيوترك. وهيخش لك من الف باب
بيقول لك خلي بالك انت مش عارف ايه مش هتعرفيه اه وانت انت مش هتعرفها يا جماعة الخير احنا ممكن نعرف بعض من خلال يعني اقول لكم على حاجة الشركات العالمية
اللي هي بقى شركات ضخمة وكبيرة وبتاع عشان تعين حد مقابلة واحدة هي مقابلة المقابلة ديت انت بتقابله مرة يا سيدي واتنين وتلاتة. عشان يتعين طب انت النهاردة عاوز تتعرف على الشخص ده هتعمل ايه
هو اصلا عشان يدخل البيت ما انت آآ سألت ودخل البيت مقابلة واتنين وتلاتة وسألنا كل الاسئلة اللي نقدر نسألها وما زلنا بنحتك باسرته الرجال بيحتكوا باسرته الرجال والنساء عندهم يحتكوا بايه؟ بالنساء عندنا فبنكون رؤية اعمق
طيب افرض هو عنده شخصية حاجات كتير وده انه دافنها على اساس يعني التانيين آآ اللي عمله الخطوبة دول اللي اتطلقوا. قل لهم عملتوا فترة خطوبة وقعدتوا مع بعض ولا لا
والله كون حضرتك مش معك ادوات التقييم اوعى تكون فاكر لو هو قعد معك عشرين مرة هتقيمه صح  المعنى ده مهم جدا جدا في بارك الله فيكم اه فكرة ان ان انتم
فانزروا للامور ديت من خلال نضارة الواقع. طب وانا هاعرفه ازاي ؟ طب خليني اقول لكم على حاجة ولو في الاخر خالص الصح انك تمشي بطريقة معينة يعني يعني من باب التنازل هو الشرع مش كده بس من باب التنزل ان الزواج في الاسلام
انك في حد بيرشح لك واحدة وانت عقلا كده بتحسب الموضوع وتقول اه انا موافق. وبعدين بقى ايه ما بتشوفهاش ولا تقعد معها الا يوم البناء يوم خلاص. انت وانت وحزك
تطلع بقى زي خالك عبدالمجيد شبهك وشبهه ما انت وهو حظك ما نعرفش خلاص هو ده رزقك اقبلوا بقى ما تقبلوش هو ده بلاءك يا اخي تخيل لو ده الاسلام. بس من باب التنزل يعني. لو ده الاسلام
انت من جواك بتقول سمعا وطاعا وراضي ولا هي بتقول لأ انا مش مقتنع بالكلام ده ورافض الكلام ده وانا مش هوافق عليه اتدرب واتعلم. وادربي واتعلمي ان دايما حياتك كلها منطلقة
الاسلام بيقول ايه؟ وسمعا مطاعا لدين الله طيب عمليا بقى عمليا حضرتك ما بتعرفيش تقيمي الشخص او اهل حضرتك مش عارفين يقيموا الشخص عشان احنا مقصرين في الاسئلة او مقصرين في ادوات التقييم. بس نتعلم بقى
نتعلم مش ماما ما تكونش قرأت كتاب تربوي في حياتها. ولا والدي اطلع على كتاب تربوي في حياته. ولا عرفنا ازاي نختار العريس ولا ازاي نقيمه؟ وفي الاخر خالص ايه؟ نختار الطريق اللي ايه؟ الاوحش
طيب ليه انت بتتكلم في الموضوع ده بقوة عشان لو انت مكاني انت لو هتطول هتبقى معك عصاية واي اتنين قاعدين مع بعض بحجة نوم مخطوبين هتضرب طيب ليه؟ لان كتير اوي من الاستشارات والفتاوى اللي جاية لي
اتنين مخطوبين وعكوا الدنيا وضاعت وباظت منهم تماما ليه ؟ بتقابله اسبوعيا ويقعدوا بايه باربع ساعات. بتعمل ايه يا عم الحاج في الاربع ساعات دول؟ والله يا شيخ باحاول افهمها
انت بتحاول تفهمها انت قاعد عمال تمسل وهي قاعدة عمال تمسل لو عاوز يفهمها هو اما تيجي تنزلي تستأزنيني ما شاء الله عليك. وانت بتستأزنيه ؟ اه يا شيخ ما شاء الله عليكم عشان تفهموا بعض
اه عشان نفهم بعض. راحت الامتحان. طلعت من الامتحان. لازم تتصل به تقول له طب ما هي عملت ايه في الامتحان ليه؟ عشان يفهمها مش عارف هيفهم ايه يعني هيفهم المادة ولا هيفهم البنت ولا يفهم النتيجة يعني ايه علاقة ده بانك تفهمها يعني؟ دخلت الامتحان خلاص ما حلتش ولا كلمة
وهتسقط. ايه علاقتك انت بقى تعرف المعلومة دي لا وممكن كمان آآ آآ مامتها عشان ست متنورة ممكن توافق ان هم يخرجوا مع بعض بس يا شيخ المطاعم المفتوحة والاماكن المفتوحة عشان انا ما عنديش بنتي تو ايه تقعد في مكان مغلق لا والله ما شاء الله عليك. فعلا اسر الالتزام باين جدا على حضرتك
كويس ده انا كنت فاكر ان حضرتك ممكن تدخليهم ايه في اماكن مغلقة لأ عيب يا شيخ ده هم لسة مخطوبين ما شاء الله عليك وتركب هي بقى مع مين ؟ مع خطيب بنتها
ورايحين فين رايحين يخرجوا رايحين مطعم. هو استني بس حضرتك انت اصلا يحل لك انك تركبي مع الولد ده اه ما انا هبقى حماته بقى هو هبة ديت بتبقى ايه يعني؟ ده دي هبة
آآ ايه علاقة حضرتك اصلا تركبي جنبه برضو وكأنك يعني انت المخففة للموضوع اه وبعدين والدته بقى والدتها تعمل ايه كأنها افتكرت كأنها افتكرت ان كانت عاوزة تجيب آآ بلوزة لبنتها من الصعيد. فتقول لهم طب بصوا انا هسيبكم كده شوية وانزل الصعيد اجيب الحاجة
عقبال ما انتم ايه اوعوا تعملوا حاجة غلط. انا سايباكم قدام الناس وقلب بنتها بكر قاعد عمال يتدمر ويرسم صورة معينة وبرضو التاني بقى مسكين وعد تاني اول مرة يشوف آآ اول مرة يقعد مع بنت في حياته
ودايما هو كسوفة او مكسوف او بيطبق شرع ربنا كان بيبعد فخلاص اتحط فيبدأ بقى ايه يتعلق به. طب يتعلق بها؟ عنده حب التملك  حب التملك ده معناه ايه؟ يقول لها انت بتاعتي
انت ما ردتش علي ليه وهي تقول ايه بقى الخنقة دي وتبدأ تقول لأ ده الخنقة ويبدأ بقى زمايلها في الجامعة يقول لها هو ما له كده المدلوق عليك ونبدأ مش عارف ايه هوب الطيه انفصلوا
انفصلوا بيهدد بالانتحار او بيخوفها ان هي ترتبط بحد تاني غيره ياه ده احنا بدأنا في صلاة الفجر وبنراجع مع بعض مع القرآن اللي عاوز اقوله لحضراتكم ان الابواب ديت مشكلتها الرئيسية ان احنا بنتهاون في تطبيق شرع الله في المسائل دي. انا ما زلت بقول
ان في امور من الامور ديت لوحدها كده اما تيجي تدرسها من باب الفقه جائزة لكن اما تيجي تدرسها في في خلال سياق لأ المواقف دي بتتحسب بالمقالات فبقول اهو ممنوع
حضرتك ممنوع حماية فمها كده بقى افهميها اي حاجة وقاية ان خطيبك يتواصل معك من على رقم  يتواصل معك ليه؟ في احتياج ملح يعني اه بس بيحب يطمن علي يعني عملت ايه في الامتحانات؟ عملت ايه في الامتحانات؟ يسأل اخويا
ازا كان يعني هو ده سؤال ملح هيفرق معه اوي يعني يسأل اخويا وانا هجاوب اخويا. يسأل الراجل لو في البيت راجل نرجع ونقول بقى ان الابواب دي ايه علاقتها وايه اللي خلانا ان احنا نروح في الحتة ديت
اللي خلانا في حتة ديت ان احنا آآ كنت بقول من شوية ان ابواب الاختلاط الغير عابر واختلاطات الدروس واختلاطات الجامعة واختلاطات حاجات كتير قوي آآ وفرق العمل والقصص ديت
الحاجات ديت لها ما بعدها لها ما بعده. وصدقيني مش كل اما ربنا يعطيكي فلوس وتسكني في اماكن تتشوف اليها النفوس ان حضرتك بقيتي فاهمة النصوص لان في ناس عاملة تناسب طرد كده. طالما احنا بقينا ساكنين آآ في الاماكن النضيفة دي
وبقينا كده اه احنا عندنا وعي مختلف عن الناس اللي برة الايه؟ المكان ده الناس البيئة اللي مش فاهمين الناس تعوت الاقاليم اللي متطرفين ياه الحمد لله ربنا نجانا من الايه من الفساد التصوري ده
الحمد لله احنا كنا مغيبين والله يا شيخ كنا ضايعين ربنا علمنا وفهمنا انا بنتي ما خافش عليها الحمد لله آآ سايباها عادي جدا وبتاع. وهي هي اللي بتحاصر آآ ابوها. اللي هو زوجها يعني
آآ لو مثلا بيتكلم بالهمس في التليفون بالليل او مسلا معه حد موظفة معه في الشغل واداناها خناقات بقى نسأل الله العفو والعافية ابن القيم بيقول لك بقى خل بالك الباب ده عشان احنا ما تكلمناش ما بنتكلمش فيه كتير فتلاقي فيه ناس بدأت تقبل عليه ولزلك سبحان الله الله سبحانه وتعالى
لم يقل لنا لا لا ترتكب آآ مسلا الزنا. لا تقربوا الباب ده هو موجود في الجيزة وانت ساكن في بورسعيد اه ما تاخدش بقى متر وانت ايه رايح على الجيزة. ممنوع
بتبدأ الحساب بيبدأ من اول المتر اللي طلعتوا من بورسعيد في ناس بقى يقول لك ايه طول ما انا مش في ميدان مش في ميدان داخل الجيزة آآ انا في الامام
ازاي هيعرفوا بعض في فترة الخطوبة؟ هي فترة الخطوبة دي معمولة عشان احنا نعرف بعض؟ طب لو ما عرفناش بعض اولا ازاي نعرف بعض؟ اه حضرتك تتعلمي ازاي تعرفي انا لو قعدت مع حضرتك نص ساعة
اعرفك كويس اوي ازاي نتعرف بقى نتعلم ماشي زي ما اتعلمنا كل حاجة نتعلم الموضوع ده. الحاجة التانية اللي لازم نكون متعلمينها كويس قوي اه انا ما بقعدش مع واحد الا ابتداء يكون محقق الحد الادنى الحق الحد الادنى من الحاجات اللي انا ارضى ان ده
ارتبط به في حياتي ان يكون راجل ايجاب الحد الادنى في الرجولة الحد الادنى الشرع ان عيلته احنا سألين عليهم كويس. لكن كده واحد ماشي في الشارع كده ايه آآ فبيسأل حارس العمارة هو في حد هنا؟ قال له اه ده في آآ
في بنت كده ايه فوق في الدور الرابع اسمها نورا لسه في تالتة جامعة. بالله متجوزة لأ بتبحس عن واحد بيمر من الشارع هنا. طب الله يكرمك كلهم في عريس تحت
لأ انت ما بتقعديش مع اي حد كده في آآ ماشي في الشارع بتقعدي معه ده فيه حد جايب لك حد. تسألي عليه كويس وتسألوا عليه في المكان بتاعه. بتسألوا عليه كل التفاصيل. مش عارفين نسأل ما تقعدوش معه
لازم تجمعوا معلومات عقلا تكونوا قابلينها ان اللي زي ده نقعد معه. ومعلوماته تكون صحيحة مش معلومات وهمية جبنا المعلومات دي نقعد بقى معه بنقعد ازاي بنقيمه ازاي؟ اقعدوا مجلسين تلاتة
وكل مجلس تلات ساعات شفتي تسع ساعات اهو تسع ساعات دي انت ممكن يعني تحللي اللي ما يتحللش هتعرفوهم وتعرفوا كويس قوي. طب خلصنا الموضوع ده. اه اه والدك مع والده واخوك مع اخوه
ومامتك مع مامته واختك مع اخته العلاقات دي والبيوت بتزور بعض كرجالة رجالة هو خلاص انتم الاتنين ما لكوش علاقة ببعض الا في اطار الاحتياج الملح للسؤال عن شيء يتعلق بكم من خلال محارم موجودة
او اشياء تمنع الخلوة هنبدأ نعرف البيتين هنعرف كل ايه الحاجات دي كلها طيب عملنا كل الكلام ده. هل وارد ان ده انه مخبي؟ اه يده انه مخبي زي ما انت مخبية ان انت مش لك في المطبخ ولا لك في اي حاجة. ما انت ما انت برضه اروبة
وخافية كل حاجة واحنا يعني عرفنا كل حاجة منك هنكتشف امتى؟ في حاجات لن تكتشف الا داخل البيت. طب هتعامل بقى معها ازاي عادي ده من ضمن الاختبارات ومن ضمن البلاءات اللي ربنا سبحانه وتعالى هيضعك فيها
خلاص فيبقى احنا آآ قيمنا وقبلها جمعنا وبعدين استشرنا واستخرنا طيب هسألك انا سؤال بقى كل اللي عمله المقابلات وخلوا الخطوبة بالتلات سنين مش بالتلات شهور ولا بالتلات تيام عرفوا عرفوا الناس اسألوا كده تعالوا كده نسأل نعمل التمرين ده. يا جماعة الخير اللي عمل خطوبة اكتر من تلات شهور
عرف يعرف الراجل الطيب اللي اللي اتكتب كتبت كتابه عليه ولا اتفاجئت بان هو كان اسمه ايمن لقته اسمه ايه؟ عبدالعال بعد ما اتجوزت وممكن يكون عبدالعال الطيب برضه يعني مش دايما عبدالعال اللي المناكف
لقيتوا فيه مفاجآت ولا لقيته لا الحمد لله اللهم لك الحمد ما فيش حاجة اتغيرت ابدا اللهم لك الحمد عرفت اجيبه شفتم؟ ادي الناس اهو. ما هو كل دول مين؟ ما هو ده المجتمع
ازا انت بتقول حاجة هي هتساعدك في تقييم لكن مش هتديك الصورة النهائية هل في حد فاهم بقى مني دلوقتي اللي انا بقول يا جماعة اقبلوا الناس بدون ما تعرفوهم
عشان الكلام ده هيتنقل عندي انا عارف وهيتحفل علي حبة حلوين ما فيش مشكلة  ايوة ازا احنا بنقول النهاردة لأ ما ترتبطوش بحد الا اما تكونوا عارفينهم. عارفين ايه وازاي دا اللي انا بتكلم فيه
طيب ايه علاقة ده بكلام ابن القيم كلام ابن القيم بيقول لنا عن ما حضرتك اللي عاوز توضيح اكتر يدخل بقى ام مواعية يدخل ام موعد  طب هو مسافر هعرفه ازاي ؟ مش انت اللي ارتضيت ان انت تتخطبي لواحد مسافر تاني يوم هيشوفك
وانت فاكرة يعني هو بيكلمك من الكويت يعني هيكلمك آآ آآ بلسان الشرير لا ده بلسان الامير. امير الكويت بيكلمك وهو بيقول لك آآ الوقت مناسب ما شاء الله لا قوة الا بالله. الوقت مناسب. نتصل الساعة واحدة ونص بالليل ويقولوا الوقت مناسب
شفت الادب بتاعه والرقي خلاص ويقول لك انا لسة جاي ابيع عمرة. والله سبحان الله انا اقسم بالله ما دعيت لنفسي اكتر ما دعيت لك بايه ؟ دعيت لك ان ربنا يمن عليك وتتمكني من حفز المتشابهات في البقرة وال عمران
وانك تكوني من اهل الظل يوم القيامة وان ربنا يرزقني انا وانت صهيب وام سلمة ونعمل حاجات كتير اوي تخدم الاسلام والمسلمين. وانت تعيطي بقى. تقولي سبحان الله هتقابليه بقى في الحياة هتلاقيه ده ساكن في تل ابيب
بس كان بيكلمك من الكويت  طب وارد ان الكلام يكون يكون كويس وارد احنا يا جماعة لنا الاستهداء اما الهداية ليست لاتينا عم تاخد بالاسباب نتيجتها واللي وراها التوفيق لله سبحانه وتعالى انك تتبع الشرع صح. مش فيه اخوات ممكن يمشوا في الطلاق صح؟ زي ما ربنا قال بالزبط
وتتقي الله وما تخرجش من بيتها وتحافز على عدتها وتم لكل اللي الشرع قاله صح وربنا يبتليها بواحد من يعني تحس ان هو كان اهله يعني من الناس المعاد قوي. هو واحد كده تحس ان هو كان من كفار قريش
صح طيب هي دلوقتي عملت ايه؟ عملت كل حاجة صح والنتيجة ما جتش النتيجة الا ظاهرا هي كانت عاوزاها مؤقتا. لكن انا الشرع بيقول لي ايه؟ ومن يتق الله يجعل له له له هو
مخرجة هو هيجي له مخرج. طب والباقي خلاص كل واحد يتحمل تحميلاته. طب والاولاد هيروحوا فين هو انت يعني اللي عارف الاولاد هيروحوا فين؟ هو انت اللي كنت جبتهم عشان انا تقول لي هيروحوا فين؟ نحن نرزقهم
الترتيبات دي كلها مش بتاعتك. اهم حاجة انت تتقي الله في الطريق ده. نفس الكلام. انك تتقي الله في طريق التوصيل  زي في طريقة يعني التواصل زي ما هتتقي الله في طريقة الانفصال. فالاتصال
في تقوى لله سبحانه وتعالى. زي ما الانفصال فيه تقوى لله سبحانه وتعالى اتصل صح وانفصل صح دي بشرع ربنا سبحانه وتعالى الكلام ده مهم جدا. هتسألوني بقى ازاي تختار ومش ازاي مش نختار؟ هقول لك ادخل امومة واعية افهمك. مش هتدخل طبعا انت ولد اختك تخش
لكن انا يعني الموضوع كبير. فمش وقته دلوقتي آآ فابن القيم بيرعبك وبيقول لك خلي بالك انت داخل على باب لو وقعت فيه يوجب الفقر ويقصر العمر اعوذ بالله ويكسو صاحبه سواد الوجه وثوب المقت بين الناس
ومن خاصيته ايضا انه يشتت القلب واحد بيقول لك ان الزواج انا بقيت حاسس فيه ان هو مشروع فاشل هشوف الجملة دي لوحدها اه لو دخلت امة واعية هتدنها تتوب
آآ فترة محترمة وهدد انها تستغفر فترة محترمة جدا ان هي تقول لفظ زي ده وعموما اللفظ ده مشكلته ان هو فيه مشاكل شرعية كبيرة. وينم عن مشكلة اه في الاتزان النفسي مش قليلة
على الصبح كده على الصبح كده بقى عشان ما ايه يخشوا في جو اللهم انعشنا  نرجع نقول ومن خاصيته ايضا انه يشتت القلب ويمرضه ان لم يمته ويجلب الهم والحزن والخوف. ويباعد صاحبه من الايه
من الملك ويقربه من الشيطان فليس بعد مفسدة القتل اعظم من مفسدته. نسأل الله العفو والعافية ولهذا شرع فيه القتل على اشنع الوجوه واخشعه وصنعه. انا عارف ان انا قرأت الكلام ده بس كان لازم اقوله تاني عشان التمهيد ايه؟ اللي جاي بعد كده
هو بيقول آآ بعد ما زكر الحاجات دي كلها خلي بالك الباب ده صفحة تلتمية خمسة وتمانين بدأ يقول لك انتبه لان الباب ده ربما لو ما توبتش لا توفق لخاتمة تدخل بها الجنة
فبعيد ان يوفق عند الممات لخاتمة يدخل بها الجنة عقوبة له على عمله ودي مهمة جدا جدا جدا آآ ان الله يعاقب على السيئة بسيئة اخرى وتتضاعف عقوبة السيئات بعضها ببعض
كما يثيب اسأل الله سبحانه وتعالى ان يرزقنا واياكم حسن الختام كما يصيب الحسنة بحسنة اخرى واخرى وبدأ يحكي لنا نمازج من النمازج اللي حصل فيها تشويش يقول واذا نظرت الى كثير من المحتضرين وجدتهم يحال بينهم وبين حسن الخاتمة
يا رب سلم يا رب سلم يقول هو بينقل عن الاشبيلي واعلم ان لسوء الخاتمة اعاذنا الله منها اسبابا ولها طرقا وابوابا اعظمها الاكباب على الدنيا والاعراض عن الاخرة. هو انت فاكر انك تصحى من النوم بتفكر في الدنيا
تيجي من الشغل تفكر في الجيم وبعدين بالليل بتفكر في المطاعم ومش عارف في السهرة هنقعد فين والقهوة فين والمطعم فين والماتش فين والمباراة فين قوليل نهار انكباب على الدنيا
تزاكر يعني في النهاية هيتبين موضوع حسن ختام  يقول اعظمها اعظم الاسباب الاكباب على الدنيا والاعراض عن الاخرى والاقدام الجرأة على معاصي الله سبحانه وتعالى. وربما غلب على الانسان ضرب من الخطيئة ونوع من المعصية وجانب من العراق. طبعا هو هيقول في اخر الكلام ده
الخلاصة اللي تجيب اللي هتهديك وتخلص موضوع حسن الختام ان شاء الله لكن خلونا ايه نقرأ البداية بتاعته عشان نفوق شوية انسوا انا مش هجاوبكم خلاص اللي قاعد عمال يسألني في الخطوبة وقفت طب ومش عارف ايه وهعرفه ازاي وخلاص انا قلت لكم رؤيتي
لا احرم حلالا ولا اقل حراما انا قلت لكم الطريق ده نهايته حيطة حضرتك بتقولي لأ ده نهايته كوبري الله يعينك يقول ابن القيم وربما غلب على الانسان ضرب من الخطيئة ونوع من المعصية
وجانب من الاعراض ونصيب من الجرأة والاقدام فملك قلبه وسبى عقله واطفأ نوره وارسل عليه حجما فلن تنفع فيه تذكرة ولا نجعت فيه موعظة. فربما جاءه الموت على ذلك فسمع النداء من مكان بعيد
فلم يتبين له المراد ولا علم ما اراد وان كرر عليه الداعي واعاد ربنا يعافينا والله بدأ آآ يذكر بعض الاشكالات وبعض النماذج بيقول قال عبدالحق الاشبيلي وقيل لاخر ممن اعرفه. قل لا اله الا الله فجعل يقول الدار الفلانية اصلحوا فيها كزا. والبستان الفلاني
فعلوا فيه كزا  يقول لهم هتعملوا ايه في الحمام ده وهتعملوا ايه في الفيلا ديت وهتعملوا ايه في كزا ومش عارف ايه. تبقى رايح تزوره اصلا شبه بيحتضر وتلاقيه قاعد عمال يقول لعياله كلام كله يتعلق بدنيا
طيب انت ربنا رزقك مرض فجاءك رسول الموت عشان يزكرك وجاء لك المشيب يذكرك عشان الملفات دي تتلم ليه انشغلت عنها خطر كبير اوي  ويقول ويروى ان بعض رجال الناصر
الناصة مش عبدالناصر. رجال الناصر نزل به الموت. فجعل ابنه يقول قل لا اله الا الله. فقال الناصر مولاي واعاد عليه القول فاعاد مسل زلك سم اصابته نسأل الله سبحانه وتعالى العفو والعافية
فاصابته غشية. الغشية ديت لما افاق قال الناصر مولاي وكان هذا دأبه. كلما قيل له قل لا اله الا الله قال الناصر مولاي طيب ليه؟ قال لك اصل انا خايف جدا من سيفه والقتل
ومات على كده ربنا يعافيكم والله من كل شر الامور ديت مهم جدا ادراكها  نسأل الله ان يعيذنا واياكم من سوء العاقبة وشؤم الختام. يقول ولقد بكى سفيان الثوري ليلة الى الصباح
فلما اصبح قيل له كل هذا خوفا من الزنوب؟ فاخذ تبنة من الارض يعني شوية تراب. وقال الزنوب اهون من هذا وانما ابكي من خوف الخاتمة هو ده اللي رعبه
خايف من مين؟ من خوف الخاتمة يقول وهذا من اعظم الفقه. ان يخاف الرجل ان تخذله ذنوبه ان تخذله ذنوبه عند الموت عند الموت تحول بينه وبين الخاتمة بالحسنى وقد ذكر الامام احمد عن ابي الدرداء انه لما احتضر جعل يغمى عليه ثم يفيق ويقرأ ونقلب افئدتهم
نصارهم كما لم يؤمنوا به اول مرة ونذرهم في طغيانهم يعمهون يقول فمن هذا خاف السلف من الذنوب ان تكون حجابا بينهم وبين الخاتمة بالحسنى. نقول بقى هو ده اللي رعبهم
وده اللي خوفهم عشان كده في ملفات انت حضرتك لازم تشتغل عليها لازم تشتغل عليها وتحاول بقدر الامكان تسأل الله سبحانه وتعالى ان يوفقك لانك آآ آآ لو طرقت الباب ده
وما ركزتش فيه صدقني انت هتتعب كتير اتعب كتير. فاحنا محتاجين نعرف ايه الحاجات اللي ممكن ربنا سبحانه بسببها يقربني من آآ حسن الختام لان انا انا اعمالي قليلة انا اعمالي قليلة
وعاوز الموضوع ده ما يفلتش وده امتحان يا جماعة هيتكرر علينا كتير ده يعني المادة الاختبار ده سهل ان احنا نعيده مرة واتنين وتلاتة ولا هي لقطة واللي يلحق هي لقطة. امال اللي يلحق
صح ولزلك النبي صلى الله عليه وسلم كان اكثر دعائه زي ام سلمة رضي الله عنها بتقول هو حتى شهر ابن حوشة راح سألها في كتاب وقربناه نجيا ان شاء الله. اسأل الله ان يتم امره على خير بازن الله يكون في رمضان
موجود آآ في بند في حول مفهوم حولها ندندن وهي ادعية لو انت يعني مش من الناس المفتوح لك بقى في الانطلاق اللساني يكفي فصاحة القلب منها الدعاء ده الادعية اللي بتخلص. شهر ابن حوشب راح يسأل ام سلمة رضي الله عنها
فبيقول لها يا ام المؤمنين ما كان اكثر دعاء رسول الله صلى الله عليه وسلم اذا كان عندك بيقول ايه بتقول له كان اكثر دعائه يا مقلب القلوب. ثبت قلبي على دينك
ثبت قلبي على دينك  طوائل يعني هي قالت له يا رسول الله ما اكثر دعائك يا مقلب القلوب؟ ثبت قلبي على دينك. قال يا ام سلمة انه ليس ادمي الا وقلبه بين اصبعين من اصابع الله. فمن شاء اقام ومن اشاء ازاغ. الله اكبر
النقطة دي مهمة اوي اوي انك آآ عشان كده معز تعال باعت الاية دي ربنا لا تزغ قلوبنا بعد اذ هديتنا انك محتاج الدعاء ده تحافز عليه يا مقلب القلوب ثبت قلبي ثبت قلبي كأن تثبيت القلب كأن القلب هيتخلع وهيروح في حتة تانية
يا رب سبته في الحتة دي يا رب سبته هيفلت مني. يا رب انا حاسس ان هيقطع. هيقع هيقع تبقى عندك شعور ان ايمانك هيقع وانت ماسكه ملصمه عارف كده فيه واحد يعني
كأنه يعني موقف حاجة كده رفيعة على ايده ومركز جدا عشان ما تقعش هي مش سابتة مش سابتة ريشة حاططها على ايدك وفي هوا تعمل ايه مرعوب تفتح ايدك وغالبا ايدك هتبقى صح فانت مرعوب هتقع
القلب ده كالريشة يقلبها كل شوية الريح فانت محتاج وعلى فكرة انس برضو قال لنا الكلام ده على ما ازكر لما سئل ازن في مسند الامام احمد لما سئل عن حال النبي صلى الله عليه وسلم في السجود. قال كان اكثر دعائه يا مصرف القلوب. صرف قلبي على دينك. يا رب
يا رب سبت قلبي سبت قلبي. اوعى تكون فاكر الموضوع ده بايدك. خل بالك انما الاعمال بالخواتيم انما الاعمال بالخواتيم فالدعاء سم الدعاء سم الدعاء كان النبي صلى الله عليه وسلم كان دائما يدعو اللهم احسن عاقبتنا في الامور كلها
الامور كلها فالنقاط دي انك تمسك فيها ان في حاجات كده تخلص المشهد اه حاجات هتخلص لك المشهد ان شاء الله زي ما قلت لكم كده الدعاء ده مهم. وانك تدعي ربنا بكل ما اوتيت. كان عامر ابن ثابت
اه هو حفيد عبدالله بن الزبير كان ازا صلى رفع يديه قائلا اللهم اني اسألك الميتة الحسنة. الميتة الحسنة اولاده بيسألوه من ميتة الحسنة؟ قال ان يتوفاني وانا ساجد اننا نموت وانا ساكت
وقام وصلى فقبض وهو ساجد في عماس لا مركزة ومسمع عياله. سمعهم دي حاجة شغلاني مركز جدا ان انا كان في حد من الشباب يقول لي انا لو فوت ايه من الصلوات
جماعة في سلاطين ما جيش ناحيتهم في الجماعة صلاة الفجر والعصر. ليه؟ هو مركز من صلى البردين. البردين دخل الجنة بيقول الحديس اللي يصلي الضهر العصر والفجر والعصر دخل الجنة. يقول لي بقى انا كنت ايه مركز انا مركز جدا دول بالزات ما يتموش الا في الجامع
راجل عاوز ملفات يخلصها اللي ما بيصليش بقى ومستني حسن ختام. منين دي بقى ان شاء الله؟ هتجيبها منين وما تجيش بقى معنا اقفل دلوقتي تروح باعت لي رسالة تقول لي الحقني يا شيخ الحقك انت تلحق نفسك. انت الحق نفسك
خلص مشكلتك ان رجاءك رجاؤك من لا تطيعه من الخزلان والحمق من الخزلان آآ حسن الزن بالله سبحانه وتعالى ان يوفقك لحسن الختام ده مهم لما دخل النبي صلى الله عليه وسلم على الشاب
وقال له كيف تجوده؟ ان هو ايه وهو خلاص بيموت يعني. قال له انت كيف تجد ايه الاخبار قال والله يا رسول الله اني ارجو الله واخاف ذنوبي. فقال النبي لا يجتمعان في قلب عبد في مثل هذا الموطن الا اعطاه الله ما يرجو وامنه مما يخاف
من هو مما يخاف  ومن كان اخر كلامه لا اله الا الله دخل الجنة دي سهلة يعني انا عاملها دلوقتي سهلة كده ان انت هتوفق فيها. وكل الناس يعرفوا يجيبوها
في امر انك تركز في حسن الختام في امر لو في ملامح تقول لنا ان احنا نركز يا ايها الذين امنوا اتقوا الله حق تقاته ولا تموتن الا وانتم مسلمون. طب ودي بتاعتي
طبعا هتحكم في الاية بتقول لك عيش على الاسلام عشان لما يجي لك الموت تموت عليه ركز ووصى بها ابراهيم بنيه يعقوب. يا بني ان الله اصطفى ان الله اصطفى لكم الدين فلا تموتن الا وانتم مسلمون
على فكرة اللي احنا بنتكلم فيه ده سيدنا يوسف كان بيتمناه مش حاجة سهلة. توفني مسلمة والحقني بالصالحين فحسن الختام ده امل امل ودعاء الصالحين عشان كده في آل عمران وتوفانا مع الابرار
احنا عاوزين نكون مع الابرار الحاجات دي محتاجة توفيق من الله سبحانه وتعالى. لا يموتن احدكم الا وهو يحسن الظن بالله. تكون عندك حسن زن ان ربنا هيوفقك بس حسن زن مع حسن عمل
نسدد ونقارب نسدد ونقارب انت رعدتنا عادي المشكلة اما تترعب شوية يعني انت راجل كبير يعني بس ان شاء الله مش هسيبك ايه الا اما اقول لك حاجة تفرحك ان شاء الله
لكن اللي احنا عاوزين نقوله ان حسن الختام ده يا جماعة فيه اجتهاد وفيه توفيق في اجتهاد وفي توفيق انك تجتهد محتاج انك تجتهد وانك آآ تسأل الله سبحانه وتعالى ان يسددك
لعل الله سبحانه وتعالى ان يمن عليك الباب ده مهم اوي انك تبقى بينك وبين نفسك خايف لا يفوتك الخير ده لكن ما تبقاش ماشية بشعرك وقاعدة ايه بقى مش مزبوطة في كزا حاجة
وتيجي تقول لي والله اقسم بالله لاموت موتة كلكم تتحدسوا عنها. هو ممكن تكوني انت صادقة فعلا هنتحدس عنها. بس مين قال لك ان هي حسن ختام يعني ده جرأة على الرحمن سبحانه وتعالى
ان يقول لك تحجبي استري نفسك وانت تقولي طب انا بقى مش ساترة نفسي وهقول لكم انا هموت موتة زي العسل وعلى فكرة قد يقدر الله سبحانه وتعالى لها لشيء ما
موتة حسنة وتتوب قبل ما تموت فتكون لها هي نجاة ولغيرها فتنة وان الباقي يتفتن فيكون لها نجاة والباقي يتفتن. يتفتن ايه ؟ رقم واحد انك ما تحكمش على حد ان هو من اهل النار
طب ورقم اتنين ما تعملش حاجة اه وتيجي تقول لي انا هخالف وان شاء الله هاخدها. لا لا فالمعنى ده ضروري استيعابه. ربنا يعافينا واياكم فاللي بنأكد عليه ان ان الاعمال نعم بالخواتيم
بس الاعمال كمثل الاناء اذا طاب اعلاه طاب اسفله. واذا خبث اعلاه خبث اسفله فكل واحد مننا يتقي الله سبحانه وتعالى ويبدأ يحاول يستعين بالرب لعل الله سبحانه وتعالى يوفقه حسن الختام برضو مرتبط بطاعات من ضمن الطاعات
يكاد الا ترى بارا بابيه وامه يخزل عند الختام الاصل اهل التفنن في البر يموتون وهم بيموتوا وهم واقفين بيموتوا وهم واقفين بيرزقوا نعيم مختلف لهم سكك خاصة آآ برضو اللي له اعمال خفية
بيرزق حسن ختام ليه؟ لان الاعمال الخفية بتكون سبب بعد الموت في عطور تنتشر بين البشرية في عطور عطرك العطر بينتشر بس اوعى تكون بتعمل اعمال عشان عطرك ينتشر بعد موتك
ما تشيلش بالك بالناس الحاجات دي ما بتجيشي يعني بصوا يا جماعة وحسن الختام دي ما هي مشغول مع الناس ما مش القصة دي زي واحد عاوز يحط بيحط كاميرات في المسجد بتاعه
لو ربنا رزقني ان انا اموت وانا ساجد ان الناس تفرغ الكاميرات وتنشرها ده انت حالك على الله حكايتك  فالله المستعان الناس مركزة فين حتى مركزة في الرياء بعد الممات
الناس بقى خلاص ضغطة الصورة مبهدلة ناس كتير الشير واللايكات وبتاع والكلام ده كله. يا جماعة حسن الختام ده مش بتاعك خلاص ده سكة تانية فانت ساري الواهب ان يعطيك
طب انا فعلا اترعبت. عاوز حاجة تهديني  اقول لك ايه اللي يهديك ابن القيم بيقول ايه واعلم ان سوء الخاتمة اعاذنا الله منها لا تكونوا لمن استقام ظاهره وصلح باطنه
دي جملة مهدئة جدا جدا جدا. ظاهرك مستقيم وباطنك في المجمل يريد الصلاح والدار الاخرة يقول ما سمع بهذا ولا علم به ولله الحمد. يعني تحس ابن القيم كده بيقول ايه اللهم لك الحمد
والله الواحد مبسوط واخد بالك فابن القيم بيقول لك الحمد لله ان ده عمرنا ما سمعنا ولا شفنا ان في واحد كان من جواه نضيف من برة مستقيم يعني ظاهرا كويس وباطنا في صلاح
يقول ما سمع بهذا ولا علم به ماشي؟ الباطن ده فيه صلاح؟ اه فيه صلاح. يعني ايه صلاح؟ يعني انا انا عاوز اصدي عاوز اصوم عاوز اتصدق. عاوز يرضي ربنا. خايف من سوء الختام. كل دي من علامات الصلاح
بعمل الضغط بتاع الوسوسة وجلد الذات والكلام ده كله اصل انا عندي اصل انا مش عارف يا عم انت كنت معيط امبارح عشان ما حضرتش الدرس هو ده من الايه يعني من من آآ من الافات ولا من الصلاح؟ من الصلاح. مدايق جدا انك زعقت مع والدك اول امبارح فانت متضايق. متضايق ليه
من صباحك انك اتضايقت متضايقة انك مش عارفة تحفزي ال عمران وبتتفلت منك متشابهات وهي جائتهم البيانات ولا جاءهم البيانات تتلخبطي بعد من الصلاح اه من الصلاح انك متضايق من اللي بيحصل لاخونا في فلسطين وبيحصل للمسلمين في كل مكان. ده من الصلاح
فالصلاح اللي موجود ده ابن القيم بيقول مع استقامة الظاهر ما سمع بهذا ولا علم به ولله الحمد وانما تكون لمن له فساد في العقيدة واصرار او اصرار على الكبائر. هو مصمم على الكبائر. مصمم على اللخبطة
خلاص واقدام على العظائم. عشان كده الناس اللي بتتفرج على الحاجات الغلط والاباحيات والحاجات الغلط والكلام ده كله والعلاقات المحرمة المسموءة الجو ده اللي مركزين فيه ده اللي يخاف. ليه؟ انت مصمم هو بيقول ايه؟ واحد عنده فساد في التصور. عشان كده مهم جدا تدرس عقيدة من الناس صح
ماشي؟ تدرس عقيدة من اهل السنة والجماعة. واهل السنة والجماعة اللهم لك الحمد موجودين ومنتشرين واللهم لك الحمد معروفين ماشي؟ وما تنشغلش بالك بقى بالتصنيفات لان فيه ناس طول ما انت مش معهم اه هو كل اللي مش معهم بيصنفوه
اه ده مش عارف ايه وده ايه وده ايه وده ايه وده ايه وده ايه. اهم حاجة ايه اهم حاجة احنا هو قافل على هو قلقان على المجموعة اللي معه تتفلت
طب الحل الوحيد ايه يشوه كل اللي براه ماشي؟ فهتلاقي دايما الحاجات دي بتتنشر مع اي رابط دفعة جديدة لاي برنامج من اي حد من الافاضل هتلاقي الكلام ده بيزهر تاني. ليه؟ فيه رعب
عام آآ من الخيرات دي تتنشر آآ برة في المحيط بتاعه. فسيبكم من الايه التصنيفات اللي هي نفسية اكتر ما هي شرعية ماشي ان احسنت الظن قول بقى ان هو عنده اشكال نفسي وخلاص وعديه يعني
فانما تكون لمن يكون له فساد في العقيدة. فساد فيه فساد في العقيدة او اصرار والعياز بالله على الكبائر. او اقدام على العظائم مصمم على الكبائر زي واحد واخد ورس اخته. مصمم على الزلم ده حارم حارم اولادها ان ياخدوا ورس ابيهم
نوع من الزلم انت مصممة عليه. اصرار على الكبائر. خلي بالك ده دمار نسأل الله العفو والعافية. فاصرار على الكبائر. وزلك انا قلت لكم من كتاب ابن القيم مش هيتفهم
الا اما تفهم الكلام اللي قلته انا في البداية خالص. احنا بنتكلم على عبده المصر المستمر. ايوة في واحد كتب اهو جزاه الله خيرا واحد عبد مصر ومستمر او مصر ليل نهار بيعمل المعصية فين؟ في السر. هم درجات بس ده واحد مكمل. مش واحد عمل معصية وتاب وانكسر واناب؟ لا ده ده
ارفع دي القبعة ده ونقول له هنيئا لك ان شاء الله بدلت سيئاتك حسنات وانت من اهل الليل التقوى ومن اهل الاعمال الصالحات هنيئا لك فرح الرب جل وعلا باوبتك وعودتك. انت في مكان تاني خالص
اه فيقول او اصرار على الكبائر واقدام على الاعضاء. يقول فربما غلب ذلك عليه حتى ينزل به الموت قبل التوبة. فيأخذه قبل اصلاح ويصطدم قبل الانابة فينفر به الشيطان عند تلك الصدمة ويختطفه ويختطفه عند تلك الدهشة والعياذ بالله
المهم السطرين السطرين الاولانيين دول اللي انا زكرتهم هم دول الخلاصة الخلاويص فيما يتعلق بحسن الختام ان شاء الله. من الحاجات المهدئة للاعصاب مصلحة لصلاح البال ايه هم واعلم ان سوء الخاتمة اعاذنا الله منها لا تكونوا. لا تكونوا لمن استقام ظاهره
وصلح باطنه ما سمع بهذا ولا علم به كلمة جميلة قوي ما سمع بهذا ما حدش سمع بهذا ولا علم به ولله الحمد. فديت بشرى من كلام رجل مبارك من كلام ابن القيم
والرب يا جماعة الخير سبحانه وتعالى الرب البصير السميع العليم اللطيف الخبير يعلم حالك ويعلم مرادك وهمك وما اهل المك يعلم انك تريد الدار الاخرة. ويعلم انك تريد حسن الختام
اعلم انك تريد البعد عن سوء الختام اه ده اللي يهمك. اه لا يجمع الله سبحانه وتعالى عليك بعد هذا الهم والعياز بالله ان يخدع بك او يمكر بك آآ
ويحمل كلام كثير من السلف الخوف من سوء الختام آآ في مسل هذه المواطن على نوع من انواع تأديب النفس ان هي الا ترتكن لرؤية شافها او حد بشره بحاجة فينام على ديت. لأ ما تنامش عليها
بسمة الغاش ليه ليس من حسن استقبال النعمة الا يؤبه لها يوريك رؤية صالحة في منامك وتخص بها ثم يكون من حسن استقبالك لا او من استقبالك لها. لها انك تلغيها وتقول ولا فيها اي لازمة ولا مع لأ لأ لأ ليس ليس هزا من ادب المؤمن
المؤمن اه يستأنس بها ولا يركن اليها قل له يا رب انا خايف يا رب بس انا بشكرك يا رب انك بتطمني كل شوية سواء برؤية هو يراها او ترى له
آآ يوفق في عبادة فالنقطة دي مهمة اوي الحاجات دي مهمة هيكون فيه نعم آآ امتى تبدأ تخاف او تقلق وما تركزش قوي انت مكمل في الزلام ومكمل في الزلم وبتشوف رعب
انت غالبا دي مش رؤى بس انت فاهمها غلط واخدين بالكم فاسأل الله سبحانه وتعالى ان يعفو عنا وعنكم. الاستدراج ده انك تكون بتبعد هو في حاجة بايه آآ ظاهرة خير اعضاء ربنا. وانت قاعد عمال تبعد وتكمل في البعد. البعد الهون ركزوا عشان الجماعة بتوع جلد الزات. البعد الهون البعد الزاهر
البعد الباطن عشان ما ادنكش تقول لي انا يا شيخ انا الرياء مفرتكني ومبهدل يعني جنبي ما بص احنا بنتكلم دلوقتي على البعد الظاهر للحاجات ديت لو انت لو انت بالفساد الوحش ده قوي ما انت هتسمع معك الدنيا كلها برة
كل ده هيسمع برة ماشي ما اكيد يعني انت مش عندك السيطرة العالية دي تبقى من جوة ابو لهب وانت من برة ابو بكر الصديق اكيد يا اخي اما بتقعد مع نفسك تبقى ابو لهب بقى ما هو ابو لهب جوة اكيد برة بقى هتبقى ابو لهب برضو. يا عم بيتقفل عليك الباب بتقلب ابو لهب
لأ ده الباب مقفول عليك وانت برضو زاهرا راجل صالح ومركز في الكلام ده وقاعد اما بقى تعيط وبتاع فلا دي اشكالات داخلية واشكالات عن التصور آآ في هذا الملف اكتر ما هو امور حقيقية. عندك بقى وساوس وقاعدة بتضغط عليك والكلام ده تكلمنا ستة وتلاتين الف مرة ازن ستة وتلاتين ومية
الموضوع ده تعمل ايه؟ هتيجي تقول لي اعمل ايه تاني؟ ما قلت لك بقى قبل كده ربنا يحفزكم ويبارك فيكم ويعافيكم من كل سوء. واسأل الله سبحانه وتعالى ان يرزقني واياكم حسن العمل وحسن الخلق وحسن الختام. اقول قولي هذا واستغفر الله لي ولكم
