السلام عليكم ورحمة الله وبركاته الحمد لله رب العالمين. له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد
فاسأل الله سبحانه وتعالى ان يبارك في هذا الجمع المبارك وان يجعل هذا اللقاء لنا فيه علما نافعا وعملا صالحا ورزقا طيبا مباركا واسأل الله ان يطهر قلوبنا ويشرح صدورنا
ويصلح بالنا ويكشف همنا ويثبت ايماننا ويسر لنا حسن الاقدام والقبول ما زلنا معه كلام فابن القيم رحمة الله عليه في كتابه الداء والدواء. الداء والدواء يقول رحمة الله عليه
ومن العقوبات من العقوبات عقوبات الاستمرار في المعاصي انها تصرف القلب عن صحته واستقامته الى مرضه وانحرافه نسأل الله السلامة بقول انها تصرف القلب عن صحته واستقامته وآآ الى مرضه وانحرافه
يعني القلب ده الله سبحانه وتعالى استسنى ان يوم القيامة الذي لا ينفع فيه مال ولا بنون الكل ايه سيد الخسران الا من اتى الله بقلب سليم. قلب سليم غير معلول
القلب السليم وقلنا الكلام ده اما نيجي نقول العين سليمة يعني بتقوم بوظيفتها ايه وظيفة العين البصر طيب القلب عشان نيجي نقول ان القلب ده سليم يبقى لازم يقوم بوظيفته. ايه وظيفة القلب يا استازة مروة
يلاه جاوبي ما وظيفة القلب ابن القيم بيقول لنا ان عقوبة بقى الزنوب انها بتصرف القلب عن صحته واستقامته وظيفة القلب خلقه الرب سبحانه وتعالى لمقاصد من هذه المقاصد ان يتجه بكليته
الى الله ويحب الله فوظيفة القلب ده ان يحب ربنا وان يمتلئ حبا لله ودنيا يمتلئ افتقارا وفرارا الى الله سبحانه وتعالى فالقلب ده ربنا خلق القلب البوصلة بتاعته البوصلة بتاعته السهم بتاعه لا يتجه الا الى السماء
يقول فلا يزال المريض معلول او لا يزال مريضا معلولا. عشان كده قال لك ان المعاصي سموم القلوب ان المعاصي سموم القلب. نسأل الله السلامة البعض اما قلبه بيمرض القلب عمال بيمرض
بيلاقي ان الطاعة مرة زي اللي بيكون عنده مرض في لسانه يجي يشرب يجي يتزوق يلاقي اللي هي الاكل مر مامته تقول له واصرع عملت لك الفراخ اللي انت بتحبها يقول لها مرة يا ماما
مش طايقها طيب ليه؟ لانه ايه فالناس تقول معلش اصله تعبان مش طايقة الحجاب مش طايقة ان انا اغطي شعري مش طايقة ان انا اصلي مش طايق للنياح يعافي لحيته
مش طايق ان ينزل يصلي الفجر في المسجد عما بيمرض القلب بيجد ان الطاعة مرة نسأل الله العفو والعافية فنسأل الله مقلب القلوب ان يثبت قلوبنا على الدين وان يصرفها لما يحب الله سبحانه وتعالى ويرضى
فابن القيم بيقول لنا فلا يزال مريضا معلولا لا ينتفع بالاغذية التي بها حياة وصلاح اغذية القلب دروس لقاءات آآ تلاقي ان عوض ابن القيم يقصد بايه؟ بكلمة الانتفاع اي لا ينتفع الانتفاع الكامل او الانتفاع الشامل
والا فاللقاءات والدروس قرب من القرآن وقرب من الوحي. كل هذه مطهرات مجليات لهذا الجلخ الذي ملأ قلبه الدفاع هنا يراد به والله اعلم الانتفاع الكامل يقول فان تأثير الزنوب في القلوب كتأثير الامراض في الابدان
بل الزنوب امراض القلوب وادواءها يقول ولا دواء لها الا تركها وقد اجمع السائرون الى الله ان القلوب شوفوا الاجماع ده اجماع جميل بتلاقوه كتير ابن القيم بيقوله يقول لك ارباب السلوك
اجماع اجماع الناس التخصص قال اجمع حكمة اطباء القلوب. بيقول ايه وقد اجمع السائرون الى الله ان القلوب لا تعطى مناها حتى تصل الى مولاها شفت الكلام الجميل؟ اهو ده الكلام اللي ينفع يتحط على الفيس وتويتر
وتكتب بيه وتبعته لا تعطى مناها حتى تصل الى مولاها كلام مش محتاج شرح كلام كده محتاج بس ان هو ايه يكون رقية للعقل انك كل شوية تاخد بالك سعادة القلوب
بيد علام الغيوب  فما ينفعش انك تصل لها وانت ترتكب المخالفة مع قصدا واصرار ولذلك كنا بنقول ان اخبث اخبث صفقة في الوجود هي صفقة الرياء ليه لان قلب من ترائيه بيد من تعصيه
صح قلب من ترائي بيد من تعصي ويمكن قلت المثل ده قبل كده استشعر ان في واحد من الوزراء او واحد من الوجهاء او من القيادات الامنية وانت عاوز تسبت له قد ايه انك قوي
والنكشة فابنه الصغير بيلعب في الشارع رحت انت ماسك ابنه ده ورحت ضاربه وازيته وخليته ينزف هيعمل معاكي ايه الراجل ده هيشوفك شهم وهيشوفك راجل ولله المثل الاعلى انت تريد
الدعوة ولا تريد واقف بالناس بتصلي ولا بتدي درس ولا بتتصدق ولا بتعمل اي خير عشان الناس يقولوا مع قلب من ترائيهم بيد من تعصي طب وانت فاكر انك هتعصي ربك
وفي الاخر خالص الناس دي هتقول وكده. لا يا جماعة من سمع سمع الله به ونسأل الله العفو والعافية. هتتعرف على فكرة هتتعرف انك مش سالك ليه هتلاقي ان القلوب بتبعد عنك
وبتتغير عليك طيب ليه اتغيرت لانك طلبت شيء وحرمت منه من استعجل شيء قبل اوانه عوقب بحرمانه فابن القيم بيقول لنا لا تعطى مناها ايه المنى بتاعك المنى بتاعك اي شيء تتمناه بيد من
قلق واخدين بالكم فيقول لا تعطى مناها حتى تصل الى مولاها. ولا تصل الى مولاها حتى تكون صحيحة سليمة ولا تكون صحيحة سليمة حتى ينقلب داؤها فيصير نفس دوائها والكلام الجميل يقول لك ينقلب الدواء الداء فيصير نفس الدواء ولا يصح لها ذلك الا بمخالفة الهوى
فهواها مرضها وشفاؤها مخالفته ودي من الحاجات المهمة قوي يا جماعة من مقاصد بالاسلام انه ينهى النفس عن الهوى اللي بينهى النفس عن الهوى جايزة ايه هي الجايزة زكرت في النازعات
ان الجنة هي المأوى ولزلك من لطائف الشاطبي الامام الكبير العلامة كان بيقول لك انت قدام امرين لو لو قدامك انت في مسألة وعندك قولين سألت المشايخ سألت الفضلاء وبحست في المسألة قدامك قولين ده خمسين في المية وده خمسين في المية. اختر القول الهون
تعمل قرعة في ناس تعمل قرعة طيب واحد يقول خلاص انا هسأل الشيخ الفلاني ده واللي يقوله بقى يبقى هو ده ايه اللي يختاره هو بقى له كلمة جميلة قوي
يقول لك ايه شف هواك فين وخالفه وخد القرار التاني. يعني هواك في الاختيار التاني. خد الاختيار الاولاني طيب ليه يا شاطبي قال لك لان من مقاصد من مقاصد الاسلام مخالفة الهوى
من مقاصد الاسلام مخالفة الهوى دي من النقاط المهمة جدا جدا جدا في بعض الناس للاسف بيتعامل مع نفسه ديت وهواه ان هو ايه كاد ان يكون نبيا فحاسس دايما ان هواه طبقا لما يحبه مولاه. لأه طبعا
نفسك مليانة مشاكل ومليانة هوا هتلاقيها في البيوت هتلاقيها في المشاكل الاسرية هتلاقيها مش عارف ايه والكلام ده كله. يعني هي مسلا تقول لها ايه؟ لا والله اقسم بالله اصل آآ
عشان هو خالف وما بيصليش يمكن قلت الكلام ده انا كتير يعني. الاقي استشارات تيجي انا متزوجة من عشر سنين خمستاشر سنة عشرين سنة وعاوز انفصل. طيب ليه يا ست الكل تنفصل
اه انا زوجي ما بيصليش ابهات لا حول ولا قوة الا بالله ما بيصليش تعيشي تحت سقف واحد مع رجل لا يصلي. اه والله يا شيخ سبحان الله فعشان كده جاي اسأل حضرتك ما بيصليش
وماله حرام ما له حرام كمان وكل مال وكل جسد نبت من حرام او سحت فالنار اولى به اه ما له حرام ومش بيحب اهلي وبيمنعني ان انا ازور امي الغلبانة المسكينة وممكن تعيط
اول ما تتزكر امها رأيت ما امي ماتت حتى في الجنازة خلاني اصلي على الجنازة متأخر كمان لا حول ولا قوة الا بالله ايه ده يا بنت؟ ايه اللي مخليكي تكملي مع امية ابن خلف ده
لا حول ولا قوة الا بالله وبيضربني كمان لا حول ولا قوة الا بالله. تيجي تقول لها طيب انت بقى لك خمستاشر سنة على الكلام ده وصبرتي؟ اه والله. طب ايه الجديد في حياته؟ ما نكمل صبر خلاص الاولاد كبرت والحياة مشيت
وانت خلاص داخلة في خمسين سنة اهو واتجوز علي شوشو مين شوشو دي بقى؟ بنت عمته اوه لا لا كفر كده منع كده كفر والعياز بالله لا هنا بقى ما ينفعش ابدا ابدا. في ان احنا نتحمل
مضى زمن التحمل يعني صلاة ماشي ما يصليش ماشي نعصر على انفسنا لمونة ونقبلها كمان مال حرام وما فيش مشكلة بيتاجر في الحشيش والمخدرات والخمرة ما فيش مشكلة المسألة هنعمل ايه عشان العيال
خلاص هو بيضربك وبيهينك قدام المجتمع كله والجيران كلهم بيسمعوا وصبرنا شانيه عشان ليلى اما الخطاب بدأ يقولها دلوقتي مش يقولوا ان مامتها المطلقة كل ده ما فيش مشكلة وحرمك من امك ضناكي لغاية ما ماتت لا حول ولا قوة الا بالله ده يمكن يستحمل
امن يعقد على بنت عمته لا لا والله ما جعلك لله بارض تهاني فيها صح  لان الاخت ديت لو كانت تعرف الاسلام ما سألت ولا تكلمت بهذا الباب ولا قالت الكلام ده
هذه امرأة نخشى اكثر ما نخشى عليها ما ينتظرها في قبرها اكتر حاجة تخاف على المرأة ديت تبقى صعبان عليك ماذا انت صانعة في قبرك لك الله يا مسكينة واسأل الله ان يلطف بك قبل ان تلقي ربك
فتيجي بقى تسألك تقول لك هل يجوز لي الطلاق هل يجوز لي الطلاق؟ لا انت يجوز انك الاول تكشفي مطايري طريقة التفكير بتاعتك الاول وترجعي كده وتقفي كده مع نفسك واقفة
اللي زي البنات دول انا بنصحهم انها تسأل السؤال ده بعد سنة كاملة تسأل السؤال ده بعد سنة كندا حد يقول لي دي فطرة النساء اه فترة النساء البعيدة عن الوحي اللي امتلأت خبز
من آآ قمامات اهل الارض دي فطر ثواب دي فطرة بعض الناس. دي فطرة تم تشويهها بترة تم تلويثها فطرة مليانة قمامات وقرف لكن دي مش الفطر النضيفة واخدين بالكم
حد دلوقتي بقى لسه ما قالش الازكار يروح هيقول لك ايه؟ النهاردة محمد كان بيكلمنا عن التعدد اقول لك ايه؟ انت قل الازكار وسب اللقاء الله يعزك. خلاص وحاول تريح بدري
عشان عندك شغل وعندك ايه؟ جامعة آآ الشاهد يعني ان هزه الاسئلة بتقول لك قد ايه قد ايه ان الواحد مبتلى انه محاط بالهوى المسال اللي انا زكرته ده انت بعضكم ممكن يكون بيضحك وفاكر اللي انا بقول كلام مش صحيح. والله بتيجي لي اسئلة بالطريقة دي
اقول لها يا بنتي انت المفترض كنت تنفصلي من عشرين سنة لكن لان لكن لان هان علينا وان المركزية ليست الله وليس شرع الله. المركزية هي الانا وهي الانسان زي ما هو منتشر في المجتمع والحضارة اللي احنا عايشينها
بس فتلاقي في واحد النهاردة يرتكب الفاحشة ليل نهار يسكتوا يعدوا لكن مجرد ما يعمل يمد ايده مسلا ياخد عشرين جنيه ولا مية جنيه من حد يقيموا الدنيا ولا يقعدوها. ليه
لان هي مركزية الانسان خد مني انا اما ارتكابه في الفاحشة ده بينه وبين ربه بيشرب الخمرة ليل نهار ويقول لك ما ازاش حد ما ازاش حد لكن انه يرتكب
ترك الصلاة وعقوق الوالدين والمال الحرام كل ده ولا كان شاغلك ليه؟ يقول لك اصله ما جاش ناحيتي في حاجة الصلاة دي بينه وبين ربه والمال ده انا مالي ومش عارف ايه؟ قال له انا ما لي
ففعلا انت لو كان لك دعوة كنت خدت قرار لكن عشان هي فعلا ما لكش دعوة تنتمي لها فخلي بالكم بس النقاط دي مهمة قوي ماشي فاسأل الله سبحانه وتعالى ان يعافينا من
الهوى آآ الانسان مليان مليان اشكالات زي اللي بنقيم بيقولها ديت. عشان كده ابن القيم بيقول لك لا يصح لها ذلك الا بمخالفة هواها فهواها مرضها وشفاؤها مخالفته طبعا ربنا سبحانه وتعالى مع كثرة الاقبال عليه يصير هواك
طبقا لما يحبه مولاك هتلاقيه بعد شوية كده ان هواك اللي بيحبه ربنا سبحانه وتعالى لان هواك انك تجري على صلاة الفجر ان هواك انك تقرأ وردك النهاردة هواك انك تنزل حلقة قرآن
هواك انك تنزل تتصدق على الايتام هواك انك ترضي والدتك ووالدك اوك انك تحسن بالعشرة لزوجتك وتتغاضى عن كثير مما من تفعله هواك دايما هيكون لما يحبه مولاك يقول كما ان من نهى نفسه عن الهوى كانت الجنة الجنة مأواه
فكذا يكون قلبه في هذه الدار في جنة عالية لا يشبه نعيم اهلها نعيم البتة لن يسليك في هذه الدار الكئيبة المليئة بالكبد الا النعيم الداخلي النعيم الداخلي. عارفين الناس
اللي بتكون عندها نشوة كده وعايش واخد آآ مخدر واخد اي حاجة بتنسيه الهموم اللي هو قاعد فيها والحياة ميزة اهل الطاعة واهل الاخرة اهل الاخرة اي الذين مشغولين بزكرى الدار
يعني هم في الدنيا؟ اه ومركزين قوي ان هم ايه مسافرين الاخرة. ويمكن قلت الكلام ده كتير مع حضراتكم قلت الاسلام لا يشترط عليك انك تركب ايه وانت رايح اخرتك
من باب تقريب المسال احنا رايحين الاسكندرية النهاردة في ناس هتروح قطار وفي ناس هتروح جو مواصلات وفي ناس هتروح بعربية خاصة. وفي ناس هيروحوا واتوبيس وفي واحد منتزر على الطريق حد ياخده على الطريق
فبيركب كل شوية توكتوك من قرية لقرية ومن بلد لبلد يقربوا الاسلام بيسني على مين فيهم؟ هم الاربعة او هم الخمسة الاسلام بيسني على حد منهم لا بيسني على الطريق نفسه
انك تكون عارف انك رايح الاسكندرية ومركز ومشغول بالوصول مشغول بالوصول واصلة الفكرة فانت قاعد بقى تقول لابنك ايه؟ انزل آآ نضف العربية حاول كده تغسلها وتروقها كده يجي واحد يقول لك ايه
على فكرة انت مشغول بالدنيا يا عم ما نبا يا عم انا بنضف العربية عشان انا رايح لاسكندرية رايح بيها مشوار مسافر بيها فدي الدابة اللي هتوصلني ده بقى اللي يخليكم تفهموا ايه المطلوب من الدنيا
والمزموم من امر الدنيا لان احيانا البعض ممكن يفهم هزه اللقاءات ان انا بقول له او يعني اللي اللي بيسمعه كانه بيقول له اترك كل ما انت مشغول به واطلع دلوقتي اقعد في الجامع
لأ الدنيا مش كده العكس ده النبي صلى الله عليه وسلم لما دخل المسجد ووجد ابا امامة فقال له يا ابا امامة ما لي اراك بالمسجد في وقت غير صلاته
انت ايه اللي مقعدك هنا الهموم لزمتني وديون يا رسول الله يعني يقول له مهموم كده شوية حبيت اغير جو تبقوا واخدين بالكم؟ فكان النبي صلى الله عليه وسلم الدنيا مستقرة عندها عنده
ان ايه اللي جايبك دلوقتي عشان كده بنقول ايه نحن لا نطلب من الناس ان يتركوا الدنيا من هذا محال واللي بيسمع الخطاب ده ويحاول يطبقه بيمرض او بيتعب توقيف سد
يعني بيحصل علاقات العلاقات بتتوتر جدا فليس المطلوب ترك الدنيا ولكن ترك ارادة الدنيا فاهمين الفرق كويس قوي صح في واحد بنقول له اترك الدنيا. وفي واحد بنقول له اترك ارادة الدنيا
اترك الدنيا دي عمليا مش مش هيعرف يعني ما اروحش شغلي كلشي عيش ما ابحس عن المال الحلال يعني ارمي عربيتي دلوقتي كده اخبطها في الحيطة ارمي الموبايل اللي معي واسيب رصيدي في البان ما دي كلها دنيا
لا بنقول له ايه بقى ليس المطلوب ترك الدنيا ولكن ترك ارادة الدنيا ان الدنيا دي واحد قاعد مشغول يجيب عربية ويحطه تحت البيت ويصوف ومش عارف ايه ويروح بيها القاهرة ويروح بيها المنصورة وقاعد مشغول ومش عارف ده في ايه في بورسعيد يروح يجيبه
طيب والتاني اللي على المسال اللي احنا قلناه قاعد عمال يزبط العربية اصله رايح اسكندرية وجايب عربية عشان تيسر له الطريق السفر للاسكندرية واخدين بالكم فالتاني ده ما اقولوش اترك الدنيا
لا ده هو جايب العربية اللي توصله فانا دلوقتي انا في العيادة العيادة دي هتوصلني هتوصلك ازاي رقم واحد انا بقتات مال حلال حتى اكون ان شاء الله معي ما يعفني
جميل فمعايا الكفاف اه ده واحد دخل الموضوع ده عشان يسد احتياجاته بالمال حلال وشاغل وقته في امر طيب حلال طيب واحد بقى جيد في العيادة بتاعته ومشغل الشاشة على اغاني ومسلسلات برة للمرضى
وبعدين جوة قافل على نفسه هو والسكرتيرة ومش عارف ايه وبشعرها والخلوة والبتاع الكلام ده كله. هنا في مشكلة ان العيادة دي بالصورة دي ما عدتش طريق للاخرة واخدين بالكم
دي ما عادتش طريق دي ما عادتش دابة تأخذك فاللي بتتعلم ورايح دلوقتي بتتعلم وبتاخد علم دنيوي ايا كان العلم ايه بقى هندسة طب فيزيا كيمياء احياء وهي منغمسة في بيئة كلها ملوثة
ومليئة باللي ايه؟ بالقرف ومليئة بالمشاكل الشرعية ومليئة بالكلام ده. تيجي تقول لها انت بتعملي كده ليه؟ تقول لك ايه؟ عشان اكون زي رفيدة رضي الله عنها يا ست الكل بقى رفيدة
اه لو عايشة دلوقتي هتبقى معك كده في فيوتشا بلكتي بطريقة التفكير دي ربنا يسترنا واياكم فالمهم يعني في فرق بين اترك الدنيا واترك ارادة الدنيا. نحن نتكلم على ارادة الدنيا
ولو الموضوع مش محتاج شرح مجرد بس ما تتأمل هتفهمها لوحدك يقول ابن القيم فكذا يكون قلبه في هذه الدار في جنة عاجلة لا يشبهه نعيم اهلها نعيم البتة بل التفاوت
الذي بين النعيمين كالتفاوت الذي بين نعيم الدنيا والاخرة وهذا امر لا يصدق به الا من باشر قلبه هذا وهذا. ابن القيم بيقول لك بص الكلام اللي انا بقوله ده
مش بسهولة حد يفهمه الا اللي ايه؟ لبشره خلاص في حد بيقول بس انا طبيبة وبالتزم بالضوابط الشرعية لو انت في امومة واعية بنتظرك ايام رائعة نتكلم في الموضوع ده ان شاء الله
ولو ما فهمتش امومة واعية طالما انت في عمل لا يأخذك من رسالتك كانثى ثم لا تتلبسي فيه باخطاء شرعية فالامر على الايه على الجواز بس احيانا كتيرة ان في ناس بتبقى شايفة نفسها
ان الحمد لله بيتي كويس اسرتي كويسة وانا الحمد لله كرسالة ماشية كويس والحمد لله بضوابط شرعية لكن انا اما بدخل على حضرتك في العيادة وبقول لك لا انا شايف نفسي كويس بتقولي ايه؟ والله الكشف هو اللي هيبين
صح بتقولوا لي هنكشف ونشوف فازاي طيب هنعمل لك تحليل وهنعمل كشف وهنعمل اشعة وخلال التلاتة دول والله نطلع بقى ونقول لك انك كده وفعلا سليم ولا فيه مشكلة فانا شايف ان لون بشرتي جميل
وان الجمال ده ده انا الوحيد اللي اللي لون بشرتي ابيض في وسط العيلة بتاعتي جينا كشفنا حضرتك قلتي لي لأ ده انت بتعاني من ازمة كبيرة جدا في جلدك
طب عرفتيها ازاي؟ اداه التخصص بقى. ده الكشف كشفنا وعملنا واشعة ومش عارف ايه فوصلنا هنا فاحيانا في وقت الجد ان في مقاييس هي اللي بتكشف الانسان بمقاييس هي اللي بتكشف الانسان
يعني زي كده مجهز مقياس اسمه مقياس الصلة القرآنية واخدين بالكم؟ مقياس الصلة القرآنية اه مقياس ده زي كده المقياس اللي بيحدد النمط بتاع الشخص بيحدد آآ درجة الاكتئاب بيحدد مش عارف ايه
فان شاء الله ننشر لكم قريب مقياس انك تجاوبه تعرف بقى انت قريب ولا بعيد من صحبتك لكتاب الله وتدي نفسك انت انت تقيم نفسك مش محتاج بقى ترجع لحد انت شوف كده نفسك كده قدام المقياس ده وتبدأ بقى تشوف
فربنا يرزقنا جميعا واياكم التوفيق للقيام بالمهنة التي خلقنا لاجلها وان نلقى ربنا وهو راض عنا واسأل الله لكل من اضطر لان يعمل اعمل اعمل فيه اشكالات ان يعجل الله عليه برزق طيب مبارك في عفو وعافية وامن وامان
وبلا احتياج لهذا الاضطرار رفيدة ليست اول طبيبة في الاسلام هزا الكلام من الكلمات اللي فيها فيها لعب كتير قوي. بس خلونا بقى نركز مع ابن القيم ونسيب الكلام ده دلوقتي
يقول ابن القيم رحمة الله عليه ولا تحسب ان قول الله جل جلاله ان الابرار لفي نعيم. وان الفجار لفي جحيم. مقصور على نعيم الاخرة وجحيمها فقط. هنا بقى ده القيم كلمة جميلة قوي. تلاقوها في كتب التفسير كتيرة منتشرة
بيقول ايه؟ اوعى تكون فاكر في قول الله ان الابرار لفي نعيم. وان الفجار لفي جحيم. ده مقصود به الاخرة بس يقول لك لا بل في دورهم الثلاثة هم كزلك
اعني دار الدنيا دار البرزخ دار القرار كلام جميل فهؤلاء في نعيم وهؤلاء في جحيم. وهل النعيم الا نعيم القلب؟ وهل العذاب الا عذاب القلب يقول لك من ضمن النعم
اللي في الدنيا من ضمن النعم اللي في الدنيا هي ان القلب يكون مستقر حس كده ان قلبك مشحون رضاه محقون سكينة موجود في جنينة مليانة طمأنينة ده نعيم انك تنام وانت قلبك مش خايف من بكرة ايه اللي هيحصل بكرة
الله لم يطلب مني رزق الغد. لم يطلب مني عبادة الغد صح فانا من غير مهموم برزق الغد يعني وانت مهموم انت لو انت داخل تنام كده مهموم بصلاة العصر بكرة
وقلقان لا تفوتك وتتحاسب عليها الان مرعوب لما تصومش رمضان مش شايل الهم ده قلقان ان ربنا هيحاسبك على الحج الجاي ليه ما حجتش على المليون جنيه اللي هتكسبهم بعد سنة وما طلعتش ازاي؟ مش هتطلع زكاتهم
مش مهموم بالليل بالعبادة المستقبلية دي مش مهموم بالمحاسبة طيب ليه انت مشغول مضغوط تقول انا عاوز اامن مستقبل عيال عيالي وليل نهار بقى شغال في ايه؟ في الطحنة ليه؟ عشان تلحق ومرعوب بقى
ان الفلوس هتقل وبالتالي وليد لما يتجوز مش هيلاقي حاجة لولاده يا عم انت مشغول ليه قوي كده عجبا لامر المؤمن اللي جاي افضل والله افضل لدينك طالما انت مؤمن وافضل لحياتك طالما انت مؤمن
على فكرة انا ما بلاقيهوش ان هو افضل لحياتي. لو تقصد الحياة الدنيا اه طب انا هو انا قلت لك افضل ليوم من ايامك يعني انا بقول لك بكرة يعني تخيلوا كده انا هقول الحاجة دي
نتيجتك بتاعة السنة دي سواء في سانوي او في الجامعة هي مهما كانت مهما كانت النتيجة ايه هي هتكون مصدر سعادتك في حياتك توافقوا على الجملة دي اتوافقوا عليها دنيوية
لأ صح ليه لانك انت فهمت كلمة الحياة على وقت معين صح كده فانا النهاردة اما اقول لك اللي هيقدر عليك النهاردة وبكرة هيكون مصدر من مصادر سعادتك في حياتك
فانت احيانا بتسمع الجملة دي وانت محبوس فين في الزمن الحاضر هتلاقي نفسك مسلا ما جبتش مجموع طب ولا هندسة فجبت اه حاجة بسيطة خالص فانت شايف ان دي مصدر تعاسة. ايوة لو هي مصدر تعاسة
او مصدر التضييق نسب في في زمن ما. هزا الزمن نسبته قد ايه في حياتك ككل ما يجبش واحد من الف في المية واخدين بالكم فجاي النهاردة اما اقول لك اللي ربنا هيقدره عليك
اللي ربنا هيقدره عليك المشكلة ان الناس اللي قاعدة دول ممكن توضيح وممكن توضيح قاعدين يقولوا كده وانا بوضح لك فهو بيبقى مشغول بالسؤال مش بالسماع التوضيح. فاللي ربنا هيقدره على حضرتك. النهاردة
هيقدروا عليك بكرة اه النبي صلى الله عليه وسلم بيقول لك وادانا الحسم ان ده الافضل لك وسعادتك. طيب سعادتي ازاي؟ وانا فعلا شايف لما ما جبتش مجموعة طب اتبهدلت سنتين
تلاتة اه انت حابس الموضوع كله. قاعد امال تحسبها فين في وقت ضيق قوي طب انت هتعيش قد ايه مسلا لو هنقول في الدنيا عشت سبعين سنة طيب السنتين اللي ضايقوك سنتين ضايقوك وانت عندك تمنتاشر سنة لغاية اتنين وعشرين سنة
دول اللي ضايقوك لكن لما اتخرجت من تجارة وربنا من عليك وبقيت حاجة كبيرة قوي وفتحت مستشفى كبيرة قوي وبقيت مستسمر كبير وكل الدكاترة شغالين عندك وكلهم بيشوفوك وانت داخل وانت رئيس اه مجلس ادارة الايه؟ بتطرد اكبر دكتور عندك وما تدخلوش المستشفى وتعمل الكلام ده كله
كل الجمال اللي انت فيه ده الدنيوي ده اما تيجي تشوف انت لما قدر عليك ان مجموعك ما كانش كويس في خلال سنتين تضايقت سنتين اتنين بس صح بس شفت
فما بالك بقى طيب خلينا نقول بقى انك دنيتك سبعين سنة بتعاني بسبب المجموع ده وبسبب التقدير ده فانت شايف ان حياتك ضاعت صح اه حياتك الدنيا انت مش دنيا بس
ده في دنيا وفي برزخ وفي اخرة يوم القيامة الاخرة ده احد الاوقات اللي فيه خمسين الف سنة طب لو الخمسين الف سنة كنت انت رايق وفي تمام السعادة والنجاح
يبقى انت كسبت ولا ما كسبتش طب لو انت في البرزخ قعدت عشر قرون تبقى كسبت ولا ما كسبتش كسبت صح؟ عشان كده بنقول ايه؟ الدنيا دي كأنها ساعة في السبعين ساعة اللي انت هتعيشها
الساعة دي يا سيدي اتعكنن عليك خدت كان فيها كبد كان فيها تضييق ايا كان اللي هيقدر عليك فيه ان ربنا يعافيك هي ساعة من وسط سبعين ساعة. فاما اجي اقول لك ايه؟ التضييق الكبد ده
استحمله وهنكرمك في باقي السبعين سنة ده ده بس مسال لتوصيل الفكر اكيد هتقول لي ايه هتقول لي جزاك الله خيرا. والله انت ما قصرت طيب ليه ما بنشوفش تقدير ربنا
والطريقة ديت في التعامل مع الله هنا بقى القلب مش عايش نعيمه امتى تعيش النعيم بتاع المعنى اللي انا قلته لك من شوية؟ انك تعلم اعلموا انما الحياة الدنيا لعب ولهو وزينة
فخر بينكم وتكاثر في الاموال والاولاد. لو فهمت دي كويس هتخش في الاية اللي بعدها سابقه هتجري. ولو فهمت دي كويس هتفهم ان اي مصيبة حصلت في الارض او في نفسك من قبل
ان نبرأها دي كانت مكتوبة. ان ذلك على الله يسير هتلاقي بقى ايه الا في كتابه هتلاقي ان ده مكتوبة وخلصانة وبتاع هتلاقي الموضوع شهود القدر ده هادي لكي لا تأسى. على ما فاتكم
لا قاعد مدايق ولا فرحان باللي ربنا يديه له الموضوع بسيط خالص هتلاقي الدنيا ايه سلسة والقلب عايش في النعيم امتى يعيش في النعيم ده؟ اما تعرف انك قاعد في ساعة
اما تعرف ان الدنيا السبعين سنة دي اه ده كانت عبارة ايه؟ دخلت مول لعب ولهو وزينة وتفاخر وايه وتكاثر. خمس حاجات لما دخلت وانت عايش شعور انك في مول
داخل تشتري حاجة بتاعتك بدون ما تنشغل بالمول ده داخل تجيب مية وسندوتش فينو عشان تقيه تقدر وسجادة صلاة تشتريها من جوة وتطلع لما تعاملت ان المول الكبير ده كله
ان ده ملهى وانك داخل تجيب الحاجة دي وتطلع وانت داخل بقى في واحد قال لك كلمة مش كويسة آآ الماية غليت السينو الجبنة ما كنتش قد كده. يا سيدي مش هتفرق انت ماشي على الطريق بس ده انت كنت عاوز حاجة تبل ريقك بها
وبعد كده هتعيش بقى سبعين سنة خارج المول ده وصلت الفكرة فاللي عاوزين نوصله ان فكرة الهدوء القلبي ده الهدوء القلبي ده بييجي امتى لما تدرك كويس قوي ان الدنيا اللي انت عايش فيها
دا سانية من عمرك الحقيقي وانك رابط رباط شادد الحزام وانك سامع التيار وهو طافي النور وبيقول هنستعد للاقلاع فطول ما انت شادد الحزام ومستعد للاقلاع ومنزل الكورس بتاعك ومش مديهم ومش يعني مش هتلاقي الدنيا ايه
انت مركز واحد عادي جدا تهزر وبتعمل سيلفي مع اخواتك على الجروب وتقول لهم انا راكب اهو الطيارة واديني طالع وحبيبتي يا ماما وعاملة ايه يا زوجتي واخبار الاولاد ايه
وعادي عايش حياتك بس انت عايش شعوري المقلع واخدين بالكم؟ شادد حزامك واخد وضعك منطلق طب ايه اللي بيحصل فهتلاقي الدنيا جميلة معك سلسة واخدين بالكم فابن القيم بيقول لك ان النعيم ده نعيم في الدنيا نعيم القلب والعذاب برضه عذاب في الدنيا عذاب القلب. تلاقي القلب مشتت. يقولوا اي عذاب اشد من الخوف
دايما خايف خلاص خايف ان حد يعرف الزنب ده خايف ان حد يكتشف المال الحرام اللي هو ايه؟ بيتاجر به. خايف ان والده يعرف خايف لان مش عارف ان المدير بتاعه يعرف اللي هو عمله. وهي خايفة ان زوجها يعرف
واي عذاب اشد من الخوف. خايف وبعدين مهموم اي حد يتحرك جمبه يا عم حد يمسك الموبايل بتاعه هم واحد مش عارف ايه هم يلاقي مامته متغيرة شوية متضايقة عادي جدا متضايقة متضايقة اهي. يدانه مرعوب هي عرفت ولا ايه؟ هي اكتشفت الموضوع. طب هي مش عارف ايه
سبحان الله فاي عذاب اشد من الخوف والهم والحزن وضيق الصدر دايما متضايق مالك يا ابني مفيش يا ابني في ايه مفيش ما لك ما فيش. انت زعلانة؟ لا عادي
العيد ما فيش الدنيا جميلة يعني ما حصلها ضيق الصدر واعراضه عن الله والدار الاخرة. وتعلقه بغير الله يبدأ دايما مشغول بدنيا مشغول مش عارف ايه طموحه بقى ايه طموحه بقى ارضي. اهم حاجة ان قاعد يطوف حوالين الفردوس الارضي ده
وانقطاع عن الله بكل واد منه شعبة مش فارق معه تبقى ماشي رايح تصلي الفجر تلاقي مجموعة قاعدة في الشارع. شباب قاعد بيعملوا ايه؟ ما بتعرفش قاعدين ساندين على الحيطان
وواحد بيشرب سجاير والتاني تحس ان هو دايخ والتالت الشباب كده سبحان الله تحس ان الكبد والكآبة تعلو وتلاقي واحد ماشي من جنبهم تشاب نازل عليه سمات الوضوء ومتوضي في مسل سنهم
ويروح داخل عليهم ويسلم عليهم نقول لهم الصلاة يا شباب فسبحان الله تلاقي بعضهم والكلام ده اللي منكم ممكن بيكون بعضكم اتحس بيه في يوم من الايام جاي بينه وبين نفسه انا نفسي اكون زي ده
نفسه يكون زي ده بيبقى صاحي من النوم نايم وبعدين قمت صليت الوتر وبعدين انت جهزت للصلاة وبعدين نازل بقى للصلاة وفي واحد تاني قاعد مستني ان النور يطلع عشان يروح ينام
طول اليوم قاعد بره بترن ما يردش عليها. باباه يزعق له مش يرد عليها. وقاعد نشرب سجاير وقاعد مش عارف فين الحياة صعبة ها وهم بيوهموا انفسهم ان هم عايشين رايقين يعني
لا هو دافن قلبه في جسمه جسمه ده عبارة عن تابوت تابوت زي كده ليه الخشبة بتاعة الجنازة اهي جسمه ده تابوت. فخد قلبه اللي احتضر ده وراح دفنه فيه
فعشان كده هو توابيت متحركة تمشي في الشارع نسأل الله ان يرحمنا واياهم ويحفظهم ويهديهم ويسترهم والا يقبضهم الا وهم على الطريق يحبه الله. نسأل الله ان يهدي شباب المسلمين
فابن القيم بيقول لنا تعلقه بغير الله انقطاعه عن الله بكل واد منه شعبة وكل شيء تعلق به واحبه من دون الله فانه يسومهم سوء العزاب ياه عارفين الحتة دي
هي متعلقة به وبتحاول سبحان الله تمشي معه من وراء بدون سبل شرعية وبدون طرق شرعية وكمان بقى البلاء لو هي كمان متزوجة نسأل الله العفو والعافية ايه اللي يحصل
تعلقت به ابن القيم يقول لك ايه؟ كل شيء تعلق به واحبه من دون الله فانه يسومه سوء العزاب يتعزب به تجيلي بعض الاستفسارات كده فانا اقول لها طب يا بنتي الحلال انت ايه اللي جابرك على كده
ده حتى كمعاصي من ناحية المعصية هزا انسان لا يستحق ان تبقي معه ساعة لكن هو بيسومها سوء العزاء ويزلها اه سبحان الله بس طبيعة الطريق ده ابن القيم يقول فكل من احب شيئا غير الله عذب به
سبحان الله ثلاث مرات ضد هزه الدار وهو يعذب به قبل حصوله حتى يحصل عليه. هنا بيقول فكل من احب شيئا ولم يتب غير الله عذب به. طيب بيتعزب ازاي؟ قال لك تلات مرات. العزاب الاولاني قبل حصوله حتى يحصل عليه
طيب فازا حصل وفعلا حصلوا عذب به حال حصوله بالخوف من سلبه وفواته يعني هي متعزبة به قبل الحصول. وقاعدة ليل نهار مشغولة بي تتصل بيه ليل نهار تبعتله رسايل تحاول تكلمه تقابله في الجامعة تقابله من وراه باباها وتقول عندي درس وما عندهاش درس ومش عارف ايه
نتعزب قبل الحصول طيب بعد ما حصلته برضو عذب به حال بالخوف من سلبه وفواته ده يسيبني احنا اتجوزنا احنا اتخطبنا احنا مش عارف عقدنا هيسيبني ممكن مش عارف ايه يفتن ممكن مش عارف ايه ممكن يسافر ممكن خلاص
والتنغيص والتنكيد عليه دايما بتلاقيه اسوأ الناس غيرة اهل التعلق حتى لو كانوا ماشيين قبل كده في طريق غير يرضي الله سبحانه وتعالى تلاقيهم عندهم يعني غيرة خلاص دي هي مش بتبقى غيرة اكتر ما بيبقى ايه؟ التعلق ده خلى
هذا الانسان الطرف التاني عامل زي الجلد اما يبعد عنك كأن جلدك بيتسلخ. تألم ده هو التعب ده بقى نقول والتنغيص والتنكيد عليه وانواع المعارضات. فاذا سلبه اشتد عذابه عليه. فهذه سلاسة انواع من العذاب في هذه الدار
طب في البرزخ بقى قال لك فعذابه فعذاب يقارنه الم الفراق الذي لا يرجو عودة خلاص دخل قبره والم فوات ما فاته من النعيم العظيم لاشتغال ضده. نسأل الله العفو والعافية
والم الحجاب عن الله والم الحسرة التي تقطع الاكباد يا رب سلمنا وغنمنا تبقى متعلق بشيء حرام وتلقى الله وانت متعلق به متعلق بشيء حرام وتلقى الله وانت مصمم عليه وقاعد تاكل حرام وتشرب حرام وعلاقات حرام
تدخل بقى قبرك وانت بقى مع الحتة دي. ومع ايه؟ وما توبتش قبل ما تدخل سبحان الله يقول فالم الحجاب عن الله تبقى في قبرك واهو انت عارف ان في ايه
الازمة دي والمه الحسرة التي تقطع الاكباد. فالهم والغم والحسرة والحزن تعمل في نفوسهم نظير ما تعمل الهوى والديدان في ابدانهم عامل زي واحد عنده ايه؟ ديدان في بطنه بل عملها عملها في النفوس دائم مستمر حتى يردها الله الى اجسادها
فحينئذ ينتقل العذاب الى نوع هو ادهى وامر يقول فاين هذا من نعيم من يرقص قلبه طربا وفرحا وانسا بربه واشتياقا اليه. ابن القيم ده مدرسة وفي جيبك فين ؟ نزلك البير تحت. تحت خالص وخلاك تشم الريحة الوحشة تحت
وانت تحت قال لك بالله عليك بقى تعالى بقى اطلعك بالاسانسير فوق. ونشوف الفرق بيقول في اين هذا؟ من نعيم من يرقص قلبه طربا وحبا وفرحا وانسا بربه واشتياقا اليه
وارتياحا بحبه شوفوا يا جماعة القلب مرتاح لحب ربنا في راحة ارتياح للحب طمأنينة بالزكر سبحان الله وطمأنينة بزكره حتى يقول بعضهم في حال نزعه وطربا يقول لك لدرجة هو بيموت بيقول ايه؟ وترب. غدا القى الاحبة. محمدا وحزبه
ويقول الاخر ان كان اهل الجنة في مثل هذه الحالة او هذه الحال انهم لفي عيش طيب في ناس عايشة روقان لدرجة احيانا كده يبقى قاعد في الروقان ده هيروح يقول لك ايه
يا اخي بالله والله العزيم لو اهل الجنة في مسل ما انا فيه من نعيم الان انهم لفي عيش طيب وواحد تالت يقول لك مساكين اهل الدنيا. اهل الدنيا دول والله مساكين
خرجوا منها وما ذاقوا لذيذ العيش فيها. وما ذاقوا اطيب ما فيها والله العزيم يا جماعة الخير الكلام ده يعني مش عاوز اقول لكم ان الكلام ده كتير من اللي بيسمعني دلوقتي هو عايشه
عيش للنار احيانا كده تكون تبقى رايح محاضرة في اماكن الطرف فتشوف الناس كده وانت داخل المكان وانت خارج منه بتقول الله يعينهم الله يعينهم فعلا آآ مساكين اهل الدنيا. المشكلة ان ان هي ابتسامات زي ابتسامات الياباني كده
عارفين الجماعة اليابانيين هو عنده في الويندوز بتاع العلاقات الشخصية الابتسامة يعني عادي جدا بتاع الاتش ار الموارد البشرية وهو يعني بيطلع ورقة فصلك من الحياة بيديها لك وهو في غاية الابتسامة
كأن مسلا بيقول لك مبروك انت نجحت. اخبار الاولاد ايه هي دي مكنة فبتحس ان في ناس كتير ابتسامة الياباني كده سبحان الله فمساكين اهل الدنيا خرجوا منها وما ذاقوا لذيذ العيش فيها
ازاي يا عم؟ ده كان عنده عربية موديل كزا وعنده فلل كزا وشاليهات في كزا شهادات في كزا وما بيتقالش عليها الا آآ مامت الدكتورة الدكتورة ديت يا جماعة ده لسة بنت في سنة تانية لأ اصل هي مامتها بتحب كده. ماما هي اصلا دخلت
تجمع خاصة وطب عشان يعني هي بتحب مامتها اما تروح العزا ولا تروح الفرح. تبقى مستمتعة اما انتم تقولوا ايه؟ مامات الدكتورة هند جت. ماما الدكتورة الاء جت فهي يعني آآ ده بيشبعها
فبيديها وضع اه ما شاء الله طيب اخبار الدكتورة هالة ايه مساكين اهل الدنيا. ما ذاقوا لزيز العيش فيها. وما ذاقوا اطيب ما فيها اطيب ما فيها ويقول ويقول ويقول الاخر لو علم الملوك وابناء الملوك ما نحن فيه لجالدونا عليه بالسيوف. ملوك
ملوك شوف بقى قصور ودول وطيارات وغواصات وسفن وحياء حياة فنانين وملوي رقص ودنيا وبتاع وبيقول لك ايه ؟ لو الملوك وعيالهم عرفوا ما نحن فيه لجالدونا عليه بالسوء. يعني ايه لجالدونا عليه بالسيوف
بيقول لك او ازن الكلام ده كلام ابن المبارك يعني. بيقول ايه بقى في الكلام ده؟ معناه ايه؟ ان قلبك فيه سعادة قلب اهل التقوى واهل اهل الاستقامة واهل السير الى الله
الناس دي في قلبهم سعادة ونعيم وهدوء وسكينة وطمأنينة وراحة وانشراح بال وصلاح ببال لو وزع على اهل الارض لوسعهم وهما الجماعة دول ليل نهار قاعدين يوسعوا في الملك بتاعهم
ويجربوا اللزائز ليه؟ عشان يحسوا بسعادة وجواه ويشيلوا الوحشة اللي جواهم ويحسوا بالامن والامان والسعادة والسكينة والهدوء والطمأنينة وراحة البال الداخلية فاول ما يعرفها ان هي عندك يروح مطلع السيسي يقول لك ولا طلع اللي جواك ده
نعمة الله عزاء. باقول لك طلع اللي جواك. اقسم بالله لو جبت السعادة اللي جواك تفاح بالخنجر في سدرك هو ابن القيم بيقول لنا كلام ابن مبارك او ابراهيم ابن ادهم
لو علم الملوك وابناء الملوك ما نحن فيه لجالدونا عليه بالسيوف ويقول للاخر وده ابن تيمية اللي قال كده ان في الدنيا جنة. في جنة في الدنيا زي كده يقول لك ايه
في شاطئ ابيض في ميه في مطروح. اللي ما راحهاش ما صيفش خلاص ايه اللي ما بيصيفش في مطروح يا جماعة؟ ده ما شافش مية ده شاف ترعة شاف ميه متعكرة شاف ميه بسكر
لكن ده ما عاش يعني ايه صيف قبل بيقول لك ايه سيبك من مطروح وركز معي ان في الدنيا جنة. في جنة في الدنيا من لم يدخلها لم يدخل جنة الاخرة
بتشوف الجنة ديت لصلاة التهجد رمضان حسيتيها وانت رايحة جري على المسجد ومتوضية وقاعدة تقول يا رب وفقني يا رب صح؟ ويا سلام بقى والايمان والامام وهو بيقرأ ودي قاعدة عمالة تعيطي
واحد الحاجات اللي مخلياكي تعيطي ان ان النهاردة ليلة تمانية وعشرين وباقي ليلتين ومش هتسمعي تاني. ومش هتكوني في الجمال ده فعايشة جنة شايف الجنة دي اه ايه رأيك بقى ان في ناس
مش بيعيشوها يوم سبعة وعشرين تمانية وعشرين بس لا ده بيعيشوها تسعتاشر يناير وسبعتاشر شوال وخمسة وعشرين زو القعدة وآآ سبعة تسعة وستة عشرة عشرين اربعة وعشرين ساعة وبالليل والنهار والضهر
وهما تحت اشارة المرور وهما مستنيين القطار وهما في المترو في ناس عندها الجو ده عايشاه من لم يدخلها لم يدخل جنة الاخرة فبيقول ايه بقى ابن القيم؟ بيقول فيا من باع حظه الغالي بابخس السمن
وغبن كل الغبن في هذا العقد معه عربية تويوتا عشرين اتنين وعشرين باعها بكام ؟ باعها باربعين الف طب ده ينفع ده ينفع يا جماعة ما ينفعش ده اسمه ايه بقى؟ غضب اتغبن. اتضحك عليه
خلاص لأ وباعها لمين او باستبدلها بايه؟ بتوك توك طب ليه اصل الراجل راح جاي قال له ايه؟ هو اول مرة يشوف التوكتوك في حياته واحد قال له ايه على فكرة العربية دي في الزحمة ما بتعرفش تتحرك بها. بص بقى على ده
شاف التوكتوك وهو بيطلع على الايه على على مصاطب الناس وبيطلع على بتاع وبيعدي من الوسط وبتاع والكلام ده كله. فشايف ان التوكتوك كده عامل زي الزبابة الطايرة زبابة الطريق وقعد
يعدي فقال شو بقى بتوصل فالتاني قال له بقول لك ايه نبدل تاخد التويوتا بتاعتي واخد التوكتوك بتاعك لقوا التاني بيتقل بيقول له لا وانا اهبل انا فيها وتوصل انت دايما الاول وانا بقى بهدف المواصلات فبيقول لي بالله عليك. قال له خلاص هات الايفون بتاعك ده كمان
قال له يا عم خد الايفون اهو كمان فساب له عربيته ده ايفون بتاعه عشان ياخد توكتوك خلاص مخبوط من ورا وما لوش نمر فده حصل له ايه اتغبق خلاص
اه انت بقى انت مش بتبيع ما سبتش العربية ؟ لأ ده انت سبت مصنع العربيات اللي بتطلع التويوتا عشرين اتنين وعشرين عشان تاخد ايه عشان تاخد عجلة نصر اللي منكم بقى فاهم العجلة النصر
او تاخد عجلة زي العجلة اللي كان بيركبها الشاويش زمان دي فيا من باع حظه الغالي بابخس الثمن وغبن كل الغبن في هذا العقد وهو يراه يرى انه قد غبن
اذ لم يكن لك خبرة بقيمة السلع. فسل المقومين يقول لك يا عم الله يكرمك لو ما تعرفش سعر الحور العين ما تسأل حد يفهمك ماشي مع واحدة حاجة صعبة
يعني وجهها كالليل اذا يغشى في خارج اطار الحلال وحاجة كرب في كرب ماشي في الطريق ده عشان ايه لأ انت واضح انك مش عارف واضح انك مش عارف بالسلع. واضح مش عارف تمن الحور العين
واضح انك مش عارف تمن ان تكون على نهر الكوثر واضح انك مش مدرك يعني ايه في شغل فاكهون واضح انك مش مدرك يحضرون معناها ايه حفلات السرور والاتكاء على الاسرة
وبقى مش يوم واتنين وتلاتة واضح انك مش مدرك يعني ايه اهل الجنة في يوم من الايام في وقت من الاوقات الكل ييجي يبص كده يقول النور اللي تلألأ ده
يقول لك لا ده ما فيش ده وامرأة ابتسمت لزوجها. ده واحدة بتهزر يعني فبتضحك معه. ياه هتضيع كل ده عشان مين عشان مين يعني صدقني ما تستاهلش ما تستاهلش
ما فيش حاجة غالية عليك في الدنيا الدنيا مش محصلة مش محصلة جناح بعوضة جناح ناموسة دبانة بالله عليك انت مروح دلوقتي البيت ومعدي فلقيت صندوق زبالة بصيت كده بقت فرخة معفنة
ميتة مرمية اما تروح البيت وباباك وهو قاعد كده وقاعد بيحكي فبيقول لك انت تعرف يا عمرو والله يا ابني لو ضحيت كتير عشانكم شوف انا جيت من الامارات وسبت الشغل كل ده عشان ايه عشانكم
ومامتك تقول انا بعت الورس عشان يا عمرو تجوز فانت عاوز كله قاعد يقول ايه؟ كل امال يقول انا مضحينا عشان كده. فانت تقول لهم انتم تعرفوا يا بابا والله النهاردة انا اتحطيت في موقف كان صعب جدا جدا جدا
آآ كان قدامي مغريات صعبة بس سبتها عشان اجي اكل مع حضراتكم كان قدامك ايه يا عمرو بقى احكي لنا عن تضحيتك انا شفت فرخة معفنة ميتة عندي ناصية الشارع هنا
وكان الدبان حواليها والكلاب بتاكل منها وبعدين قلت لأ انا هاسيبها عشان ربنا وتجري وجيت ايه الحقكم ماما هنا هتقول لك ايه وبابا هيقول لك ايه سلامتك يا عموري في ايه يا حبيبي؟
وبيودي دماغه حصل فيها ايه انك بقيت شايف الحاجة العفنة لها قيمة. وانت كمان ضحيت انا كان قدامي ان انا اشتغل بفندق كزا بس سبته عشان ربنا. انا كان قدامي مش عارف ايه وسبته عشان ربنا. انا كان قدامي ان انا اسافر مؤتمرات كان قدامي ان انا احضر فرح فيه اغاني وسبته
عشان ربنا. انا كان قد ايه يا عم انت انت قاعد عمال تتكلم على جناح البعوضة اللي اقل من جناح البعوضة بطريقة عالية قوي ليه كده انت ليه شايف ان الموضوع كان قدامك حاجة وسبت
اه واضح ان هي غالية عنك صح واضح ان هي عالية قوي عندك. واضح ان هي مش فرخة معفنة ولا حاجة ده واضح ان هي فراخ من عند آآ مش عاوز اقول مطعم معين حد يقول لك ده بيروج لضده
فواضح ان هي فرخة في مطعم حلو وعليها الكاتشب بتاعها وبقى مشوية وطالعة من الشواية جميلة فالدنيا رايقة معاك واضح انك شايفها كده فيا عجبا من بضاعة معك. الله مشتريها
وثمنها جنة المأوى والسفير الذي جرى على يديه عقد التبايع وضمن الثمن عن المشتري هو الرسول وقد بعتها بغاية الهوان ليه كده ليه يبقى يوم ليلة العمر زي ما بيسموها في الدنيا
ليلة عمرك هي يوم اعلان معصيتك تقولي له يا رب مش انت فرحتني بقى وادتني ليلة العمر؟ اه انا بقى الليلة دي اه هي دي هتبقى اكتر ليلة هعصيك فيها
هي دي الليلة بقى اللي انا هخرج فيها متبرجة وهعمل كل الاختلاط ده وهجيب حمو بيكا وهدربكها هي دي الليلة بقى اللي هقول اللي ما يشتري يتفرج. تعالوا عشان انا باعلن معصيتي للي اداني ليلة العمر دي
يا للؤمك انت لئيم اوي اهذا سلوك؟ الشاكر ده سلوك سلوك ام كانت بتعيط عند باب الكعبة ان هاجر خلاص عدت تلاتين سنة يا رب اكرمني فيها وجوزها لي طيب لما قتلك
بنصيبها كان السلوك ايه؟ لازم نعمل فرح زي بنت عمتها ياسمين ونجيب مش عارف مين ودي جيهات للصبح وعادي هذا يوم يغفر الله لنا ما قبله وما بعده ربنا يعافينا
لو ايه كمان؟ وهجبر وهاخاصم اللي ما يجيش يشاركني في المعصية دي تيجي اختها تقول لها بصي انا هاجر دي في عيني وهجيب لها هدية دهب وهيكون معها قبل الفرح. وهكون اول واحدة بزورها بعد الفرح لكن مش هقدر
القاعة دي لن تخطي ولا تعرفيني وفي حياتي ولا تصلي علي. هي ست كفرت خلاص بقت مرات نتنياهو خلاص بقت معرابين نسأل الله العفو والعافية فيا عجبا من بضاعة معك
الله مشتريها وثمنها جنة المأوى والسفير الذي جرى على يديه عقد التبايع وضمن ثمن عن المشتري هو الرسول وقد بعتها بغاية الهواء اذا كان هذا فاعل عبد لنفسه فمن ذا له من بعد ذلك يكرمه؟ ومن يهن الله فما له من مكرم
ان الله يفعل ما يشاء ما فيش حد غالي عليك انك تبيع اخرتك عشانه مهما كان هو مين ما فيش حد غالي عليك انك تعرض نفسك للاحراج وللحساب يوم القيامة
ما فيش حد غالي عليك انك تدخل النار ساعة عشان الباشا كان يتبسط في الدنيا وهي تفتخر قدام قرايبها. لأ مش هشارك الحاجات دي ربنا يسددنا ويغنمنا ويعافينا ويعافيكم ويخلي اللقاء ده سلس كده على قلوبكم لان واضح ان هو ايه كان مليان
حاجات دسمة النهاردة. ربنا يرزقني واياكم حسن العمل وحسن الخلق وحسن الختام
