السلام عليكم ورحمة الله وبركاته الحمد لله رب العالمين يمين واشهد ان لا اله الا الله وحده لا شريك له. واشهد ان محمدا عبده ورسوله فاسأل الله سبحانه وتعالى ان يزينا واياكم
الايمان وان ينفع بي وبكم حيثما كنا وكنتم واسأل الله سبحانه وتعالى ان يسلمني واياكم بما فيه نفع العباد والبلاد وان يتقبله الله سبحانه وتعالى منا عفوا وعافية وان يشرح صدورنا وان ييسر امورنا وان يعطنا واياكم سؤلنا
وان يجعلني واياكم ممن رضي بالله ربا وبالاسلام دينا وبمحمد صلى الله عليه وسلم نبيا ورسولا ما زال الحديث مع اواخر وخواتيم كتاب والدعاء للامام الموفق المسدد ابن القيم رحمة الله عليه
وهو ما زال يتكلم عن ابداء القتال وابداء المشوش على القلب وهو داء العشق والتألق بغير الله سبحانه وتعالى بالمحبة التي تجعل المرء لا يعرف معروفا ولا ينكر منكرا الا ما وافق هوى محبوبه
المحبة اللي بتشغله عن المهمات في امر دينه ودنياه المحبة اللي بتؤدي للمرض وتلف النفس نسأل الله العفو والعافية فيقول من المعلوم انه ليس في عشق السور مصلحة دينية ولا دنيوية
ما المفسدات الدينية والدنيوية اضعاف اضعاف ما يقدر. فيه من المصلحة وطبعا احنا المرة المرات السابقة هو تكلم عن مدخلات الحاجات اللي بتسبب العشق فجم البصر والبصر ده العشق بيكون في العين ولا في القلب
العشق ده بيكون في اللسان ولا في القلب العشق العشق آآ اصله في القلب العشق والتعلق اصله في القلب طيب ايه المدخلات؟ ايه الحاجات اللي بتدخل للقلب الطرق والابواب اللي بتدخل القلب
في باب العين العين قاعدة عمال تتفرج هتتعلق ولذلك الله سبحانه وتعالى حذرنا من موضوع العين ده واعطاك نعمة العين ومش مانعك منها قال لك ان العين ديت محتاج انك عشان تستفيد منها
وآآ تستمتع بها انك آآ تمشي معها بالطرق ديت  امرنا سبحانه وتعالى ان احنا نحفظ ابصارنا وامرنا سبحانه وتعالى احنا لا نمد العين لكل ما متع به الرب سبحانه وتعالى لغيرنا لا تمدن عينيك
اه والمد ده يعني طول النزر لان الانسان حتى لو هي الامور دي مباحة. كسرة النزر بتشوش على القلب لان هو بوابة تخيلي يوميا وتخيل حضرتك انك يوميا بتتعرض المشوشات بصرية جامدة جدا
طول ما انت ماشي بص الله شايفة الباب ده شايفين مش عارف ايه احنا عاملين الباب الفيلا بتاعهم ازاي ده باب الجنيه عامل ازاي بس الباب الخشب ده ده روعة لا الباب بقى الالومنتال ده اوه ولا الباب الحديد
طب شايف اللون الجميل ده طب شايف كزا ايه اللي يحصل هذا الاستغراق للعين تجعله فاغلق ويضمر القلب في بحر الدنيا  هيرجع فين يرجع ما بين ناق دايما على مكانه
ان هو راكب عربية بسيطة والعربيات رايحة جاية عينه عليها بنزلوا الجديد مش عارف من ايه. شايف كزا. ده شايف كزا. اه ده العالية ديت روعة. لأ ده الواطي اكثر روعة. ده مش عارف ايه اللون بقى الفضي ده اللون
لان بيتي ده اللون الكحلي. ده اللون مش عارف ايه فده بيرجع اول حاجة بياخد مساحة من القلب مش عارف كلكم عارفين ان الحاجة اللي انا هقولها ديت ولا لا بس احاول ابسطها شوية
عارفين ملفات الموجودة على العرض فيه مساحة. عرض اللام بيكون فيه مساحة فلو انا الهارد بتاعي الف كيجا بحط فيه حاجات في حاجات تشغيلية في حاجات آآ بسمعها في حاجات برامج منزلها. فكل حاجة بتحطها بتاخد مساحة من الهارد
بتاخد مساحة من الحوض في بقى ملفات تكوني كده اسمها تم كده بتعمل ايه بقى؟ دي حاجة كده اعتبروها حاجات خفية كده احنا كتير بقى قلبنا مليان بكتير هتلاقيه انتقل الجهاز
في ملفات المفترض تتمسح ملفات مش مهمة حاجات مش ضرورية فايه اللي بيحصل هي مش ضرورية في مساحة عملك هتلاقي مع الوقت مرة في التانية في التالتة في الرابعة الجهاز بدأ يهنج. المؤشر الموسم مش ماشي معاك كويس
هتفتح ملف الوورد بياخد وقت افتح ملف الباور بوينت ياخد وقت اه مش عارف تستمتع بقى تقيل في ملفات للمساحة محتاجة تفضى عشان كده يحصل لها انتعاش من ضمن الحاجات اللي متقلة
انا قلت لكم ان ايه ان المساحة خلاص شوش عليها قلبك انت واخده قاضي ومؤهل جدا جدا ان يتحط فيه حاجة تزود مساحته تزود المساحة بتاعته انت واخده على الفترة
وواخده رماته عالية جدا واخده مجرد بس ما يتحط عليه اي حاجة ينطلق وايه اللي يحصل قاعدين نرمي فيه بقى. نرمي فيه كتير. نرمي فيه مش حاجات كتير ما لهاش لازمة
او حاجات بتتقل داخلة هي في الجروبات والتطبيقات منزلاها عشان تتابع لي العروض ده هنا والعرض ده هنا والعرض ده هنا انتم عارفين اكتر حاجة ممكن ان آآ يعني في التزكية
الانسان بيشوش عليه فيها ان يظل يضحك على نفسه الى ان يلقى الله فيتقال له فين الناس اللي انتم كنتم بتشركوا بهم يقول والله ربنا ما كنا مشركين هو تدرب وبقى عنده عنده تمكن عالي وادمان ان بيكذب على نفسه
الى انه لو وصل وقف بين ربنا هيمارس العادة دي يمارس نفس العادة في ناس كتير بتكون هو غرقان في الموضوع ده بس دايما يقول لنفسك ايه ده ولا مهتم بالموضوع ده ولا حاجة
بس انا لو مسكت الموبايل بتاعك انت في عشرميت جروب على التليجرام. وزيهم على الفيس وتطبيقات وبتاع يعني انت مش مهتمة امال مين المهتم؟ ده انت اللي صانعة الاهتمام انت مصنع الاهتمام
بس عشان وقارك اللي انت مدياه لنفسك واللي دايما الانطباع اللي تظلي انت حاطة نفسك فيه. لا انا الحمد لله آآ انا وتيجي بقى تسأل في اي حاجة اي حاجة مسمار الالمونتال اللي بيمسك مفاصل مش عارف آآ
ايه قالت لي ايه الله اكبر حاضر   انت ايه اللي محضرك هنا؟ لا والله انا مش مهتم  يا عم انت عندك مصنع المسامير انت عارف ده انت عامل دكتوراة في راس المسمار
قل لي مش مهتم نرجع ونقول ان مد العين ده حتى لو في امور مباحة حتى لو في امور مباحة بيشوش جدا جدا جدا عليك جميع انواع الاحازية. جميع انواع الشرابات. جميع انواع الساعات. جميع انواع مش عارف الايه؟ النضارات. جميع انواع كل حاجة
في كل حاجة عارفها ما انت عارف الحاجات ديت والله بتيجي قدامي فبيبقى انت مغناطيس لايه طالما هي بتيجي قدامك انت تبقى مغناطيس لايه؟ طالما هي بتيجي قدامك ليه مش بتيجي قدامك ليه عمال اجي اكلمك في تفسير ولا بكلمك في صحابة ولا بكلمك في اولاد صحابة ولا اكلمك في حاجات فنيات
في الاخرة وتفاصيل في الاخرة مش مش بلاقيك حاضر قوي ليه؟ ليه الحاجات دي مش بتيجي قدامك  ايهما طريق سلك وردت على تفاصيلها. اردت الاخ اه اه وردت على اهله
هل ده دعوة للزهد في العلوم لا هو ده دعوة كبيرة  لا تمدن عينك عشان لو كنت محمد ابن عبدالله الذي شرح الله صدره صلى الله عليه وسلم ومددت عينه سيشوش عليك
فيشوش عليه. ولذلك كان دائما يحمي قلبه صلى الله عليه وسلم. واحد بيدي له هدية جميلة قوي الهدية ديت عباية ايه تحفة التحف حاجة كده يعني حلة ما ايه اجملها
فيلبسها صلى الله عليه وسلم فتشوش عليه في الصلاة. طب شوشت عليه ازاي في الصلاة  العباية فبدأ ايه ده واخداني بدأت تاخدني ونشوف بقى الحتة ديت بس شفت الحتة المغربي اللي لفة ديت من عند البتاع وهو راكع بقى يبص على اللبس كده الله الله على اقسم بالله اللون
مع السجادة الرصاصي تحفة علي في قيام الليل خليك انت بقى اتحف نفسك في الايه القصة دي الملايكة على فكرة ما بتكتبش الحتة دي يا عم الميكة مش بتقول الرصاصي مع السماوي عامل شغل عالي جدا في قيام الليل. يدي له درجة زيادة
ياخد حسنتين زيادة ده يبقى مع ابن عباس رضي الله عنه اللي لا لا الدنيا مش كده سامعك يا اللي بتقول ان الله جميل يحب الجمال يا شيخنا. وابن عباس كان له حلة يا شيخنا في قيام الليل. اه ابن عباس كان له
ما كانش له حلل ابن عباس ما كنش ليل نهار قاعد يروح اليمن وييجي من آآ اليمن يطلع على تبوك وينزل من تبوك يقول لك طب نشوف حاجة كده في دمشق عشان
عشان اقيم الليل بها لا ما كانش ده وعموما نرجع تاني. خليك يعني ولو القى معازيره خلي ده عنوانك دايما يأدبك بيهزبك يوم القيامة هيتقال لك ولو القى معاذيره. اعتذر يا حلو
وقل اللي نفسك فيه. انت كنت عارف ان انت عارف انك بتدور على عزر ولو مش عارف الاصل خالف هوى النفس ما هم نفس عن الهوى بمنهجية من مناهج انك تمسك ناصية الايه؟ الفلاح بك انت
آآ القميم يديك وبقلبك وروحك  التشويش الكتير ده كان النبي صلى الله عليه وسلم كان يمنع ادنى ادنى تشويش. جاي ينام صلى الله عليه وسلم. ينام سيد الكل السيدة عائشة بتحبه جدا وبتقدره جدا
هتعمل له ايه؟ هتعمل له اتليف له السرير عاملة له بقى ايه يعني الدنيا جميلة كده ينام عليها يعني. زي المخدة الجميلة الطرية ايه اللي حصل جاي يوم صلى الله عليه وسلم اتأخر عن الصلاة له ورد
الورد هو مسبت الورد لا يروحي لان الارواح لها انشغال ببلاد الافراح حتى يخفف عنها كل ما في هذه الدنيا من اتراح فدا اللي كان بيشغل ورد الروح يقوم يصلي بالليل
والاذكار يقول ما خلاص شحن الروح غذاء الروح هتأخر صلى الله عليه وسلم عن ورده ايه اللي حصل قال للسيدة عائشة هو ايه اللي حصل؟ ردوا علي فراشي رجعه لي قالت له يا رسول الله ما فيش ده ده انا تأنيت تنيت لك للفرش. يعني الفرش بتاعك خليته لك طبقتين بدل طبقة واحدة
لك قال انه منعني القيام بالليل ما انت لما تبقى نايم على مرتبة الله اكبر وسيرة ومسيرة وقاعد مظبط الدنيا وبعدين جايب مخدة ما شاء الله لا قوة الا بالله. وبعدين واخد البطانية اللي مش عارف الاسباني
وفوق الاسباني مش عارف ايه ايه اللي هيحصل اقوم ليه يا عم كده لما بتعتكف في العشر الاواخر ايه اللي بيحصل تلاقي نفسك ما فيش ما بتلحقش تنام والدنيا وفيه اخ ماشي عليك وفيه اخ نايم تحتك وفيه واحد
قس على رجلك وفي فار بيلعب شطرنجة في صابعك. وفي الاخر خالص تطلع اسد جواك الاكل يعني يشوش على بطنك ومش احسن حاجة تلاقي نفسك ماشي ليه زي لاعب الكورة كده قاعد يجري ساعة ونص ويتخبط ويحصل له احتكاك ويقع مرة واتنين وتلاتة مش حاسس مش حاسس
بانهاك الجسد لان الروح مستمتعة وعاوز يجيب التلات نقط او يجيب البطولة فمكمل الروح بتستمتع لما الروح بتستمتع بتشيل الجسم فكل اثقال الجسد بتبقى خلاص هنروح ده الروح دي لما ربنا سبحانه وتعالى على ما انت بتغزيها ربنا بيجعلها لك زي الهيليوم كده. بترفعك
البالونة مرفوعة كده تبقى مرفوع اه يعني يا عمو الشيخ ما نهتمش بالكلام ده. يا عم بقى ما انا قلت لك. قلت لك. يعني سفيان ده هيعجبكم. ده هيعجب بعضكم. سفيان
كان بيحب آآ احيانا ياكل كده ايه اكلات معينة هو كان عامل زي يعني يعني اتفاق مع نفسه هتاكلي هتقيمي الليل هروق عليكي يعني انت ماشي في امان الله وبعدين لقيت الريحة الكبدة بتاعة مطعم مش عارف ايه
قاعدة تقول لك هيت لك فنفسك قالت لك باقول لك ايه يا ابو احمد ما تدخل وتستجيب وبتاع وتجيب لنا كده اتنين كيلو كده ونعيش  بصيت في الساعة لقيتها الساعة كم؟ تسعة بالليل
وانا لسه عاوز اروح ويدوبني اريح عشان اصحى على الساعة واحدة اقيم الليل هتقول لنفسك ايه؟ طب بقول لك ايه؟ انا هاديكي وتديني خلاص راح جاب الاتنين كيلو كبدة. اكل الكبدة من هنا
طبعا هو في كل الاحوال لو ملى التنك ما هواش العين لكن ان هو ايه يعني يا جماعة التفويل العربية مفيد. تفويل البطن مضر. اوعى تفوي لبطنك. ولا عند اول قفلة. ولا لا اوعى
تقول له يعني حط لي بمية جنيه اللي هو ايه تمشي كده كل شوية يعني وتحط. كل اما تقرب تفضى حط شوية. لكن هتفول هتدمرها ما بتتعاملش مع بطنك زي تانك العربية
سفيان كان ياكل من هنا وبعدين ايه؟ يروح واقف فين؟ واقف بالدبة بتاعته بقى اللي هي الجسد دي. فصحن الكعبة ويصلي بقى يعني هو عنده منهجية ان الدابة لما تتعرف تديك
في واحد بيقول لي انا عندي المنهجية دي لما سمعتها من عن سفيان وكده عجبتني قوي فبيقول بقت عندي في حياتي بس فوجئت ان نفسي ضحكت علي ميسي مسبتة القاعدة دي قبل الاكل
بعد الاكل بلاقي نفسي في حتة تانية خالص. بيقول لي والله ما بقدر اقوم وكل مرة تقول لي الدابة ازا اعلفتها ادتك واللي اعلفها ما بتتحركش. وهكزا بقى خدوا الفكرة دي
الراجل اللي اكل ده لقى نفسه رجع قام الليل الله اكبر ربنا سدده وبقى حاجة ايه واخلص كل حاجة. جميل في واحد تاني اكل الكبدة من هنا قال يا سلام بقى يا سلام لو نحبس بقى مش عارف بكوباية ايه حبس بالكوباية دي. قال ما فيش اي حاجة كده حلويات
خل الحلويات قال وفين الفاكهة خد الفاكهة من هنا وبعدين قال هو انا معنتش هو ده شباك ولا باب بس الدنيا قلبت صاحبنا ده بقى ما ينفعش يتعامل مع نفسه تاني
بالطريقة دي ما يجيش بعد يومين يقول لك النفس لا النفس ازا ايه اوتيت رزقها مش انت خالص مش انت انت عرفت نفسك خلاص الاصل الاصل انك تخالف او تنتبه للاشياء المشوشة. الاشياء المشوشة. لابس خاتم صلى الله عليه وسلم
خاتم ما هو فيه اكتر من يعني حاجة بسيطة خالص فمرة واحدة زي حديث انس بيقول لنا ان النبي صلى الله عليه وسلم لما لبس الخاتم هو ابن عباس الخاتم
ليه رميته؟ فسألوا النبي صلى الله عليه وسلم قال لما لبسته اليه انظر واليكم انظر. فشغلني عنكم فالقيته هقول سؤال واسيبكم تجاوبوه لغاية الخميس الجاي يعني احنا لو لبسنا الخواتم
ما بتشغلناش. والنبي بتشغله يعني مين اكتر واحد ما ينشغلش وقلبه على طول وقيام ليل ووحي بينزل عليه وجهاده وبيوت وعنده من بيته كل ده مفترض يبقى ايه مش مشغول صح؟ بالحاجات دي. يعني حتى لو لبسها مش هينشغل بها. طيب ليه
الفرق انتم عارفين هسيبكم تفكروا فيه لغاية الخميس الجاي لكن الخلاصة انك محتاج انك تفكر فيها ان التوب الابيض قوي بيبان فيه ادنى ادنى تشويش فكلما كان قلبك نقيا بتخاف عليه قوي من التشويش
واخدين بالكم واحد بقى غرقان في مصنع الانشغالات مش جاي على الخاتم يا شيخ طيب دي دعوة لترك الخواتم ودعوة لترك اللبس وترك اللي مش عارف ايه والكلام ده دي مش دعوة دي هي دعوة لحاجة واحدة بس لا تمد
سمعك لا تمدن عينك وكل واحد عارف ايه اللي بيشغله قلنا كده اللي بيشوش على القلب وبيتقل الحركة واحد العين احنا هيكون علاجنا للعشق والتعلق عموما هنتكلم فيه في نهاية الكتاب
علاجات للعين وهو ابن القيم اتكلم في الموضوع ده كويس قوي في بداية نص الكتاب كده ايه كمان السمع السما بيسمع كتير واحدة اعجبت بواحد او العكس هو بيسمع ايه
واحد بيسمع عنها كتير فكتير ما بيسمع ايه والله ديت الله اكبر عليها ما شاء الله لا قوة الا بالله. نادر لما بيبتدي بالمحاضرة ما شاء الله عليها اقسم بالله احسن واحدة بتسلم شتاء
ياه لو شفت ادبها. ياه لو شفت لبسها. ياه لو شفت كان بيسمع بيسمع بيسمع سماع كتير  اما نيجي نعالج لازم هنشتغل العلاج دايما بيكون تلت حاجات جانب وقائي. جانب بنائي اللي هو النماء يعني
وجانب وقائي وجانب علاجي التلاتة دول فعمالين نشتغل في العين هنعمل جانب للحماية اللي هو الوقاية وهنشتغل روشتة نماء وبناء للعين وهنشتغل شغل وقاية اه علاج  الحاجات دي التلاتة دول مع كل جارح. مع كل بوابة بتدخل للقلب
السماع صاحبنا ده او صاحبتنا دي بتسمع عنه كتير والله محمود بهية على محمود ده بيقولوا ايمان صوته حلو اوي وقولوا ما شاء الله وعارفة عارفة يا هدير احسن حاجة في محمود
يعني هو ربنا يبارك له انا والله ما شفتوش ده هو كده ايه جه قدامي كده قدرا حضرا واخدين بالكم قدرا دية جف بقى لها ايه؟ بقى لنا سنتين بييجي قدرا في اليوم عشر مرات. هو بيجي قدرا
محمود ده ما شاء الله لا قوة الا بالله مهتم جدا بهندامه لو شوفتي لحيته يعني فيه خطين ملتحية بس هو كده سبحان الله يعني ايه يعني فعلا بيحببك في سمت ايه في السنة
بيحببك ليه انت؟ انت ما لك ومال اللي يحببك؟ مش مهم بقى يا هدير سعادتك  مشغولين بالكلام عنه كتير  فالكلام الكتير ده يعمل ايه؟ يدخل القلب جامد اكتر واكتر واكتر
او سماع الحاجات اللي ايه بتزود الباب ده زي ابيات شعر آآ الحاجات اللي فيها قصائد غزل حب اه الاناشيد اللي هو بقى ايه؟ واحد عامل نشيد لزوجته. اه زوجتي زوجتي ومش عارف ايه وبتاع واحنا
انتم عارفين بقى اللي بيسمعه في الابواب ليه خلاص دايما الخطاب واحدة مخطوبة على طول بقى ماهر الزين ولا مش عارف اه حمزة مين وبتاع ايه وتبدأ بقى تاخد الحاجات اللي ايه ولعها ولعها
واخدين بالكم وهي ما بتعملش حاجة غلط. انت بتسمع اناشيد لاخوة خلاص اناشيد لاخوة الاناشيد دي تعمل ايه؟ ما هي الاناشيد ديت عاوزة تخيل ودي النقطة التالتة بقى اللي بنقيم زكرها. موضوع الخواطر
ما انت قاعدة تقولي امم هو يقول لن ننسى مثلا مش عارف ايه في بيت الشعر او اه سنمضي ونكافح في طريق الاطراح ونزهب الى بلاد الافراح. ويدي عدم الها طمني. طب ما انت هتمضي مع مين
ما انت لازم تمضي مع واحد فانت قاعدة تتخيلي مين ؟ تتخيلي شخص ما وهو ماسك في ايدك كده وانتم بقى ايه مالتمضو في بلاد الافراح الى بلاد الافراح وباول خلفية بقى اللي مش عارف ايه وكله ايه
نسمع اناشيد دينية يا شيخنا خلاص وبعدين بقى عشان الشيطان احيانا بقى يعني احيانا تفوق شوية. فتروح باعتة للشيخ. يا شيخ انا هل هناك اشكال ان انا اسمع آآ لابو علي في آآ نشيد كزا
اه طبعا الشيخ راجل طيب راجل صالح بيدي دروس آآ خميس بعد الفجر هو مش واخد باله ايه اللي مرض بالسؤال؟ لا بأس. انا بسمع ابو علي اصلا خلاص كتبنا بالدم الغالي بيانا دانا يا مسمع فانا اصلا انا ابو علي فايه اللي يحصل بقى
الحاجات دي مع الوقت يحصل التشويش القلب قاعد ايه؟ يترمي فيه ملفات بقى مش تم يعني ربنا يعينكم بقى على الملفات اللي بتيجي يا شيخ هو طبيعي اضحك عن هذا الكلام
معرفش يعني تضحك او يعني تضحك قدام الناس يعني لأ اللي عاوز يضحك يضحك مع نفسه يعني ايه المشكلة بصي اهم حاجة انها قبل ما تضحك الطبيعي انك تقف مع نفسك. هل انت في الحتة دي ولا لا
وهل انت بتضحك على نفسك وبتقع في الفخ ده ولا لا فنسأل الله العفو والعافية ابن القيم لما اتكلم على العين اتكلم على الاذن اتكلم عن الخواطر قال لك الحاجات ديت لازم تاخد بالك منها وتقفلها
فموضوع الازان الاذن من حاجتين تسمع عن اللي انت متعلق بيه كتير والحاجة التانية تسمع حاجات تبقى عاملة كده كلما خبت نار التعلق زادتها ايه؟ اشتعالا. انت لما بتسمع الكلام ده ايه اللي بيحصل
يشعلها الخيال الخيال والخواطر واعتقد ان احنا اتكلمنا في الحتة دي تلت اربع لقاءات في كتاب الداء والدواء الناجح طيب ايه علاقة ده باللي انت باللي احنا مقبلين عليه دلوقتي؟ اصل بنقيم هيبدأ يدخل بقى يشرح شوية
عاوزكم انكم انتم تتخيلوا الصورة تاني من الاول. الصورة ان احنا عندنا قلب القلب ده حصل له تشويش وبقى تقيل وما عدش عارف ينطلق ويتحرر بنقول عشان احنا دلوقتي لو عندنا طيارة ورابطين رابطينها بسلاسة
رابطين الطائرة دي بسلاسل. وقلنا للطيارة دي تطير الراجل ده هيقف يطيرها طيارة مش هيعرف ليه هي ممسوكة. فهو فعلا بيعمل كل حاجة صح في في الطيارة وبيحاول يضغط وحاول يقلع فعلا هو صادق. مش بيكسب الراجل اللي جوة ده التيار
بس في علائق في علائق شدات العلائق دي لازم نقطعها فانت لازم تعرف الحاجات دي جاية لك منين؟ ايه اللي متقل الطيارة كده وماسكها الابواب دي لازم تعيد النزر فيها
عينك خواطرك ودنك وبالتالي هتلاقي بعد كده لسانك اصلا بيتظبط لوحده. اللي المواضيع دي. ابن القيم بيقول لنا من المعلوم انه ليس في عشق الصور مصلحة دينية ولا دنيوية وقلنا بقى مفهوم الصور ده عند ابن القيم اوسع من مجرد ايه الصورة اللي موقعين معنا على الموبايل
الصورة ديت حاجة شاغلة تصورك. شاغلة زهنك آآ سواء بيعينك بخيالك الكلام ده يقول وهي مفسدة اضعاف اضعاف ما فيها من مصلحة. وذلك من وجوه. قل لنا بقى الوجوه يا ابن القيم عشان ما عدش باقي في الدرس وقت كتير
اول حاجة الاشتغال بحب المخلوق وزكره عن حب الرب سبحانه وتعالى وزكره عندنا عمنا مؤمن راح يخطب فلما راح حطب وعجبته وخلاص اتبسط جدا وقال هي دي ندى اللي انا ببحس عنها طول حياتي طيب ربنا يبارك لك يا عم ماما ويتم امرك على خير
كتب عقد عشان الراجل ده ماشي بالضوابط مش عاوز ايه؟ يعمل اي مخالفات فلما عقد خلاص زوجته بيحبها بس بدأ ينشغل بحبها وزكرها لدرجة بقى مقصر جدا في ورده قرأت وردك عم مؤمن
يقول لك ما انا في الورد اهو يا عم مؤمن بطل هزار فين وردك؟ آآ يسمع الاذان مين نزل ينزل مفيش على التشهد آآ حفز القرآن بقى مقصر في بر والدين بقى مقصر فيها. صلة ارحام بقى مضيعها مش عارف ايه؟ هنا بقى
حب ما ما يرضي الرب بدأ يضعف حب ما يرضي الرب بدأ يضعف وحب ما يرضى يرضي ندى بدأ يزيد وطبعا ندى عاملة كده مع مؤمن وهكزا. فيبقى هنا ايه؟ الاشتغال
بحب المخلوق وزكره عن حب الرب سبحانه وتعالى وزكر النبي صلى الله عليه وسلم كان بيحب جدا عائشة بل من مفاهيم دنيوية آآ المعاصرة يعني كان متعلق صلى الله عليه وسلم بزكرها
وكان بيحب عائشة ايضا وهي ايضا كانت آآ يعني تعلم هذا الامر جيدا النبي صلى الله عليه وسلم من بيحب خديجة وبرضو بيحبها. لكن هزا الحب شوش على اي شيء
في حب مرضات الله سبحانه وتعالى الحب كالملح اول بدونه الطعام ما تعرفش تاكله يزود الحب ده خلاص بقى. يبدأ يحصل ايه يبدأ يحصل الموضوع ده واحيانا احيانا الحب لما بيزيد
بيكون حب اناني امدح انت ما بتحبش الشخص ده زي حب امرأة العزيز حب امرأة العزيز كانت بتحب بتحب يوسف ولا بتحب نفسها اكتر؟ هي كانت بتعشق نفسها بدليل وقت الجد
لمعاصيه هي حبة احتياجها هي معزمة جدا احتياجها. ده اللي بيسموه الحب الاناني رغم ان لما تيجي تتكلم مع امرأة العزيز العزيز انت بتحبي يوسف بموت في يوسف ده شغفني حب
ده ده الحتة الجوانية من جوة. ده ده الحتة الشمال هو ده صح ولا كزب؟ صح صح مية في المية صح مية في المية بس هو في حاجة مش واخدة بالها. هي بتحب احتياجها
اللي بيوفره يوسف اكثر من حب يوسف كشخص  واخدين بالكم ايه اللي بيخلي ناس اه في القصص اللي احنا بنسمعها في المجتمعات يقول لك كان بيحبها وقالت انه راح يتقدم لها اه رفضوا او ايا كان فقتلها
من الحب ما قتل. هو ده صح ان هو فعلا كان بيحبها؟ اه طبعا كان بيحبها يا شيخ فعلا كان بيحبها ازاي؟ هو في حد بيحب حد بيقتله قال اما بيكون الحب من جوة هو حب لزاته وانا هو حب اناني
فهو مش قادر يتحمل انه يفقد هزا الامر واخدين بالكم؟ انا الى عشان ما حدش يقول لي ازاي يا عم الشيخ ازاي ما بيحبهاش لا انا بسبت بسبت ان هو بيحب فعلا
بس عاوز اقول لكم ملمح احيانا بيغيب عن الناس اخت بتحب جدا زوجها. بتقول انا بموت فيه واحد تاني بيموت في زوجة. لأ انت مش بتحبها انت بتحب ما يأتيك منها
ما يأتيك واخدين بالكم انت اللي واخد الموضوع لك انت. اصل هي في فرق بين الحاجات دي بتزود ارتباطها؟ اه طبعا دي هتزود لكن عمليا عمليا يعني واحد بيحب زوجته لانها بتوفر له كل حاجة
آآ بيجي البيت ست ساعات في اليوم كمية الهدوء والسكينة وتنيم الاولاد والاكل اللي بيحبه ومش عارف ايه ولو رجله واجعاه مساج والباقي يعني عاملة له الدنيا ورد فالطبيعي الحاجات ديت تخلي انسان يحب ولا مش احب؟ اه طبعا ازا كان النبي قال تهادوا تحابوا فاكيد دا هيحبها خليه يحب
فواحد يحبها بيحب فعلا ايه الحاجات ديت هي اخت اللي تعمل كده اكيد تتحب لو مش حابب يبقى فيه مشكلة طب هيظهر بقى الحب ده حب اناني ولا حب حقيقي للشخص ده امتى
لما نكون احنا عارفين ان هي عندها احتياجات ما هي برضو عندها احتياجات عندها هي انت بكلامك انت هي ملبية لك احتياجاتك اللي هي ايه؟ هنقول لو احتياجاتك الاساسية مية هي اللي ملبيالك مية وعشرة
ده كلامك انت طيب هي احتياجاتها مية. انت ملبي قد ايه؟ ولا منشغل بخمسة ستة في المية بتقول لي بس انا بحبها. لأ انت مش بتحبها انت عمليا بقى الحاجة الحقيقية المحركة لديك ليس هزا هو الحب
ولكن ايه؟ الانانية التي بداخلك. هتفوق لما تيجي تفقدها اول ما تبدأ بقى لظرف ما تقدروش تكملوا مع بعض. سواء اه ظرف حسي نياماتك. او فقد معنوي بمفارقة  يا نهار ابيض! لأ ده ديت ده دي ده دي ده لو هو ايه فاق يعني. في ناس ممكن تكمل ويفوق بعدين يعني اما يكبر شوية
بيحصل له النطق. الناحية التانية كما زلك هي برضو موضوع زوجها ده عبارة عن ايه جسر لتحقيق طموحها وانانيتها بيلبسني بيفسحني بيصدقني قام مخليه اقوم مزرع في حياتي نفسها قاعدة تترنح وتتصبح الدنيا ايه
هي حابة ايه حباكة جسر واخدين بالكم عشان كده بعض الاخوات رافضة انها تخلف. طيب ليه رافضة ان هي تخلف مصطنعا لعيل. ولو جبت التاني او انا لو عملت كده ده هيغير في جسمي ولو غير في جسمي انا ده شكلي وقدام المراية
اعرف اعمل كزا طيب والراجل الطيب الغلبان ده امنية حياته ان تكتحل عينه بشاب يسعى مع بلغ يبلغ معه السعي مش موضوعي آآ انا اهم حاجة ليها حق بس انا بحبه
بس انا بموت فيه بس انا بس عمالة انت بتموت ان هو ايه جسر محقق طموحك خدوا بقى الحاجات ديت لان هي استشارات شبه يوميا بتيجي. لو تأملتم فيها هتلاقوا ان في جزء من الانانية موجود في المشهد
جزء من الامامية موجود في البشرة. هي بتحب بنتها قوي ليه؟ لان بنتها آآ جسر محقق رغباتها هتلاقي البنت مسلا في بقى لها اسبوعين ما بتروحش لمامتها فتقول لها يا ماما اعزليني بس مشغولة انا وايه وهيسم. آآ في امور البيت امها فصلت. ليه
ما انت اخترت زوج ومش عارف ايه ما انت كنت بتيجي يوم ويوم واللي حصل ايه يا حاجة في ايه هي كانت مبسوطة وحاباها عشان هي متملكاها عندها حب التملك واخدة فينها النفسية دي وعارفة كل التفاصيل وعارفة كزا فلما الحاجة ديت
ما عداش بتتقدم زي الاول ايه اللي يحصل وخدوا القاعدة ديت يا جماعة هتنفعكم جدا في العلاقات وهتنفعكم جدا في كلام ابن القيم ان شاء الله اي احسان يأتيك من انسان
لا تعاتبه ولا تفاصله انقطع هذا الاحسان او انقطع هذا الاحسان انقطاع لحظي او مؤقت يا رب الكلام ده يتفهم صح اي احسان بيأتيك من احد ان انقطع انقطاع لحظي او انقطاع مؤقت لا تعاتب ولا تفاصل
بمعنى هنستسني الوالد والوالدة  اليوم خصوصية عندك اخت من الاخوات جارتك عندك اخت من اخواتك مسافرة آآ السعودية وهي ما شاء الله عليها كل يوم خميس بتتصل بك وتطمن قدامها نص ساعة وتكلمك وتكلمي اولادك وتهزر معك
ده دلوقتي واجب عليها ان هي تعمل كده ولما بتعرف ان في حد من العيلة جاي بيعمل عمرة بتبعت معه هدية بسيطة كده لك. ده واجب عليها ان هي تعمل كده
ولا ده احسان ده احسان بيتم منها. جميل؟ طيب. الاخت دي انقطعت عن هذا الامر انقطاع مؤقت يعني كانت دي بتتصل كل يوم خميس وتقعد بالساعتين وتتكلم ويمكن ما فيش شهر الا اما بتبعت هدية لما في حد
العمرة وتبعت بقى لها دلوقتي داخلة على تلات اسابيع ما عملتش اللي بس هي موجودة عادي وبتتواصل وبتهزر معنا على الواتس وبتاع واما بنبعت مش عارف ايه ولما بابا كتب كزا قالت الله عليك يا حاج ايه الجمال ده! هي موجودة
فانا مش قلقان لو تواصلت معها قلت لها ايه انا زعلانة انك مش اتصلت بي الخميس اللي فات. وفين الهدية؟ ما انت عرفت ان بنت عمتي كانت مش عارف ايه والكلام ده كله
اول ما تخشي في الحتة دي ده كده اللاعب عداد موت العلاقة دي كده ده مؤشر خطر ليه لان غالبا هو ما انقطع الا لزرف انا هنبدأ ممكن نستفسر اه هنستفسر وممكن نعاتب كمان لو الانقطاع بقى
ايه في ايه؟ انت ليه ما عنتش بتعمل كده؟ ده صح تعمله بين العلاقات القوية لو الموضوع ده ايه الموضوع ده طول قوي لكن انقطاع عابر انقطاع عادي يمكن الاسبوعين دول هي عندها ظرف يمكن بتمر بضيقة مالية وكانت بتتواصل بتدفع رصيد او لو على النت مش
او بينها وبين زوجها او او او او او او احنا بشر عادي حصل فتور ما لوش علاقة خالص باختها هنا ساعتها اول ما الاخت تروح داخلة لها بقى اه ما انا ما انتيش صاحبتك وانت مش بتردي علي زي الاول وانت وانت وانت وانت يا جماعة العلاقة ديت سامة جدا
طبعا احنا بنستثني مين؟ نستثني العلاقات الايه؟ الزوج وزوجته ام مع ابنها والكلام ده كله. اه بس ما يبقاش ايه؟ ما يبقاش الموضوع عتاب عتاب. فيعني خربشة كده. يا نجم فينك؟ ما ظهرتش امبارح يعني
كنت مستنيك الخميس زي كل مرة. الكلام اللي لكن اصحاب وتخش بالطريقة ديت انا بقول لك العلاقة ديت مش هتكمل غالبا يعني. ليه؟ هتبقى  ان اعلى ملاحظة وهتسمع الجملة ديت
في يوم من الايام تتقال لك تقول لك انت ايه اللي مزعله هو بيقول انا انا اصلا انا غلطان ان انا كنت بعمل له كزا وكزا لما جه حصل لي ظرف
او اي حاجة يعني سرح تغافلت اي حاجة من اللي بتحدس لغير المعصومين من البشر اه ما رحمنيش ساعتها انت شخص يكون غير اه مرحب بك وبتاع. ربما يكون كلامي
بعضكم مش متفق معه عادي. هي مجرد ان ديت ايه يعني خاطرة لعلها تساعد بعضكم ان شاء الله آآ نرجع نقول ان الاشتغال بحب المخلوق وزكره عن حب الله وزكره
لا يجتمع في القلب هذا وهذا الا ويقهر احدهما صاحبه ويكون السلطان والغلبة له شوف ابن القيم هنا بيقول لك خلي بالك عشان في حب هيغلب حب واحنا عاوزين مين الحب اللي يكون الغالب؟ الحب الغالب
هو حب الله سبحانه وتعالى طيب الحمد لله ان الكلام واقعي وان الكلام ايه ان انتم ايه عجبكم يعني الحاجة التانية وهي عذاب قلبه بمعشوبه فان من احب شيئا غير الله عذب به ولابد
سبحان الله انا انا بقرأ دلوقتي فبقول عذب به. كنت ايه اخر السطر ما لقتش ولابد فكنت عاوز اقول ايه فين ولابد بتاعة ابن القيم لان هو صاحب الجملة دي ولابد
هتتعاقب من احب شيئا غير الله عذب به ولابد. ابن القيم هنا بيقول احب شيئا غير الله يعني ايه غير الله طب ما انا زوجتي غير ربنا وولادي غير ربنا
هو يقصد اما يقصد حب ليس لله اوحو يشوش على غلبة حب الله بقت حاجات واخداك. فزي ما انا اتكلمت شوية كده ايه في المسال بتاع مؤمن اللي خطب وكتب وعقد
على الاخت بقى مش عارف مين فلما عقد عليها بدأ ينشغل عن الصلاة وينزل متأخر. وقيام الليل بقى عبارة عن ايه؟ بيكلم ندى. وبردو سبحان الله انك على سكاتة الصلاة او تسمع صوت ندى الاتنين ان شاء الله اجر واحد لا يا نجم مش الاتنين اجر واحد
لا يا عم مؤمن انت ما كنتش كده زمان طيب ليه؟ لانك آآ اتعلمت قبل ما تروح لماذا؟ حديث النبي صلى الله عليه وسلم وهو بيقول لعائشة اللي هي اجمل من ملء الارض من ندى
لما قال لها زارين يتعبد لربي ما قلهاش على فكرة يا عائشة القعدة معك سبحان الله تغنيني عن قيام الليل واخدين بالكم لأ ما قالهاش كده المعنى ده مهم جدا جدا. يا جماعة على فكرة ازايني اتعبد لربي
اتعبد لرب. خلوا لي جملة حطوها كده قدامكم ماشي عشان اعمل لكم تمرين دلوقتي بس التمرين ده عاوز حد ما يكونش يقول لك انا عارف الشيخ هيقول ايه. يا عم سيبك بس انت راجل انت انت عارف اللي ما حدش عارفه. بس يركز بس معك
حط الجملة دي كده قدام منك خلاص كده تنفس ممكن معك تعود بقى للتأملات والتخيلات كده خد لك كده تنفس كده دقيقة خلاص كده زبطت الجملة شفتها كويس اوي يعني ايه زاريني؟ يعني كما هي قريب هو بيقولها انت انت بقيتي لازقة. انا كارهك
حاشا صلى الله عليه وسلم ان يشوش على قلبه من قال هي احب الناس الي بالجملة دي طيب هو عائز يقول لها ايه انا مدرك تماما كمية الحب التي بداخلك
ومع زلك بقول لك زاريني انا في الوقت ده اتعبد لربي التعبد ده كان مستحب ولا واجب؟ كان مستحب هنا وكانت روح النبي صلى الله عليه وسلم في الباب ده. طبعا بعد ما اعطاها
اصل احتياجاتها ان بعض الاخوة دلوقتي ممكن يسمع كلامي يروح يقول ايه؟ لزوجته زاريني اتعبد لربي بالطريقة اللي الفهم اللي ممكن الحاد اللي هو عاوز يطبقه بمزاجه. خلاص كده؟ خدنا الجملة دي
ركزتم فيها انا عاوز الجملة دي تكون في حياتك مع كل علاقة انت حاببها سيبك بقى من العلاقة الزوجية دلوقتي شيلوها من الدماغ بقى خالص كل اتنين بيحبوا بعض. تخيل كده اي حد انت بتحبه في حياتك
كل صحابك كل مشايخك كل اقرانك كل اللي في حياتك حطهم كده قدام منك. تخيل اي شخص قدامك وخلي دايما معاك معه منهجية اسمها ايه؟ زريني اتعبد لربي على فكرة ولادكم هم بيلعبوا في الشارع لما يتعلموا القاعدة دي هيرتاحوا
يلا عشان نصلي. هيقول لك يا ابراهيم طب بعد شوية زرني اتعبد لربي انا بحبك. وعارف قد ايه انها بتحبني وانا واسق جدا انك حبيبي. بس انا اسف ده ده كمان فين في الواجب؟ رايح حلقة القرآن. طب بص نلعب بالعجلة كده شوية. اتعبد لربي
واخدين بالكم؟ آآ اخت دلوقتي لابسة حجاب وهتبدأ تنتقل للبس ايه؟ امهات المؤمنين. نقول لها ايه؟ ازهرني اتعبد لربي طبعا مش بقول لها كده جواها ونخليها وناخدها بقى وجملة كده رايحين جايين قدامنا نقولها انا عاوز دي قاعدة داخلية عندك
القاعدة جواك ان حياتك كلها كلها بتقول لكل محبوبات الكون كله خلاص بتقول لهم ايه؟ لا انا دلوقتي ده وقت اللي انا اشمع للشيخ. سلام عليكم. عندي تسميع طب والكورة؟ ها وانا راجع هنلعب كورة. وبعدين لعبنا كورة واحنا بنلعب كورة خلاص الاذان شغال
رحت موقف الحديس وبردد الازان. ليه؟ لانه يتعبد لربه. وبعد الاذان عادي هنكمل اكل وناكل السندوتش بتاعنا واحنا في العربية ونهزر وبتاع والكلام ده كله. اول ما نيجي خلاص بقى خلاص قربنا من الاقامة. اركن ليه؟ ضرني اتعبد لربك
حي حياة الحياة ديت لما تمشي بالقاعدة ديت هتستمتع بيها ومش هتلاقي بقى فيها حاجة ايه ما تكونش اي تشويش خالص الثالث ابن القيم بيقول ايه؟ والعشق ان استعدبه العاشق فهو من اعظم عذاب القبر القلب
والقبر بالمناسبة لو كمل. يقول والعشق وان استعذبه العاشق فهو من اعظم عذاب القبر. يا ربي يا رب سلم سلم ماشي باقي خمس دقايق عشان لسه ما قفلناش الساعة. فخلونا ندخل في التالتة
وان كان كلمة ابن القيم وان استعذبه العاشق. انت هتستعزبه؟ اه طبعا بس هزه العزوبة ستنقلب عزاب عزابات تلك العزوبات عشان كده زمان اتلعبت عود التكاتك. والناس تكتب على حمامات المدرسة. الحب عزاب. فاكرين الكلام ده؟ ولا ما حضرتوش انتم المدارس
اي جيل عدى الخمسة وعشرين سنة او يعني كان في الفين وحداشر عنده فوق العشرين سنة هتلاقي الكلام ده عندي حضره في يوم من الايام الجيل بقى اللي هو بقى ايه
مامي والكلام ده لأ ده مش هيكون هيكون حضرها بقى بس هي يعني بلغة تانية يعني ده كان اللغة اللي احنا اتكلمنا بها دي دي لغة الناس القديمة شوية لكن هو الشيطان واحد بالمناسبة يعني يا جماعة. هو الشيطان اللي وسوس للبرصيصة
هو هو الشيطان اللي يوسوس يوسوس لشاب النهاردة في مدرسة مش عارف آآ آآ ايه بيتكلم لغة ايه وهو واحد  برضو هيبعت لك واحد برضو بيوسوس اسباني يعني. مش هتغلب معي
انت فاكر ان امرأة العزيز الشيطان كان بيوصص لها بطريقة بقى اللي هو بقى ايه العصر الحجري بقى ومش عارف ايه وغلقت العبوة وتقفليه ازاي والكلام ده كله؟ لا عادي جدا
مغلقة الصيف وغلقت برضه تغلقت الايميلات. هم الشيطان برضو معك واحد تكنولوجي عالي جدا. برضو اللي هيجي لك مبرمج. بس هو جاي من مين هو من عند واحد برضو هو نفس المصنع
التالت ان العاشق قلبه اسير في قبضة مع شكر. يسومه الهوان ولكن لشكرة العشق لا يشعر بمصابة يا ربي ياما ماما قالت لك يا ابني البنت دي بتبهدلك يا ابني انتبه يا ابني مش عارف ايه
والناس في الجامعة وزمايله في المدرسة وزمايله في الدروس والناس كلها تقول له يا ابني انت انت بتستحمل كده ازاي يا ابني انت مستحمل ازاي؟ ليه درجة الاهانة دي؟ اصل انا شخصيتي ضعيفة. لا يا نجم انت مش شخصيتك ضعيفة. هقول لك بس وطي صوتك هوطي صوتي
قرب ودنك مني انت مزلول وبقيت عندك هوان خلاص اقفل بقى على الجملة دي وما حدش يسمعنا بس اوعى تكون فاكر ان عشان اصلا شخصيته ضعيفة اصل انا طيب لا انت مش طيب يا نجم
انت مكسور كسرة سل الله ان يقويك ويجبرك فالعاشق قلبه اسير في قبضة معشوق يسومه الهوان وان لم يرد ان يسومه الهوان واخدين بالكم؟ ولكن لسكترة العشق سكرة العشق لا يشعر بمصاب وهو سكران
فقلبه كعصفورة في كف طفل يسمعها الردى. والطفل يلهو ويلعب  عاملين بالكم اعرفوا بعض البنات في بعض بلاد الله لما تبدأ تقول خطيبها او اللي عقد عليها هو طبعا في ناس بيعملوا كده مع الخطيب بس انا مش عاوز اضرب امسلة بالناس اللي بتطبق غلط يعني
في التواصل الخطأ. لكن آآ لما يعقد عليها والكلام ده هتقول له ايه؟ على فكرة يا براء انا بستمتع جدا جدا بالأساور الدهب انت عارف الخلاخيل الدهب؟ اه بتبقى متعة جدا علي
وبعدين بقى براء رايح لها يوم التلات اول حاجة تروح تقول له ايه ازيك يا براء وعامل ايه؟ وبتاع والكلام ده كله طبعا هو براء قام غلبان براء جايب لافوار وخلاص
قيادة تقول له ايه؟ انت مش ناسي حاجة يا براء؟ لا والله انا مش ناسي حاجة. طب راجع كده تاني فمش عارف يقول الكلام ده كله. وما عنديش وقت  اه رجلي وجعاني انت مال رجلك رجلك وجعاني ليه مش عارفني؟ اصل انا كنت لابسة بتاع اختي اصله بيشوكني
فتعبني والله ما انت بقى عارفة البس ومش عارف ايه. يبقى لازم تبعت له رسالة والتانية والتالتة والرابعة والخامسة على فكرة يا بابا انت ما انتش بتحبني زي الاول راجع نفسك
يا عيني برأيي راجع صورة كل الصور اللي في دماغه اللي حصلت مؤخرا بينه وبينها مش عارف يجيب يحاول ما فيش خالص ويراجع ويقيم الليل ويسأل الله سبحانه ويدعي دعاء الهم
هو خالف هيخسرها فين وفين وفين وفين وفين نروح بقى له ايه؟ تقول له ايه اه براء انا كنت بشتري خلخال معلش شاركني كده ايه في الاختيار اشتري ده ولا ده
ايه ده معلش وبتاع لا ما انا لو كنت هو ايه اللي بيحصل؟ ما فيش هي بتمارس كيدها كيدهن عظيم وتضغط عليه بقى في الحتة دي. يا عيني المسكين مش معه فلوس. يروح يستلف من مامته. مامته تقول له يا ابني الجملة بقى ديت
يا ابني البنت دي عاملة لك ايه؟ عاملة لك عمل وباباه يقول له مش عارف ايه وياخد العربية من ورا باباه ويعمل مش عارف. تعرفوا حد في بلاد الله بيعمله كده
تعرفوا حد بيعمل كده العجيب اللي تقريبا معزم الاحوال دلوقتي قاعدين يردوا وكأنهم ايه؟ يعني ايه؟ عارفين الاخت دي فعلا بعينها. هم عارفين فعلا مروة ديت بتعمل كده مع براء
خلاص كتير منكم مروة اتقوا الله في براء يقول ابن القيم اما العاشق قلبه اسير في قبضة معشوقه. يسومه الهوان ولكن سكرة العشق لا يشعر بمصابة. طبعا انا بقول كتير منكم مروة وفي كتير منكم فعلا اخوات
آآ اسأل الله سبحانه وتعالى ان يزينهن بزينة الايمان وهم فعلا نعم السكن لازواجهم وهما فعلا يعني كأنهم الروح الذي تتنفس بها آآ اجساد آآ بحاربهم انا لا اعمم طبعا عشان حتى لا يعني يفهم مني ان انا بقول ان ده الكل. لكن كما قال النبي صلى الله عليه وسلم تصدقنا فاني رأيتكن اكثر اهل النار
ده مش معناها ان عائشة وحفصة وام سلمة وفاطمة وكل دول اهل النار. لكن كثير ما يدخل آآ المرأة النار حاجات معينة فالنبي صلى الله عليه وسلم بيقول لهم حاولوا تتصدقوا وتتخففوا وتأمنوا وتتقوا النار ولو بشق تمرة
خلي بالكم عشان الباب ده موجود. زي باب الزلم قريب من الرجال. باب  نسيان الفضل وتضييع الوفاء قريب من النساء فكل واحد بتقول له خلي بالك انت كراجل ممكن تظلم ممكن تقصر فخلي بالك لان ده زنب قريب منك
وبنقول للمرأة خلي بالك ذنب آآ نسيان الفضل والوفاء والحاجات دي كلها قريب منك يقول فعيش العاشق عيش الاسير يا ستير يا رب عيش الاسير شوفوا الاسير كده في لما بتشوفوا الاسير وهو يقول لك تعالى وفي واحد تحت هنا وفي واحد مربوط ومش عارف ايه ومتكتف
لا حول ولا قوة الا بالله قوة الا بالله. شف عيشه الاسير ده بيكون عامل ازاي ومش الاسير بس كده يا ريته يكون حر. لا ده اسير ده كمان موثق. يعني مربوط ومتكتف
وعيشوا ليه عيشوا المسيب المطلق نسأل الله العفو والعافية. نكتفي بالتالت ده ونبقى كده واقفين عنده وربنا يسلمنا ويغني لنا ان شاء الله بازن الله قبيل رمضان ننتهي من كتاب الدواء والدواء
نكون خلصنا الافكار المركزية اللي باقياكم كده والباقي هيكون كلام يعني هو استقرادي لابن القيم. ربما ما يكونش فيه افضل حاجة ان احنا نقرأه كله يعني. ربنا يحفظكم ويبارك فيكم ويسترنا واياكم. واسأل الله سبحانه وتعالى لي ولكم التوفيق في الدارين
